
Cuvant inainte 


Subiectul acestei càrti este Balcicul: Balcicul in perioada 
lui romaneasca, din 1913 pana în 1940. Un Balcic real si 
imaginar totodatà: asa cum l-au vazut, asa cum l-au vrut 
românii: un colt altfel pe harta României, un fel de para- 
dis, un loc, poate, al unor noi începuturi. 

Dupà ani de tàcere, dupà ani de uitare, Balcicul revine 
în conștiința publică românească. Nenumărate pânze în 
muzee îl arată așa cum a fost cândva, și mai ales așa cum 
l-au văzut artiştii, iar la faţa locului „Cuibul liniştit“ al 
reginei Maria, vizitat de tot mai multi români, stă mărtu- 
rie, durabilă, a unor vremuri care par de mult apuse, dar 
care nu sunt chiar atât de îndepărtate. 

Evenimentul major al acestei reveniri a fost ampla 
expoziție organizată de Muzeul de Artă din Constanţa, în 
anii 2003-2004; catalogul acesteia, publicat de Doina 
Păuleanu: Balcicul în pictura românească (2004; ediţie re- 
văzută, 2007), e, în fond, mai mult decât un simplu catalog 
de creaţii artistice, adunând, pe baza unei întinse docu- 
mentări, informaţii de tot felul privitoare la Balcicul inter- 
belic (aceeaşi autoare a publicat și volumul Pictori români 
la Balcic, 2012, cu conţinut aproape identic). 

A doua serie de cercetări, după pictură, s-a concentrat 
asupra arhitectei Balcicului, Henrieta Delavrancea-Gi- 
bory. Și în acest caz, s-a organizat o expoziţie, ilustrată 
la rându-i printr-un volum, apărut în anul 2011: Hen- 
rieta Delavrancea-Gibory, arhitectură 1930-1940, alcă- 
tuit de Militza Sion, cu colaborarea lui Emil hetegan, 
Răzvan Luscov, Emma Pârlac si Irina Patrulius. 

Informaţii inedite si „directe“ se găsesc si în cartea de 
amintiri Balcic (2001), scrisă de Balcica Măciucă, fiica 
lui Octavian Mosescu, primar, în două rânduri, al Balci- 
cului si mare animator al vieţii culturale din localitate. 

Cărțile acestea au „desţelenit“ subiectul si mi-au ofe- 
rit o bază de plecare. În cea mai mare parte, ceea ce ur- 
mează e însă rodul investigaţiei proprii, prioritate având 
fondurile de arhivă putin sau deloc cercetate până acum. 
Pentru mine, în acest moment, aventura se încheie. Nu-mi 
rămâne decât să-l las pe cititor să-și spună cuvântul. 


Abrevieri 


A.N.R.-A.N.LC. — Arhivele Nationale ale României. Direcția Arhi- 
vele Nationale Istorice Centrale 

A.N.R.-J.I. — Arhivele Nationale ale României. Direcţia Arhivele 
Judeţului Ilfov (unde sunt depuse și arhivele din Cadrilater) 

A.C.N.S.A.S. — Arhiva Consiliului National pentru Studierea Arhi- 
velor Securităţii 

B.A.R., mss. — Biblioteca Academiei Române, manuscrise 

M.A.E.-A.D. — Ministerul Afacerilor Externe, Unitatea Arhive 
Diplomatice 


Personaje principale 


Eliza Brătianu (1870-1957), soţia prim-ministrului Ion I.C. (Ionel) 
Brătianu 

Emanoil Bucuta (1887-1946), scriitor 

Cecilia Cutescu-Storck (1879-1969), pictoriță 

Cella Delavrancea (1887-1991), pianistă si scriitoare 

Henrieta Delavrancea-Gibory (1894-1987), arhitectă 

George Fotino (1896-1969), jurist, istoric, om politic, primar al Bal- 
cicului 

Iosif Iser (1881-1958), pictor 

Maria, regina homâniei (1875-1938) 

Octavian Mosescu (1894-1982), primar al Balcicului 

Gheorghe D. Mugur (1878-1946), activist cultural 

Ion Pillat (1891-1945), poet 

Alexandru Satmary (1871-1933), pictor; soția lui, Ortansa Satmary 
(1882-1953), militantà feminista 

Nicolae Tonitza (1886-1940), pictor 

Eugen Zwiedinek (1886-1956), general 


1 
Cadrilaterul 


Nu la Balcic visau romanii atunci cand s-au inversu- 
nat sà anexeze Cadrilaterul. Simteau doar cà trebuie sà 
dobândească ceva. Si nu o derizorie fâșie de pământ — pre- 
cum se sugerase initial — în jurul Silistrei, pomanà nedem- 
nà despre care Petre P. Carp, cu ironia-i muscatoare, 
declarase cà e mai mică decât moșia lui de la Tibanesti. Pe 
tema Cadrilaterului, puterea (guvernul prezidat de Titu 
Maiorescu), opoziţia (liberalii lui Ionel Brătianu, dar si 
gruparea conservatoare P.P. Carp—N. Filipescu) si opinia 
publică (atât cât exista) se atàtau reciproc. In condiţiile în 
care micile state balcanice erau pe punctul de a-și extinde 
considerabil teritoriul, românii aspirau și ei la o extindere 
si, neavând deocamdată acces la teritoriile predominant 
românești (Transilvania aparținând Ungariei, Bucovina, 
Austriei și Basarabia, Rusiei), se orientau spre ceea ce 
părea posibil de anexat. Marşul lui St.O. Iosif, „La arme!“, 
publicat cu putin timp înainte!, avusese un succes fulge- 
rător. Exprima o stare de „nerăbdare“: 


1. St.O. Iosif, „La arme!“, în Flacăra, 8 decembrie 1912. 


14 Balcic. Micul paradis al României Mari 


„La arme, cei de-un sânge și de-o lege, 

La arme, pentru neam și pentru Rege! 

Veniti din toate colțurile zării 

Să cucerim ce-avem de cucerit!“ 

Proiectul românesc, ca și cel al popoarelor balcanice, 
nu era imperial, ci național. Criza prelungită a Imperiului 
Otoman lăsa să se întrevadă împărțirea Peninsulei Bal- 
canice în state naționale; ar fi fost un semnal și pentru 
restructurarea sau dezmembrarea monarhiei austro-un- 
gare. Tentaţia imperialistă, în spiritul epocii, nu era însă 
complet absentă. Hotare „naționale“, firește, dar împinse 
cât mai departe, pe seama celorlalți, amestecul de po- 
pulatie, atât de caracteristic Europei Sud-Estice si Cen- 
trale, oferind mai peste tot un argument şi unora, și 
altora. „Dreptul istoric“, cu multiplele-i secvenţe care se 
bat cap în cap, încurca si mai tare lucrurile. Bulgarii, ape- 
lând la istorie, considerau Dobrogea întreagă vechi pă- 
mânt bulgăresc, deși erau net minoritari în Dobrogea 
românească. Românii, dimpotrivă, atrăgeau atenția că 
elementul romanic („românesc“, cum s-ar zice) era, în 
Balcani, cu mult anterior slavilor si bulgarilor, si anexau 
istoriei lor „imperiul româno-bulgar“ fondat la sfârșitul 
secolului al XII-lea (numit de bulgari „al doilea țarat bul- 
gar“), se adăuga și problema aromânilor, risipiţi prin ţările 
balcanice si luați sub protecţie de statul român, pretiosi 
îndeosebi ca eventuală „monedă de schimb“. Drepturi 
istorice, fireşte, invocau si grecii (mai ales în problema 

Macedoniei) si, la acest capitol, aveau intr-adevar ceva de 
spus. Popoarele balcanice urmàreau, asadar, dublul obiec- 
tiv al alungării turcilor din întreaga peninsulă si (ches- 
tiune încă mai delicată) al împărţirii teritoriului astfel 
degajat. Grecia Mare, Serbia Mare şi Bulgaria Mare, ex- 
tinse toate până la ultima limită justificabilă din punct de 
vedere etnic, istoric sau strategic, nu prea aveau cum să-şi 
găsească locul împreună între marginile aceleiași regiuni. 

Fapt este că, în urma primului război balcanic (1912), 
au reuşit să smulgă Imperiului Otoman aproape întreaga 
peninsulă. A urmat, cum era de așteptat, cearta pentru 
împărţirea câştigului, consecinţa fiind al doilea război 
balcanic. Toţi s-au năpustit asupra Bulgariei, care își 
extinsese cel mai mult frontierele (îndeosebi în Mace- 
donia). Intrând în război, tot împotriva Bulgariei, Ro- 
mânia i-a dat acesteia lovitura decisivă. Pacea, încheiată 
la București, în august 1913, a așezat statul român în 
postura de arbitru al Balcanilor. 

Justificarea declarată a acțiunii românești a fost men- 
ţinerea echilibrului balcanic. Nici un stat din Balcani nu 
trebuia să se întărească peste măsură în detrimentul 
celorlalte. Exceptând, se înțelege, România, ţară aflată — 
în termeni strict geografici — în afara ansamblului bal- 
canic, totuşi, oarecum balcanică, în termeni geopolitici 
mai largi, și înțelegând să-și păstreze un ascendent în 
regiune. Or, tocmai această poziţie eminentă părea pri- 
mejduită prin reușita eventuală a proiectului unei 
Bulgarii mari. O Bulgarie extinsă până la limitele visate 
de naționaliștii bulgari risca să capete proporții egale cu 

ale României, dacă nu cumva și mai mari. S-ar fi reac- 
tivat atunci şi problema Dobrogei românești, teritoriul 
care revenise României după războiul ruso-româno-ture 
din 1877-1878, considerat însă de bulgari ca parte a Bul- 
gariei istorice. Și atunci, dacă Bulgaria își dorea Dobrogea, 
de ce nu și-ar fi dorit şi România Cadrilaterul? Argumen- 
tul avansat a fost acela al unei consolidări strategice a 
frontierei dobrogene. Era si o compensație în raport cu 
anexiunile făcute de ceilalți pe seama Imperiului Oto- 
man, România neluând parte la împărțire, odată ce nu 
mai avea frontieră comună cu acesta. O compensație și 
pentru românii balcanici (aromâni sau macedo-români 
în cea mai mare parte), pe care România n-avea cum să-l 
încorporeze. Și din acest punct de vedere, Cadrilaterul 
era susceptibil să ofere o soluţie, ca regiune destinată 
colonizării cu români macedoneni. 

Românii își aminteau şi de faptul că în 1878 ar fi putut 
dobândi nu doar actuala Dobroge românească, ci și Cadri- 
laterul, dacă ar fi acceptat târgul propus de ruși, care au 
reanexat atunci sudul Basarabiei (redat Moldovei în 1856, 
în urma Războiului Crimeii), ajungea să agreeze schimbul 
de teritorii, pe care n-au vrut însă să-l recunoască. (De 
fapt, dacă luăm în seamă structura etnică si religioasă a 
Dobrogei, inclusiv Cadrilaterul, din 1878 — cu o relativă 
majoritate musulmană —, concluzia onestà este că ar fi 
putut foarte bine să rămână în cadrul Imperiului Otoman 
sau să formeze un stat musulman autonom.) 

Argumente de tot felul, însă, evident, nici un argument 
etnic în favoarea românilor, în ceea ce priveşte Cadrila- 

terul. De jur-împrejurul României se aflau aproape peste 
tot ținuturi locuite de romani. Mai putin în Cadrilater! Era 
cel mai putin românesc dintre teritoriile limitrofe Ro- 
mâniei. În preajma războaielor balcanice, fuseseră recen- 
zati în Bulgaria 93 783 de români; doar 10 286 dintre ei 
trăiau în Cadrilater. Romània, până la urmă, n-a primit 
întreaga regiune convenţional denumită astfel, cu o supra- 
fata totală de 22 621 km?, ci ceea ce s-ar putea numi Micul 
Cadrilater, întins pe 7 700 km?, cu o populaţie de 259 957 
de locuitori, dintre care 116 324 de bulgari, 105 765 de turci 
si 11 734 de tătari (elementul bulgăresc sporise după 1878 
prin colonizare, fără a atinge însă majoritatea). Potrivit 
aceluiaşi recensământ, românii erau în număr de 6 259, 
reprezentând 2,4 % din populaţie (cei mai multi — vreo 
5 000 — concentrati la Turtucaia, oraș „lipit“ de Romània, 
pe malul drept al Dunării, fata în fata cu Oltenita).? 
Cadrilaterul n-a fost pentru români o experienţă prea 
fericită. Cert este că a întreținut o tensiune permanentă 
între România si Bulgaria. Ostilitatea dintre cele două 
tari s-a manifestat din plin în Primul Război Mondial, 
când s-au aflat în tabere opuse. În urma înfrângerilor 
românești din toamna anului 1916, bulgarii s-au rein- 
stalat în Cadrilater (manifestandu-si intenţia de a anexa 
întreaga Dobroge); odată cu victoria Antantei, adminis- 
tratia românească revine spre sfârşitul anului 1918. 
Avea însă să dureze doar până în 1940, când, sub pre- 
siunea Germaniei si a Italiei, România cedează definitiv 


2. G.A. Dabija, Cadrilaterul bulgar, ediţia a Il-a, Bucuresti, 
1913, pp. 51 si 197-198. 

Bulgariei teritoriul disputat (tratatul de la Craiova, 7 sep- 
tembrie 1940). 

Se desfasurase între timp o acţiune de colonizare, vi- 
zând românizarea celei mai puţin româneşti dintre regiu- 
nile României. Coloniștii veniseră atât din Regat, cât si — 
macedo-românii — din Peninsula Balcanică. Spre sfârșitul 
perioadei, numărul românilor crescuse la circa 110 000, în 
timp ce bulgarii erau vreo 150 000, iar musulmanii (turci 
si tătari), cândva cei mai numeroși, scăzuseră sub 100 000, 
în urma emigrării unei părți dintre ei în Turcia (în 1938, po- 
trivit unei estimări, bulgarii reprezentau 40,52 % din totalul 
populaţiei, românii 29,14 %, iar musulmanii 26,04 %). 
Pentru români, plecarea turcilor era regretabilă: însem- 
nau un element de echilibru, spre deosebire de bulgari, 
mai mult sau mai putin refractari fata de statul român; în 
plus, cum românii, în ciuda sporirii ponderii lor, rămâneau 
tot minoritari, diminuarea populației musulmane oferea 
bulgarilor majoritatea relativă pe care o avuseseră mai 
înainte musulmanii. 

În perioada sa românească, Cadrilaterul cunoscuse 
cam tot timpul o stare de neliniște. Își făceau simțită 
prezenţa organizaţiile iredentiste bulgărești, ca şi co- 
muniștii, bulgari și ei in cea mai mare parte si ostili sta- 
tului român; mai grav însă, bandele asa-zisilor comitagit 
treceau frontiera din Bulgaria, ucideau si prădau, tinta 
lor predilectă fiind coloniștii macedo-români. Nici aceștia 
din urmă nu erau prea mulțumiți, date fiind condițiile 


3. C. Brătescu, „Populaţia Cadrilaterului între anii 1878 şi 
1938“, în Analele Dobrogei, vol. II, 1938, p. 199. 

defectuoase in care se realizase improprietarirea si mà- 
surile contradictorii in materie de colonizare; legionarii 
au găsit printre ei un bun teren de recrutare.“ 

Una peste alta, Cadrilaterul a adus românilor mai 
multe griji decât motive de satisfacţie. Cu o excepţie: o 
unică și splendidă excepție. Un dar neaşteptat: Balcicul. 

În preajma anexării Cadrilaterului, Balcicul număra 
6 641 de locuitori, dintre care vreo 3 000 de bulgari si 
puţin peste 2 000 de tura. În număr mai mic, trăiau 
aici tătari, greci, evrei, armeni si ţigani. Nu lipseau nici 
românii: 17 în total! Un oraș comercial, port la Marea 
Neagră, al treilea port al Bulgariei, în ce priveşte ex- 
portul, după Varna și Burgas. Prelucra şi exporta grâne. 
„Are o fabrică foarte mare de făină, fidea, griș și maca- 
roane. Este centrul unei plăși foarte fertile, cu agricul- 
tura cea mai modernă din Bulgaria. 

Lipseste ceva din această descriere? Frumuseţea locu- 
lui, să zicem. Vor fi remarcat-o şi bulgarii, dar cum era 
propriul lor tarm de mare, n-au avut motive să se lase 
prea tare sedusi. Românii însă au căzut instantaneu sub 
farmecul lui. Si astfel a început legenda Balcicului: le- 
genda românească a unui oraș turco-bulgăresc. 


4. Despre perioada românească a Cadrilaterului, vezi în prin- 
cipal: Constantin Tudor, Administrația românească în Cadrilater 
(1913-1940), Editura Agora, Călărași, 2005; Cătălin Negoiţă, Tara 
uitată. Cadrilaterul în timpul administraţiei româneşti, 1913-1940, 
Editura Fundaţiei „Scrisul Românesc“, Craiova, 2008; si Între stân- 
ga şi dreapta. Comunism, iredentism şi legionarism în Cadrilater, 
1913-1940, Craiova, 2009. 

5. G.A. Dabija, op. cit., pp. 32 și 188. 


2 
homânii și marea 


Românii nu s-au lăsat uşor ademeniti de mare. Popor 
de deal, de munte, de câmpie, în tot cazul, popor „conti- 
nental“, deloc maritim: marea n-a făcut parte din sinteza 
românească de civilizaţie. Primirea Dobrogei în 1878 n-a 
fost întâmpinată cu bucurie; mai mare era deziluzia pro- 
vocată de pierderea judeţelor din sudul Basarabiei. Poten- 
tialul maritim al Dobrogei a devenit evident abia cu timpul. 

Cum ne vom referi frecvent la pictori, să începem cu 
ei. Marea, în secolul al XIX-lea, e un subiect cu totul 
secundar în arta românească. Nicolae Grigorescu, una- 
nim recunoscut drept cel mai de seamă pictor al ţării, 
pictorul „naţional“ prin excelenţă, este creatorul peisa- 
jului „standard“ românesc: câmpuri, păduri, luminisuri, 
tarancute si ciobani, care cu boi... Tara prin excelenţă 
rurala, Romania devenea inca si mai rurala, si mai tara- 
neasca, in simbolistica pictorilor, care faceau abstractie 
de alte aspecte, totusi prezente si ele. La fel ca marea, 
mediul citadin este si el ignorat și isi câștigă cu adevărat 
un loc în pictură abia după 1900. Grigorescu întreprinde 
totuşi, în 1881, o călătorie spre litoralul dobrogean, re- 
cent devenit românesc. Pictează, s-ar zice, marea la Con- 

stanta. În realitate, ca să-l citàm pe un cunoscut istoric 
de artă, „atunci, însoţit de o prietenă, el era mai preocu- 
pat de aceea ieșind goală din spuma mării decât de pei- 
saj“'. Pentru a fi drepţi cu Grigorescu, să spunem că o 
pictează pe respectiva doamnă şi îmbrăcată. De fiecare 
dată însă, marea e doar un fundal, putea să si lipsească. 
Câteva marine are totuși Grigorescu, dar este coasta 
stâncoasă a Bretaniei, nu litoralul românesc. E amuzant 
cum Alexandru Vlahuţă, în România pitorească (1901), 
carte faimoasă cândva, astăzi complet uitată, pe care și-a 
ilustrat-o cu reproduceri din Grigorescu, si numai din 
Grigorescu, include si o „marină“ a acestuia în cele nu 
prea multe pagini privitoare la Marea Neagră: doar că 
peisajul e franțuzesc, și nu românesc! 

Jon Andreescu, al doilea mare nume de referinţă, pic- 
tează altfel decât Grigorescu... însă același gen de subiec- 
te. La el, marea lipsește cu desăvârşire. Stefan Luchian 
lucrează totuși pe litoralul românesc, mai întâi prin 
1898-1899, de când datează un tablou intitulat Barci de 
pescari, apoi, în 1904, Marea Neagră la Tuzla, singura 
păstrată din câteva pânze cu subiect marin.? În rest, ȘI 
fără a-i anula originalitatea, nici Luchian nu se dezbară 
de tiranica moştenire grigoresciană: lunci, margini de 
pădure, ciobani, pluguri la arat, care cu boi... galeria e 
completă, acoperind o bună parte din creaţia sa. 


1. George Oprescu, Nicolae Grigorescu, Editura Meridiane, Bu- 
curești, 1963, p. 62. 

2. Ștefan Luchian. Pictură, pastel, acuarelă, desen, catalog critic 
de Theodor Enescu, Institutul Cultural Român, Bucureşti, 2007. 

Românii au totuși, spre sfârșitul secolului al XIX-lea, 
și un artist specializat — aş zice, prea specializat — în ma- 
rine. Si el, de mult uitat: Eugen Voinescu, căruia din 
păcate îi lipseşte integrarea românească a subiectului, 
deși, printre lucrările sale, figurează și o importantă 
panoramă a portului Constanţa, executată pentru Banca 
Naţională a României. Cea mai mare parte însă sunt cli- 
see ale genului: furtuni pe mare, naufragii... cam prea 
asemănătoare cu operele marelui maestru în materie, 
rusul (de origină armeană) Ivan Aivazovski. 

Treptat însă, Dobrogea se integrează, şi nu doar poli- 
tic şi economic, si în cultura si imaginarul românesc. 
Ceea ce însemna două aspecte: valorizarea mării, desi- 
gur, precum am spus, dar şi a pitorescului uman al tinu- 
tului, de care pictorii amintiți fuseseră cu totul străini. 
Privind insistent spre ţăranul român si nu mai putin 
insistent spre lumea occidentalà, ignoraserà uluitoarea 
varietate umană, culturală, etnografică a pământului 
dintre Dunăre si mare. La 1900, Enciclopedia română 
tinea să pună în evidenţă caracteristicile cu totul spe- 
ciale ale regiunii: „Din punct de vedere etnografic și etno- 
logic, Dobrogea prezintă un interes deosebit; sub acest 
raport, ea se distinge de toate celelalte părţi ale Europei, 
având, pe un teritoriu relativ mic, un număr destul de 
mare de străini, peste 20 de naţionalităţi, și anume: 
români 101 226, turci și tătari 38 623, bulgari 37 008, 
ruși 13 721, lipoveni 12 970, greci 9 020, germani 7 830, 
evrei 4 063, gagauti 2 968, armeni 1 930, italieni 1 175, 
țigani 1 159° (se insirau apoi, în număr mai mic, încă zece 

etnii).? Partea cea mai originală o dădea, prin turci si 
tătari, nota orientală; când vor deveni, în sfârșit, mai 
sensibili la chemarea Orientului, românii nu vor trebui 
neapărat să călătorească prea departe: îl aveau şi la ei 
acasă. 

În 1895 se inaugurează podul peste Dunăre de la Cer- 
navodă; Dobrogea era acum legată mai strâns de restul 
ţării. Primele lucrări la portul Constanta sunt initiate în 
1881; însă abia în 1896 încep lucrări de anvergură, care 
aveau să facă din Constanţa, în câţiva ani, un port cu ade- 
vărat însemnat. Tot în 1896 este creat și Serviciul Maritim 
Român. Dispunea inițial de șapte vapoare (construite între 
1896 si 1898) si asigura două linii de transporturi mani- 
time: linia orientală Constanta—Constantinopol, si linia 
occidentala, de la Braila, Galati, Sulina sau Constanta 
la Rotterdam. În paralel, se înfiripeazà si o — încă mo- 
desta — marina militară; in primii ani dupa 1900, „divi- 
zia de mare“ dispunea de opt bastimente.* 

In 1899, intr-o conferintà tinutà la Societatea Geo- 
grafică din România privitoare la călătoria pe care toc- 
mai o efectuase in jurul Globului (prima de acest fel 
întreprinsà de un romàn), inginerul Bazil G. Assan atrà- 
gea atenţia asupra interesului României de a pătrunde 
cu mărfurile ei pe pieţele orientale. Și lansa îndemnul: 


3. „Dobrogea“, în Enciclopedia română, publicată de C. Diaco- 
novici, vol. II, Sibiu, 1900, p. 188. 

4. „România“, în Enciclopedia română, op. cit., vol. III, 1904, 
pp. 819-820 și 837; M.D. Ionescu, Dobrogea în pragul veacului al XX-lea, 
Bucureşti, 1904, p. 898. 

„Trebuie să ne formăm o flotă comercială puternică, sus- 
ținută de o flotă de război, căci numai astfel vom putea 
ajunge la prosperitatea ţării noastre.“ 

Anul 1901: marea intră în literatură. Tânărul ofițer 
de marină Eugeniu P. Botez (născut în 1874), împru- 
mutàndu-si numele literar Jean Bart de la un vestit 
marinar francez din secolul al XVII-lea, publică acum, 
sub titlul Jurnal de bord, însemnările unei călătorii, cu 
bricul „Mircea“, spre Asia Mică. Mijloacele de scriitor ale 
lui Jean Bart sunt destul de modeste; cu toate acestea, 
a devenit o celebritate literară, aproape o legendă, pen- 
tru simplul motiv că a inaugurat un gen — într-o vreme 
când românii, puţini dintre ei, abia se apropiau, timid, 
de malul mării —, gen pe care va continua să-l ilustreze, 
aproape fără concurenţă, încă mai bine de trei decenii. 

Să ne reîntoarcem la pictori. Cei mai reprezentativi 
dintre ei sunt grupaţi la început de secol în asociaţia Ti- 
nerimea Artistică. Expozitiile organizate sub egida aces- 
teia ne dau posibilitatea unui clasament al temelor și 
orientărilor. În 19 10, marea e reprezentată, încă modest, 
prin Arthur Verona — La Constanta, si Stefan Popescu — 
La mare (tablouri care, spre deosebire de altele, nu sunt 
reproduse in catalog). „Orientul“ dobrogean lipsește 
complet din expoziţie. În 1911, Nicolae Vermont este 
prezent cu Portul Constanta si, de asemenea — mică pre- 
mieră orientală —, cu Pescar ture la Constanta. In 1912, 


5. B.G. Assan, Călătorie împrejurul Pământului, Bucureşti, 1899 
(extras din Buletinul Societăţii Geografice, trimestrele II si III, 1899), 
p. ol. 

Alexandru Satmary expune un peisaj dobrogean, iar 
Jean Al. Steriadi, un Sdlas de tigani, tot din Dobrogea. 
In 1913, Kimon Loghi (pictor pe atunci în vogà, depre- 
ciat intre timp) apare cu mai multe peisaje marine, iar 
Steriadi cu Geamia din Cernavodà (lucrare care este si 
reprodusă în catalog). Sunt mult mai numeroase în con- 
tinuare peisajele „româneşti“, de tip traditional, pe linia 
inauguratà de Grigorescu. Tendinta e încà modestà, dar 
ea se afirmà, de la an la an: spre mare, spre peisajul 
oriental... 

Si nu numai in arta, ci si în unele consideratii de or- 
din geopolitic. In 1912, în contextul conflictului balcanic, 
B.G. Assan revine, intr-o pledoarie intitulatà Quadrila- 
terul dobrogean, asupra necesităţii consolidării fațadei 
maritime a țării: „Dobrogea este plămânul României, 
căci fără Dobrogea România n-ar mai respira, comerțul 
ei ar fi nimicit. Numai având ieșire la mare, comerţul 
poate prospera. lar iarna, prin inghetul Dunării exportul 
nostru ar fi complet anihilat a treia parte din timpul 
anului. În acel timp noi am privi cum portul Varna, Bur- 
gas și viitoarele porturi bulgare din Marea Egee lucrează 
iarna, pe când grânele noastre sau petroleul ar trebui să 
treacă prin vămile bulgare...“ 

Și geologul George Murgoci ţine să sublinieze, în 1913, 
„tendinţa românilor spre mare“, în care vede o „necesitate 


6. Tinerimea Artistică, cataloagele expozițiilor, 1910-1913. 

7. B.G. Assan, Quadrilaterul dobrogean, București, 1912, p. 7. 

8. G. Murgoci, Tara Nouă. Dobrogea sudică și Deliormanul, 
Bucuresti, 1913, pp. 7-8. 

de viata politică și economică“; „un popor, pentru ca să 
se dezvolte și să puie în valoare bogăţiile sale... trebuie 
să iasă la mare“.? 

lata, aşadar, curentul de opinie, nu încă foarte puter- 
nic, dar sesizabil si pe cale să se accentueze. De la inte- 
resul economic la pitorescul locurilor, toate ingredientele 
sunt întrunite. Românii erau mai pregătiți acum să 
anexeze Cadrilaterul decât fuseseră în 1878 să primească 
Dobrogea. Cadrilaterul a prelungit și a amplificat un 
imaginar dobrogean deja conturat. Prin ponderea mai 
mare a populaţiei musulmane, era încă mai exotic, încă 
mai oriental decât Dobrogea românească. lar peisajul 
maritim se înfățișa incomparabil mai spectaculos: un 
țărm stâncos lovit de valuri, de aspect mediteraneean, 
atât de diferit de netedul litoral românesc. „Coasta de 
Argint“, i-a spus Gheorghe Murgoci, chiar atunci, în 1913, 
impresionat de strălucirea stâncilor calcaroase și lan- 
sând implicit o sfidare la adresa faimoasei Coaste de 
Azur. Tot el a publicat, când încă anul nu se încheiase, o 
primă monografie asupra regiunii, ca pentru a confirma, 
și printr-un verdict savant, luarea ei în posesie. În aceas- 
tă „ţară nouă“, toate drumurile păreau să conducă spre 
Balcic, orașul înconjurat de stânci albicioase, dar și de 
creste împădurite, brăzdate de văi adânci, coborând ver- 
tiginos spre albastrul mării. 


9. Ibidem. 

Un oras presàrat cu gropi, 
cativa pictori si o regina 


Balcicul prinde repede o pojghità de viatà romaneasca. 
lată câteva adrese utile, la care întâlnim, pe lângă lo- 
calnici, si români nou-veniti. Le descoperim în paginile 
de reclame ale ziarului local Ecoul, care apare din 2 au- 
gust 1914 (la Bazargic, capitala judeţului). loan Penacof, 
avocat. F. Filipescu, avocat. A. Damadian, operaţiuni de 
cereale. Doctor Papadopol, medic specialist cu practică 
îndelungată. Doctor A. Botez. Farmacia A. Vasilief. Banca 
românească, sucursala Balcic. Banca comercială română, 
sucursala Balcic. Hagi Hristof Hagi Dencoff, casă de ban- 
că, operaţiuni de cereale. Balcicul, societate de comerț si 
comision. Depozit de ciment. Var hidraulic. Depozit de 
vinuri en gros. Saci. Sfoară de Manila. Uleiuri. Coaso- 
ciat si director Gheorghe Mihail. Silvian si Zareto, agen- 
tură si comision. S. Steref, casă de banca. Comision si 
cereale. I. Ghecegief si Gatarof, casă de comision expediţie. 
Fabrică de cărămidă. Tigle si produse ceramice. Cleante 
Frangopulo, vânzare de coloniale en gros. Petre L. Roma- 
nof, frizerie modernă, serviciul conştiincios. Restaurant 
modern „Împăratul Traian“, mâncări si băuturi deli- 
cioase, V. Petrasencu si B. Cocea. Restaurant Modern, în 

fata mării, Petre D. Economu, proprietar. Hotel si res- 
taurant Carol I. Camere confortabile. Mâncări si băuturi 
de tot felul. Berăria Grădinii publice. Local distractiv 
familiar. Orchestră în fiecare seară... 

Nimic esenţial nu lipsește. Sunt si informaţii de viata 
culturală. Aflăm că la 23 martie 1915 corpul didactic al 
școlii bulgărești particulare a dat un spectacol cu piesa Un- 
chiul Vania a lui Cehov.! De altfel, ziarul menţionat se vrea 
a fi o punte de legătură, publicând și articole în bulgară. 

Începând cu 10 august 1914, curse regulate de va- 
poare asigură, de trei ori pe săptămână, legătura dintre 
Constanta si Balcic.? 

Pana aici, toate bune... Se semnaleaza, totusi, si lucruri 
mai putin îmbucuràtoare. Stràzile si pietele sunt pline de 
gropi. Iluminatul, cu lămpi de petrol, dă o lumină cam 
chioară. Noaptea, „cu oaresicare greutate își găsește omul 
casa, din cauza întunericului“. Câteva luni mai târziu se 
ia act de faptul că primăria a instalat și felinare cu gaz. 
Din păcate, insuficiente. „Orașul e lipsit cu totul de lu- 
mină... la fiecare pas oamenii se împiedică de bolovani și 
gropi.“ În lipsa luminii, măcar de s-ar pava străzile! 

Mai grav e faptul că orașul „decade încetul cu încetul“. 
Lipseste un chei modern pentru încărcarea navelor. lar 
construirea căii ferate Bazargic-Mircea Vodă face ca 


1. Ecoul, 6 aprilie 1915. 

2. Ecoul, 22 august 1914. 

3. N.P.S., „Administraţia oraşului Balcic. Nevoile lui“, în Ecoul, 
11 octombrie 1914; „Doleanţele orașului Balcic“, în Ecoul, 10 ia- 
nuarie 1915. 

mărfurile, exportate mai înainte prin Balcic, să se scurgă 
acum spre Constanta, Galati si Brăila. „Târgul de ce- 
reale din Balcic aproape nu mai contează ca operaţii, iar 
portul e pustiu de tot.“ 

Si lucrurile se deteriorează văzând cu ochii. In 1914, 
orașul a fost animat: numeroși vizitatori din tara, con- 
gresisti... Era, fireşte, efectul „noutăţii“. Un an mai târ- 
ziu, în 1915, vizitele se răriseră... 

„Nu se face nimic pentru Balcic“, exclama N. Pantely 
Stanciu, directorul-proprietar al ziarului Ecoul. Păcat, 
orașul ar putea deveni o importantă staţiune climaterica 
și balneară.” O „Nissă a României“ (iarăşi, Coasta de 
Argint versus Coasta de Azur). lată o idee: reinventarea 
orașului, transformarea lui din port de grâne în stațiune 
turistică. Ideea cădea deocamdată în gol, dar, cine știe, 
poate avea să incolteasca într-o zi. 

Pictorii, din fericire, nu se lăsau intimidati de gropi. 
Prea erau îmbatati de culorile si exotismul locului. Ei 
sunt, de fapt, cei care au creat sau au recreat Balcicul, 
l-au transfigurat în asemenea măsură încât ne e greu să 
mai distingem între realitate si imaginar; oare privim 
Balcicul. cu ochii nostri sau îl vedem cu ochii lor? 

Cel mai prompt s-a dovedit Iosif Iser. Nu era un în- 
cepător (avea 32 de ani). Se remarcase îndeosebi ca gra- 
fician şi caricaturist (la revista umoristică Furnica, sau, la 
Flacăra, cu ciclul său de „Figuri contemporane“), cu un stil 
expresiv, adesea sarcastic. Războiul balcanic îi marchează 


4. N.P.S., „Decăderea Balcicului“, în Ecoul, 5 martie 1915. 
5. N.P.S., „Pledoarii pentru Balcic“, 7 iulie 1915. 

decisiv destinul artistic. Mobilizat la 23 iunie 1913, ca 
simplu soldat, şi — conflictul terminându-se repede — de- 
mobilizat la 13 august 19135, în intervalul acestor două 
luni descoperă Dobrogea și Cadrilaterul. Captivat, cucerit 
definitiv, revine în Cadrilater îndată după încheierea păcii. 
Două decenii mai târziu, artistul mărturisea într-un in- 
terviu: „În sfârșit, anul 1913. Mobilizat în Dobrogea, trec 
acolo doctoratul meu în pictură. Dobrogea m-a format, ea 
mi-a dat șiefuirea... Peisajul și omul acestui ţinut mă 
pătrund carnal, visceral.“’ Balcicul, desigur, dar nu doar 
Balcicul, și nu Balcicul, cu pitorescul coastei sale maritime, 
în primul rând. Iser nu se arată fascinat de mare si nici 
foarte interesat de spectacolul singur al naturii. Îl pre- 
ocupă oamenii în peisaj, sau oamenii pur și simplu, cu 
deosebire tipologia unei umanitati orientale atât de dife- 
rite: familii de turci si de tătari, în veșmintele lor specifice, 
și, mai târziu, șirul nesfârşit de „odalisce“... Expoziţia Iser 
se deschide la București, pe 1 decembrie 1913 (în casele 
Creteanu, vizavi de Palatul Regal). O expoziţie mare, în- 
sumând 216 piese. Printre ele, la loc de cinste, proaspetele 
imagini din Cadrilater: o acuarelă reprezentând moscheea 
din Dobrici (Bazargic), dar mai ales personaje: bătrânul 
tătar, Ismail-cafegiul din Cocargea, turcoaică din Cocar- 
gea, cadâne din Cadrilater. Subiecte noi, dar nu mai 


6. Muzeul National de Artă al României, Arhiva Iosif Iser (livre- 
tul militar al pictorului). 

7. M. Grindea, „Iser vorbeşte“, în Cuvântul liber, 8 decembrie 1934. 

8. Informaţii si comentarii privitoare la expoziţie, precum si re- 
produceri, în Flacăra, 23 noiembrie, 30 noiembrie, 7 decembrie, 14 de- 
cembrie, 28 decembrie 1913. 

putin un stil foarte personal. Iser e aspru, colturos, nu tine 
deloc să picteze „frumos“, pe placul privitorilor. „Iser — 
scria Arghezi — manipulează materialul obișnuit al pro- 
fesiunii cu furie si impertinenta. Linii injurioase incruci- 
seazà în desenul lui liniile consacrate. Hârtia sub creionul 
lui se face aspră ca tencuiala întinsă cu o mistrie de lemn, 
si creionul lui lovește ca un cui sau zgârie ca pintenul.“ 
„Un revoluţionar“, conchide o altă cronică. Aşa a debutat 
Cadrilaterul — deloc banal — în arta românească. 

Gloria „primului descoperitor“ e totuşi contestată (ca 
în atâtea cazuri similare). Unii i-o atribuie, fără să sovaie, 
lui Alexandru Satmary. Soluţia de compromis ar fi să-i 
acordăm lui, într-adevăr, Balcicul, lăsându-i Cadrilaterul, 
cu sau fără Balcic, lui Iser (de altfel, în expoziția mentio- 
nată nici nu e semnalat în vreun fel Balcicul). Satmary a 
mers direct la ţintă, spun unele surse, pe bicicletă. N-ar fi 
fost singura ispravă iesita din comun din viata lui. Avea 
o fire de aventurier. Ca si tatăl său, Carol Pop de Szath- 
mâry, un ungur poate cu mai vechi rădăcini românești, 
care a decis să devină sau să redevină român, stabilin- 
du-se la Bucuresti în 1843. Pictor „documentarist“, a fost 
și primul fotograf profesionist din România. L-a avut spre 
bătrâneţe pe Alexandru, cu a patra lui soție, originară din 
Dresda. Cu un tată mai mult sau mai putin maghiar și cu 
mamă nemtoaica, Alexandru se naște, în fond, român. Ca 


9. T.A. (Tudor Arghezi), „Expoziţia Iser“, în Seara, 14 decem- 
brie 1913; reprodus în Tudor Arghezi, Opere, vol. III, Publicistică 
(1896-1913), Editura Academiei Române si Univers Enciclopedic, 
București, 2003, pp. 1346-1350. 

pictor, valoarea lui e mijlocie. Dar omul se arată a fi foarte 
interesant. Neconventional și plin de idei, tablourile si le 
expunea rar; curiozitàti avea însă multiple. Înota, se duela, 
trăgea la ţintă. Pe Coasta de Argint, explora peșterile ma- 
rine si observa focile la capul Caliacra. Iar in Bucuresti, pe 
strada Enei, în casa părintească, întreținea o mică cres- 
cătorie de şerpi, cu un exemplar de boa constrictor, la care 
se adăugau un pui de ghepard, o maimuţă, o vulpe, veve- 
rite, arici, broaște țestoase, iepuri, bufnite, pisici si un 
câine (sper, din însiruire, să nu-mi fi scăpat vreo vietui- 
toare. Chiar asa să fie? Sau poate mai pune si de la el poe- 
tul Adrian Maniu, prieten al pictorului și autor al unei 
evocări de unde împrumutăm aceste informatii!°). Dacă 
Iser a descoperit Cadrilaterul pentru sine, Satmary, dim- 
potrivă, a descoperit Balcicul pentru toată lumea; n-a 
încetat să-i facă reclamă si să-i îndemne pe toți cunoscuţii 
să vină cât mai repede aici. 

Printre cei care ajung în primele luni la Balcic, se află 
si Gheorghe Petrașcu, pe cale de-a se impune ca unul din- 
tre pictorii cei mai de seamă ai generaţiei sale. De aseme- 
nea, lon Theodorescu-Sion, alt nume de referinţă. Și, poate 
putin mai târziu, aproape uitatul astăzi (dar apreciat in 
epocă) Ipolit Strâmbu (care-și spunea și Strambulescu). 

Tinerimea Artistică isi deschide expoziția anuală la 
30 martie 1914." Petrașcu expune Portul Balcic şi Geamie 


10. Adrian Maniu, Pictorul Alexandru Satmary. 1871-1933, Bu- 
curești, 1935. 

11. Tinerimea Artistică, 1914, Catalog, București, 30 martie 1914; 
„Expoziţia Tinerimii Artistice“, în Flacăra, 26 aprilie 1914. 

la Balcic. Theodorescu-Sion prezintă vreo zece marine, 
dintre care patru sunt explicit localizate la Balcic: Cerdac 
la mare, Pescari la Balcic, Dimineaţa la Balcic, Privire spre 
mare; li se adaugă Stânci pe Coasta de Argint, Cavarna, 
golful Varnei... Expunea si obscurul Marin H. Georgescu: 
Din Balcic, În port. Satmary e şi el prezent, dar cu nimic 
din Balcic (mult prea discret, descoperitorul)! Alţii, chiar 
dacă n-au ajuns la Balcic, se simt atraşi de mare. Cecilia 
Cutescu-Storck pictează Marea la Constanta, iar Ary 
Murnu Din portul Constanta. Expozitia urmàtoare, din 
martie 1915, consolidează tendinţa: marea și „orientul“ 
românesc.!? Constantin Artachino vine cu o întreagă serie 
Turtucaia (inclusiv, fireşte, imaginea unei moschei). Tot 
acolo pictase si Petrașcu: Târg în Turtucaia, Geamie în 
Turtucaia. Ipolit Strâmbu isi prezintă si el recolta: mai 
bine de o duzină de pânze cu același subiect: Balcicul 
(printre reproducerile din catalog, figurează și Vederea 
orașului Balcic). Marius Bunescu se limitează deocam- 
dată la Constanţa. În sfârşit, martie 1916, ultima ex- 
poziţie înaintea intrării României in război.!* Artachino a 
făcut saltul de la Turtucaia la Balcic, și vine cu mai multe 
peisaje de acolo. Bunescu perseverează: tot Constanţa! 
Satmary... încă nu. Petrașcu: subiecte variate din Cadri- 
later: Turtucaia, Moară la Balcic, marea, plaja... Theo- 
dorescu-Sion: din nou Balcic, Coasta de Argint... Un desen 
oriental (cu geamie) expune și Cecilia Cutescu-Storck. 


12. Tinerimea Artistică, 1915, Catalog, București, 29 martie 
1915. 

13. Tinerimea Artistică, 1916, Catalog, Bucureşti, 27 martie 
1916. 

Ceea ce se întâmplă este frapant. Absente atâta vreme 
în arta autohtonă, manifestate apoi încă timid în preajma 
războaielor balcanice, temele acestea „maritim-orientale“ 
cunosc, începând din 1913-1914, o amplificare extraor- 
dinară. Devin, brusc, teme privilegiate, imprimandu-si 
puternic marca asupra întregii picturi românești. A fost 
primul efect — cine l-ar fi prevăzut? — al anexării Cadri- 
laterului: aproape o revoluţie artistică! 

Printre cei dintâi oaspeţi de marcă ai Balcicului, îl 
întâlnim, la 4 mai 1914, pe Raymund Netzhammer, ar- 
hiepiscop catolic de Bucureşti, un pasionat al arheologiei 
dobrogene. Peisajul îl încântă, mai putin hotelul „Carol I“, 
„cel mai bun din localitate“, unde camera de onoare e 
„murdară și are un mobilier foarte sărăcăcios“. „Vasul de 
spălat era atât de dezgustător“, încât a doua zi porneşte 
spre Cavarna, renunțând să se mai spele! 

La 3 august 1915, orele 4 și jumătate după-amiaza, 
Balcicul are onoarea să primească vizita reginei Maria, 
însoțită de prințul moștenitor Carol si de prinţesa Eli- 
sabeta. Plimbarea reginei durează exact o oră. Merge 
până la tarm si bea o cafea la restaurantul „Carol“. Apoi, 
la orele 5 si jumătate, cu întreaga suită, pleacă spre 
Bazargic, capitala judeţului Caliacra. 

Regina nu era, deocamdată, decât cea care fusese — 
până mai ieri — principesa Maria. Nu se întrezărea încă 
fabulosul mit care avea s-o înalțe atât de sus. Cam su- 


14. Raymund Netzhammer, Episcop în România, vol. I, Edi- 
tura Academiei Române, Bucureşti, 2005, pp. 497-499. 
15. Ecoul, 10 august 1915. 

mară trecerea ei prin Balcic. Atât cât a putut să observe, 
i-a plăcut așezarea. O va descrie în Tara mea, carte scrisă 
în vremea războiului, cu scopul de a face cunoscută 
România în lume. lată, cum a văzut ea atunci, oraşul: 

„Balcicul este un târgușor pitoresc despre care ai zice 
că se rostogolește în valuri. În grupe murdare casutele 
lui turcesti se catàrà pe povarnisuri repezi, ca si cum ele 
ar sta sà lunece pe încetul, atrase de apele de dedesubt. 

O stradà prapastuita scoboara la un port în minia- 
tură; stânci pe amândouă laturile, stânci de piatră cenu- 
sie, ciudat rotunzită, alcătuiesc un mic golf în care 
orășelul zace în pașnică razletire. 

Numai o dată am fost acolo, dar am o amintire vie a 
înfățișării lui neobișnuite, a mulțimii îngrămădite de fete 
din toate spetele, a locuinţelor ei mărunte, încântător 
suite una în capul celeilalte, aşa încât păreau că numai 
cu greutate stau sprijinite pe niște coaste atât de răpezi 
si rupte.“’® 

Regina stia sà priveascà. Pentru o singura ora (so- 
cotind si „pauza de cafea“) înregistrase tot ce merita să fie 
reținut. I-a plăcut Balcicul, dar asa cum îi plăceau multe 
locuri, n-a avut vreo tresărire specială. N-a fost dragoste 
la prima vedere. Să lăsăm atunci lucrurile în voia des- 
tinului. Poate, cine știe, la a doua vedere... 


16. Maria, regina României, Tara mea, traducere din engleză 
de N. Iorga, ediţia a III-a, Sibiu, 1919, pp. 186-187. 

Dupa intreruperea din 1916-1918, Balcicul si întregul 
Cadrilater se reinscriu pe traiectoria românească. De 
data asta, se părea, definitiv. A mai durat, nu chiar o ves- 
nicie: aproape douăzeci și doi de ani. 

În memoria colectivă a românilor este prezentă doar 
povestea românească a Balcicului interbelic, atât de stră- 
lucitoare, în realitate, si încă si mai mult în imaginar. 
Românii însă, până la sfârşit, n-au constituit la Balcic 
decât o minoritate „superpusă“, placată pe anterioarele 
structuri demografice ale orașului, dar cât se poate de 
distinctă, și, la nivelul ei de sus, mult deasupra celorlalți, 
în termeni socio-culturali. 

Recensământul din 29 decembrie 1930 dădea pentru 
Balcic următoarele cifre!: 

— totalul populaţiei: 6 396 


— români: 1 019 
— bulgari: 2 244 
— turci: 1 924 


1. Recensământul general al populației României din 29 decem- 
brie 1930, vol. IX, București, 1940, pp. 388-389. 

— tătari: 304 
— ţigani: 517 
— greci: 198 


Bulgarii aveau, așadar, o majoritate relativă sau, da- 
că-i socotim împreună, musulmanii, turci si tătari, tre- 
ceau cu putin în fata. Numeric, românii reprezentau doar 
a treia comunitate. 

Proportii similare si în celelalte două oraşe ale jude- 
tului Caliacra: Bazargic (capitala) şi Cavarna. Din cei 
30 106 locuitori ai Bazargicului, români erau 4 708, bul- 
gari 12 309, turci 7 783. La Cavarna, se înregistrau 5 086 
locuitori, dintre care 662 români, 1 980 bulgari, 324 turci 
si, particularitate locală, 1 448 de găgăuzi. 

Raporturile demografice nu s-au schimbat prea mult 
în anii următori. Până la mijlocul anului 1938, în cele 
trei oraşe din Caliacra laolaltă, românii înregistrează un 
excedent de 1 041 de locuitori, românii macedoneni, soco- 
titi aparte, de 265, bulgarii de 2 323, iar turcii de doar 
37 (în condiţiile în care numărul lor scăzuse substanţial, 
cu 8 080 de persoane, pe întreg judeţul, în urma emigra- 
tiei — determinant fiind mediul rural)? Românii au ră- 
mas, aşadar, minoritari până la sfârşit și mult depășiți 
de populaţia bulgărească. 

Comunitățile etnice și religioase rămâneau destul de 
închise în ele însele. Tot în 1930, din cei 5 374 de locui- 
tori ai Balcicului cu altă limbă maternă decât româna, 
doar 2 283 declarau că știu și românește; 3 090 dintre ei 


2. Sabin Manuilă, La population de la Dobroudja, Bucuresti, 
1938, pp. 144-147. 

nu vorbeau si nu înțelegeau limba ţării. Căsătoriile mixte 
erau de asemenea rare; rare, între ortodocși (români și 
bulgari) sau diversele confesiuni creştine, fiindcă între 
creştini și musulmani erau pur și simplu inexistente. 

Și în plan social și profesional sunt de făcut o serie de 
distincţii. Românii stabiliti în mediul rural sunt, desigur, 
în cea mai mare parte agricultori, colonişti care au primit 
pământ. Din 121 508 persoane care trăiesc în judeţ din 
exploatarea solului, 29 166 erau români (fata de 54 339 
bulgari). În rest însă, si cu deosebire în mediul urban, 
marea majoritate a românilor „neagricultori“ ţin de in- 
stitutiile publice si de armată: 2 515 în administraţie (fata 
de doar 739 bulgari), 760 la culte, 1 105 în învățământ și 
fundaţii culturale; în armată și la ordinea publică, 3 631, 
în comparație cu numai 210 bulgari (cifre înregistrând 
întreaga familie a angajaţilor). Lucrurile se schimbă când 
trecem la activitățile economice, unde „minoritatea“ 
românilor e flagrantă. La capitolul „comerţ“ (tot asa, so- 
cotind familiile întregi), români sunt 580, bulgari 3 408, 
si „diverşi“, ceea ce înseamnă turci, în principal, 2 456; la 
„industria de transformare“, 790 români, 6 543 bulgari, 
4 120 diversi; la „servicii si profesii de interes obştesc“, 
842 români, 3 830 bulgari...’ 

Să aruncăm o privire si pe foile matricole ale gimna- 
ziului mixt din Balcic, nu pentru a-i evalua pe elevi, ci 
pentru a înregistra datele privitoare la părinţii lor; sunt 
indicate naționalitatea și profesiunea tatălui. Am ales 


3. Recensământul..., op. cit., vol. VII, Bucureşti, 1941. 

anul scolar 1926/1927, care ofera un bun amestec de ro- 
mani, bulgari, turci, greci si armeni. Părinţii elevilor 
români, în afara câtorva agricultori, sunt mai toţi func- 
tionari (de stat sau în instituţii particulare) sau institutori, 
plus un ofiţer si un poliţist. Bulgarii, și dintre ei agricul- 
tori (chiar si un mosier), se remarcă printr-o varietate de 
meserii: fierar, càrutas, cafegiu, varar, tinichigiu, brutar, 
tâmplar, zarzavagiu, potcovar, carciumar, chiar si un „ser- 
gent de oraș“. Un turc e comerciant, altul morar. La greci, 
întâlnim cam de toate: carutas, lemnar, muncitor, func- 
tionar comercial, cismar, câțiva negustori... Armenii, si 
ei, dau vreo doi negustori si un ceasornicar...* 

Cum se vede, gimnaziul de stat, fondat in 1923, era 
frecventat de copili de toate originile etnice, un pas, daca 
nu spre românizare, cel putin spre deprinderea limbii 
române. Initial, sunt chiar mai multi copii bulgari decât 
romani. Apoi, numàrul bulgarilor scade, creste in schimb 
numàrul turcilor. Pentru bulgari, alternativa era gimna- 
ziul particular bulgàresc. În genere, bulgarii înţeleg să-și 
păstreze nealterată identitatea, păstrând distanţa fata 
de români, în timp ce turcii (a căror identitate rămânea 
oricum bine protejată, prin religie), neavând de ales de- 
cât între două „stăpâniri“, bulgărească sau românească, 
se pare că o preferă pe cea de-a doua, odată ce interesul 
statului bulgar fusese să întărească în dauna lor ele- 
mentul bulgăresc, în timp ce interesul statului român era 
de a-i susţine, tocmai pentru a pune elementul bulgăresc 
în minoritate. 


4. A.N.R.-J.I., Gimnaziul mixt din Balcic, 2/1925-1930. 

De remarcat si un important transfer de proprietate. 
Primăria vinde parcele în interiorul perimetrului urban: 
nenumărate, sunt sute și sute de asemenea tranzacții.” 
La un preţ extrem de convenabil, de regulă 10 lei metrul 
pătrat, ceea ce însemna că în schimbul unui salariu mediu 
se putea achiziționa un loc de casă si de grădină. Mai 
rămânea, desigur, să se construiască și casa, prevăzută ca 
o obligativitate. O strategie de modernizare, dar nu mai 
puţin de românizare. Într-adevăr, cei care cumpără sunt 
de toate neamurile, dar în majoritate români, fie din Ca- 
drilater, fie din diversele parti ale României, iar pon- 
derea lor va fi în creștere. Printre primii cumpărători, 
Gheorghe Murgoci, „inventatorul“ Coastei de Argint. La 
7 iunie 1923, primăria îi vinde un teren comunal de 340 
de metri pătrați, pe strada Vasile Alecsandri; la un pret 
de favoare: 7 lei metrul pătrat. Murgoci a avut într-ade- 
văr o casă la Balcic, de care, din nefericire, nu s-a bucu- 
rat prea multă vreme: a murit în 1925. Până la urmă, 
nu toți cumpărătorii de terenuri au și construit pe ele. 
În 1938 se aprecia cam la 50 numărul vilelor ridicate de 
particulari®; nu era enorm, dar nici putin, date fiind dimen- 


5. Dosarele — incomplete — ale Primăriei din Balcic înregis- 
trează 107 acte de vânzări de teren între 1923 si 1928 si, separat, 
alte 166 din 1922 până în 1926. Mai târziu, apar 152 de acte între 
mai 1937 și septembrie 1938 si, în alt dosar, 30 de acte în 1938 
(A.N.R.-J.I., Primăria Balcic, 17/1923-1928, 18/1926, 35/1937-1938, 
37/1938). 

6. C. Budeanu și Alexandrina Petrescu, „Realizări tehnice și 
economice în Cadrilaterul dobrogean“, în Analele Dobrogei; vol. 
III/1938, p. 49. 

siunile orașului. Pe de altă parte, multe case, precum si 
terenuri sunt cumpărate de români direct de la localnici.” 
Din punct de vedere economic însă, Balcicul trece 
printr-o perioadă de declin, paradoxal s-ar zice, dat fiind 
că, în ansamblu, Cadrilaterul cunoaște în perioada sa 
românească o dezvoltare industrială și comercială semni- 
ficativă (în 1914 se înregistrau 892 de întreprinderi de 
toate categoriile; în 1930, numărul lor crescuse la 5 236).5 
Exceptia Balcicului are o dublă motivaţie. Mai întâi, 
inaugurarea in 1915 a căii ferate Bazargic-Constanta, 
care a deturnat spre Constanţa tradiționalul comerț cu 
cereale. Apoi, inexistenţa unor amenajări portuare mo- 
derne: „La Balcic, fără diguri de adăpostire si puncte de 
acostare, operaţiunile se făceau primitiv, discontinuu și 
costisitor. Vasele stăteau departe de mal, marfa era 
încărcată la o punte în ceamuri (șlepuri — n.n.), și din 
acestea în vas. Imediat ce vremea devenea rea, operatiu- 
nea se întrerupea si uneori vasul se departa de mal spre 
a fi în mai mare siguranţă, sau părăsea regiunea.“ 
Chiar şi în aceste condiţii, „în anii ce au precedat 
anexarea, traficul prin Balcic era apreciabil: 5 000-6 000 
vagoane anual, în cea mai mare parte cereale. Acest tra- 
fic s-a menţinut în 1913 și 1914 (circa 5 000 vagoane), dar 
după război a decăzut cu totul, reducându-se la o medie 


7. M.A.E.-A.D., 71/Tratatul de la Craiova, vol. 45, mai multe do- 
cumente privitoare la vânzări de case. Vezi, ca exemplu, un act de 
vânzare din 1926: o familie de români cumpără, cu 20 000 de lei, 
de la o familie de turci, o casă cu patru camere, o sală, bucătărie, și 
curte de 240 metri pătraţi (f. 3). 

8. C. Budeanu şi Alexandrina Petrescu, op. cit., p. 46. 

de 600 vagoane anual. Au fost ani când operaţiunile au 
fost nule.“? 

Așadar, o cale ferată și un port autentic — iată ce-i 
trebuia Balcicului. Doar dacă nu s-ar fi optat pentru alt 
tip de dezvoltare, care să pună peisajul deasupra grânelor. 
Idee exprimată cu multă convingere de Emanoil Bucuta, 
într-un articol intitulat „Industria Balcicului*: 

„Balcicul are toate putintele unei industrii. Cu o mica 
osteneală, ea se poate dezvolta și poate duce tot ce e în 
legătură cu o asemenea dezvoltare. Adică nu numai în- 
avutire, ci o creştere de cultură și o încredere în puterile 
proprii, care sunt adevăratul câștig. [...] Materiile prime, 
foarte numeroase, ale acestei industrii, se întâlnesc din 
capul drumului chiar, care coboară în oraș. E întâi na- 
tura pietroasă și aspră, cu prăbușiri de văi seci care spe- 
rie când trăsura trece chiar pe muche si cu vedenia 
neașteptată dedesupt a Mării. Ea creste si se urcă, pe 
măsură ce i te duci în întâmpinare. Câştigă în culori, ie- 
sind treptat din vânătul greu al depărtării, până când se 
încarcă şi sclipeste de topaze si de peruzele. Aceleași ma- 
teril prime, risipite acum tot mai din belșug, zac în amfi- 
teatrul de ocră și de apă al portului, spre așezarea de 
miniatura a mahalalei tătărești, lipită de peretele de lut 
ca o urzeală de soare, pe drumurile cotite cu cișmele, sfă- 
rămături de morminte turcești și cu plopi argintii pe cer.“ 

În sfârșit, pentru a scurta argumentatia cam prea în- 
cărcată cu artificii literare (dar acesta e Bucuta, personaj 


9. Virgil Cotovu, „Instalaţiile pentru navigația maritimă pe 
coastele Cadrilaterului“, în Analele Dobrogei, vol. 111/1938, p. 55. 

cu care ne vom mai întâlni), să mergem drept la con- 
cluzie: „Aţi înțeles, cred — scrie autorul — că această in- 
dustrie e industria turismului.“ 

Pentru turism, Balcicul era, într-adevăr, splendid 
dăruit, atât prin pitorescul lui natural, cât și printr-un 
pitoresc uman, nu mai puţin bătător la ochi. În totul, era 
diferit, era altfel. Dar pe cât era de dăruit, pe atât era și 
de lipsit de toate cele. Nu exista cale ferată, iar drumu- 
rile de acces promiteau de la bun început o călătorie cu 
peripeții. Străzile nepavate ofereau cu generozitate 
gropi, praf sau noroi, în funcție de starea vremii. Nici 
canalizare, nici apă curentă, nici lumină electrică. Pen- 
tru unii — cu suflet de artist — neînsemnate impedimente, 
pentru alții, poate, ceva mai supărătoare. 

Bun venit la Balcic, pe Coasta de Argint! 


10. Emanoil Bucuta, „Industria Balcicului“, în Coasta de Ar- 
gint, 9 aprilie 1928. 

Pictorii au descoperit Balcicul. Aveau să-i rămână 
credincioşi până la capăt. După război, migrarea lor pe 
Coasta de Argint se reia si se intensifică. Balcicul de- 
vine — si de departe — tema cea mai frecventă în pictura 
românească. De la artiști renumiți până la modesti 
anonimi, aproape că nu e pictor român care să nu fi tre- 
cut măcar o dată pe acolo.! Sunt mulţi care vin an de an, 
deveniți, iremediabil, „prizonieri“ ai Balcicului. Se ajun- 
ge pana la o frecventa de 150 de pictori in fiecare sezon 
de vara.’ 

Alexandru Satmary rămâne fidel între fideli. El si 
sotia sa, Ortansa, isi ridicà si o casa, confirmand astfel 
inradacinarea lor definitivà. Ortansa, militanta femi- 
nistà, este totodata sora Ceciliei Cutescu-Storck, aceasta 


1. Doina Pauleanu, Balcicul în pictura românească, Editura 
ARC 2000; ediţia a doua, revizuită, Bucureşti, 2007. De asemenea, 
de aceeași autoare, albumul, cu text asemănător, Pictori români la 
Balcic, Monitorul Oficial, Bucureşti, 2012. 

2. Lucian Stan, „Vilegiatura la mare în perioada interbelică“, 
teză de doctorat, Universitatea din Bucureşti, Facultatea de 
Istorie, 2012, p. 205. 

din urmă căsătorită cu sculptorul Frederic Storck. 
Cecilia tocmai se pregătea să-și construiască o vilă pe un 
teren cumpărat lângă Constanţa, când, întâlnindu-se cu 
soții Satmary, aceştia îi spun sà nu înceapă nimic până 
nu vede Balcicul, „care pe lângă Constanta — pentru un 
artist — era ca o grădină faţă de un loc părăsit“. Ajunsă 
acolo, cade, ca atâţia alții, victimă curiosului „efect 
Balcic“: se îndrăgostește pe loc. Ortansa o conduce la un 
mic pavilion turcesc, aflat chiar în fata mării: „de vân- 
zare“. Îi scrie soţului entuziasmatà: asta și-a dorit din- 
totdeauna. Și nu se lasă până nu-l aduce si pe el, să vada 
cu ochii lui minunea. De la Bazargic la Balcic, patru ore 
de mers cu o trăsură „antideluviană“. Dar, la capătul 
drumului, „ce surpriză!... Descinzând pe piața asime- 
trică si pitorească a Balcicului, s-ar fi zis că poposeam în 
fundul Orientului însorit...“. 

(În acest punct, autorul simte că e momentul să in- 
tervină cu propria mărturie. Pe lângă frumuseţea reală 
a locului, efectul „surpriză“ nu e de neglijat în revelaţia 
Balcicului, cu atât mai mult cu cât se repetă de lao 
relatare la alta. Ca si vizitatorii interbelici, am ajuns la 
Balcic străbătând un platou întins si cât se poate de 
anost, care nu te pregăteşte defel pentru ce va urma. La 
un moment dat, drumul se prăbușește literalmente spre 
mare, într-un decor neașteptat de stânci cu forme ciu- 
date si văi abrupte. Reacţia firească e de uimire. E greu 
să nu te lași impresionat.) 

Cheltuind până la ultimul ban, Cecilia Cutescu-Storck 
decide — un număr de ani mai târziu — să extindă 

construcția inițială, transformând-o dintr-o mică vilă 
într-o clădire monumentală. Unică, în felul ei, în tot 
Balcicul: singularizată printr-o monumentală loggia, 
deschisă spre mare prin opt arcade. De nici o realizare a 
ei n-a fost atât de mândră ca de acest vis întruchipat în 
piatră” (soţul, sculptorul Frederic Storck, pare mai pu- 
tin implicat; unui sculptor, evident, Balcicul nu îi oferea 
atât de mult ca unui pictor). Înclinată spre pictura mo- 
numentală, în registru sintetic și cu largă deschidere 
spaţială, Cecilia Cutescu-Storck a lăsat, printre altele, o 
panoramă precisă și încântătoare a Balcicului dinspre 
țărmul mării, asa cum îl vedea de pe terasa casei sale. 

În 1922, se întâlnesc la Balcic, după ce făcuseră cu- 
nostintà la Paris, cu doi ani înainte, pictorița Rodica 
Maniu, sora poetului Adrian Maniu, alt mare iubitor al 
locului, si pictorul Samuel Miitzner. Se căsătoresc în 
1923. Și-au construit deasupra golfului o casă cu terasă 
mare, din păcate pe un teren miscator, care s-a surpat, 
afectând şi construcţia (ceea ce avea sà se întâmple si cu 
alte vile din Balcic). Amândoi, firește, au pictat la Balcic, 
si îndeosebi Samuel Miitzner, foarte atras de peisajul 
exotic (a călătorit si pictat în nenumărate locuri, din Al- 
geria până in Japonia).* 


3. Cecilia Cutescu-Storck, Fresca une: vieți, „Bucovina“, I.E. 
Toroutiu, București, 1943 (reproducere in facsimil: Editura 
Semne, București, 2008), capitolul „Povestea minunată, Balcicul“, 
pp. 335-386. 

4. Rodica Marian, Samuel Miitzner, 1884-1959, Antet, Bucu- 
rești, 2005. 

Artiştii „fără case“ sunt însă cei mai numerosi. Vin, 
unii an de an, închiriază câte o camera si își petrec lunile 
de vară în orașul care este, de pe acum, al lor. Se în- 
firipează astfel o boemă artistică, după pictori apărând, 
atrași de ei, într-un al doilea val, si mai multi actori. 
Puncte de întâlnire: cafeneaua lui Mamut, sau cealaltă 
cafenea, a lui Ismail (la un moment dat, Sindicatul Ar- 
telor Frumoase va întemeia un cămin al pictorilor și 
sculptorilor români”). Prezenţa lui Iser e atestată în mai 
multi ani, mereu în căutare de tipuri umane exotice și 
visând la odalisce. Petrașcu explorează sistematic pei- 
sajul dobrogean, atât litoralul, cât şi interiorul regiunii; 
poate fi întâlnit, de la un an la altul, la Turtucaia, la 
Silistra, la Mangalia, la Techirghiol, iar la Balcic în 1920, 
1921, 1923, 1925, 1926, 1927, 1930... Mereu egal cu sine, 
cu tusa sa inconfundabilă, densă, opacă si strălucitoare 
totodată. Și Theodorescu-Sion rămâne un obișnuit al 
locurilor, manifestându-și și aici ingeniozitatea compo- 
zitionalà, vădită în rigoarea si echilibrul unor construcții 
sintetice; peisajul său din 1927, intitulat simplu Balcic, mi 
se pare a fi (deși alegerea nu e ușoară) cea mai convingă- 
toare reprezentare, într-o unică imagine, a tuturor elemen- 
telor caracteristice: marea, cerul, malul stâncos, ulițele si 
càsutele care curg la vale, turnul înalt al geamiei... 

Balcicul impune — până la obsesie — un subiect, dar nu 
și un stil. Fiecare artist evoluează pe coordonate proprii, 


5. M.A.E.-A.D., 71/Tratatul de la Craiova, vol. 47, f. 251, docu- 
ment semnat de Marius Bunescu, preşedinte al Sindicatului (casa 
a fost cumpărată cu suma de 400 000 de lei). 

supunând subiectul propriei viziuni sau lăsându-se 
influenţat în funcție de temperamentul său specific. Locul 
îndeamnă deopotrivă la constructivism si la impresio- 
nism, impingandu-i pe artisti fie spre accentuarea for- 
melor si volumelor, fie spre disolutia lor. 

Maniera impresionista este vizibila la Jean Al. Steriadi, 
unul dintre obisnuitii cei mai fideli ai Balcicului, autor de 
„liniștite“ peisaje si portrete, scăldate într-o lumină caldă. 
Aceleiaşi familii artistice îi aparţine Nicolae Dărăscu, 
peisagist de mare virtuozitate, oscilând între Venetia si 
Balcic, ca si Marius Bunescu, si el remarcabil colorist, cu 
memorabile spaţii marine de un albastru-verzui specific. 
Fără a-l uita pe mai tânărul Lucian Grigorescu, aproape 
un „autohton“ (născut la Medgidia), adevărat „copil al 
soarelui“, îmbătat de lumină şi de culoare. 

Un caz aparte îl reprezintă Ștefan Dimitrescu. Pic- 
torul — devenit în 1927 profesor la Școala de Arte Fru- 
moase din lași — se remarcase printr-o nedezmintita 
sobrietate: desen ferm, registru cromatic limitat si oare- 
cum tern. Ajunge în 1930 la Balcic. Și aici se petrece 
transfigurarea: paleta i se luminează deodată, culorile 
devin vii, intense. Aproape un alt pictor! 

Alţi artiști notabili care au adunat la Balcic o bună 
recoltă: Stefan Popescu, Petre Iorgulescu-Yor, Adam Băl- 
tatu, Dumitru Ghiata, Vasile Popescu, Henri Catargi... 

Să nu-l uităm nici pe mai vârstnicul Kimon Loghi, 
prezent si el (și, ca si cei deja pomeniti, proprietar al unei 
vile). Desprins din Art Nouveau, romantismul lui desuet 
(care a putut să placă cândva), nu mai corespundea 

orientărilor interbelice, și cu atât mai puţin se potriveşte 
gustului actual. 

Dar, la extrema cealaltă, sunt si artiști de avangardă 
care, cel puţin într-o primă fază, își exersează armele aici. 
Prin compoziţiile sale suprarealiste, Victor Brauner va 
atinge mai târziu, din Paris, o celebritate mondială. Deo- 
camdată, la Balcic (în intervalul 1922-1924), pictează pei- 
saje care, fără a fi încă suprarealiste, nici „realiste“ nu mai 
sunt; pentru el, Balcicul a marcat o etapă de tranziție. 

Cel mai tânăr dintre pictorii fermecati de Balcic este 
Paul Miracovici. Sederile lui, din anii 1934-1938, sunt 
bine documentate printr-o corespondenţă plină de detalii 
pitorești, privitoare la el şi la alţii. În august 1934 se 
instalează, pentru aproape două luni, la o familie de 
turci: „Am aproape un fel de apartament. Extrem de 
curat, cu toate că e lipit cu pământ pe jos și ajung cu 
capul la tavan. Pe fetiță, singura care ştie românește, o 
cheamă Edia.“ Se întâlneşte cu pictori, printre care 
Henri Catargi; de asemenea, cu actorul Ion lancovescu. 
Locul de întâlnire şi relaxare: cafeneaua lui Ismail. În 
anul următor se instalează undeva, la etaj: „camera mea 
are trei ferestre si e așezată sus, vezi până la Constanti- 
nopol“. Noi sejururi în 1936, 1937 şi 1938, când pictorul 
își cumpără două parcele, intenţia (și obligația asumată) 
fiind de a-şi construi o locuință.” 


6. M.E. (Monica Enache), „Victor Brauner“, în Destine la răs- 
cruce. Artiști evrei în perioada Holocaustului, Muzeul Naţional de 
Artă al României, 2010, pp. 40-44. 

7. Doina Păuleanu, Balcicul în pictura românească, op. cit., 
pp. 150-152. Vezi si actul de vânzare-cumpărare încheiat între 

Sunt si pictori care refuză Balcicul sau care, vizitân- 
du-l o dată, nu ţin să repete călătoria. Nu-l întâlnim, de 
pildă, pe Camil Ressu. Pictor cu un desen ferm, la anti- 
podul reprezentărilor impresioniste, ar fi putut consolida 
la Balcic tendinţa „constructivistă“. Eustatiu Stoenescu 
a lăsat un peisaj oarecare, mărturie a unei treceri rapide. 
Si Theodor Pallady a ajuns la Balcic, probabil par acquit 
de conscience, cum zice francezul (o vorbă frantuzeasca 
fiind întru totul potrivită când îl pomenim); avem de la 
el o stradă din Balcic, cu un minaret, compoziţie fără 
mare interes. Pictor rafinat, spirit ironic și cât se poate 
de „francez“, n-avea cum să se simtă în largul lui în pro- 
miscuitatea de tip oriental. Cert e că preferă Parisul Bal- 
cicului si, la nevoie, un țărm de mare... tot în Franţa. 

Nici prietenii lui Ștefan Dimitrescu nu se grăbesc să-i 
imite exemplul pornind în pelerinaj la Mecca pictorilor. 
Alcătuiau „grupul celor patru“, prezentându-și operele 
în expoziţii comune: Stefan Dimitrescu, N. Tonitza, 
Francisc Șirato si sculptorul Oscar Han. E curioasă mai 
ales „rezistenţa“ iscoditorului Tonitza, care pictează in 
câteva rânduri la Mangalia, dar nu se îndură să coboare 
puţin mai la sud. Poate avea să vină și momentul acela: 
să lăsăm destinul să lucreze! 

Au rămas nespuse numele mai multor pictorite; isi 
vor lua revanșa într-un capitol rezervat doamnelor. 


primăria din Balcic si Paul Miracovici, la 18 martie 1937: 540 de 
metri pătraţi, cu prețul de 15 lei metru pătrat, avans 2 000 de lei, 
restul sumei urmând să fie achitată în rate, în vederea construirii 
unei case (A.N.R.-J.I., primăria Balcic, 35/1937-1938). 

8. Doina Păuleanu, Grupul celor patru, Monitorul Oficial, Bucu- 
resti, 2012. 

Tenha Juvah 


Sà ne reîntoarcem la Satmary. Incurajat de succesul 
„operaţiunii“ Cutescu-Storck, pictorul tinteste acum mai 
sus. Mult mai sus. Direct la regina. Relatia era mai 
veche intre familia regala si familia Satmary, de pe vre- 
mea cand Carol Popp de Szathmary era artistul oficial 
al Curtii; de asemenea, Alexandru Satmary era membru 
al Tinerimii Artistice, asociatie patronata de principesa, 
apoi regina, Maria. 

La 9 octombrie 1924 — aproape un deceniu dupà prima 
vizità — Maria revine la Baicic, asteptatà de Satmary cu 
înfrigurare.! O vizită neprotocolară, făcută strict pentru 
a vedea aşezarea „din punct de vedere artistic“. Nu mai 
era tânăra prinţesă de altădată, puţin cam zvăpăiată. 
Războiul făcuse din ea o legendă, mai mult, un mit natio- 
nal. Moralmente, ea îl câștigase: crezuse nestrămutat în 
victorie, atunci când nimeni nu mai credea. Maria nu 
obișnuia să piardă. Era o pasională, avea dorințe aprige 


1. Regina Maria a României, Însemnări zilnice (traducere de 
Sanda Ileana Racoviceanu), vol. VI, Editura Historia, Bucuresti, 
2008, pp. 454-457. 

și înţelegea să le ducă nestrămutat la îndeplinire. Nu se 
îndrăgostise de Balcic la prima vedere. S-a îndrăgostit 
însă, obsedant și definitiv, la a doua. Mergând pe lângă 
țărm, a admirat în treacăt „frumoasa casă mică“ a doam- 
nei Storck (prima variantă, înainte de extindere). Apoi a 
ajuns într-un loc... „ei bine, locul pe care-l vreau și pe care 
trebuie să-l am!“ Un loc de vis. Dar, ce păcat, „el aparţine 
lui Jean Chrissoveloni, care l-a cumpărat pe mai nimic si 
care se pare că nu face nimic cu el“. Si, totul în crescendo: 
„Ah! Mi-ar plăcea acest loc! Toată viaţa mi-am dorit un 
astfel de loc, imaginându-mi că-l pot găsi doar în Italia, și 
iată-l aici la Balcic.“ „Simt că trebuie să am acest loc!... 
Visuri noi se ridică în fata mea, visuri legate de construc- 
tii, cele mai fascinante dintre toate, si deja mă văd locuind 
în mica casă turcească și construind mica mea grădină 
spaniolă, pavată, fireşte! pe terase, sub marele plop care 
atârnă deasupra mării.“ „Am făcut un picnic acolo... Chiar 
înainte de a ajunge la locul meu, se află o minunată moară 
veche cu un suvoi de apă curgătoare deasupra a două roti 
vechi imense. Moara are aceleași linii perfecte specifice ca- 
selor turceşti. Exact deasupra, pe faleză, dar fără să se vadă 
din locul meu, se află o casă mare, construită ca un fel de 
casă de odihnă pentru ofițerii grăniceri. N-am vecini apro- 
piati, în afară de moara cea veche și acea casă chiar deasu- 
pra. Numai de mi-ar da Jean Chrissoveloni locul cu cât l-a 
cumpărat. Sper că nu l-a cumpărat în ideea de-al specula!“ 
Pe Chrissoveloni regina îl cunoștea bine. Era un tânăr 
bancher, cultivat (cu studii în Anglia) și om de lume; soția 
sa, Sybill, englezoaică, făcea parte din cercul apropiat al 

reginei (Maria chiar locuise la un moment dat în aparta- 
mentul lor din Paris). „Negocierea“ s-a desfasurat fără 
nici o dificultate, la palatul Cotroceni, în ziua de 6 de- 
cembrie 1924: „...la 6 a venit Jean Chrissoveloni să mă 
vada. El a venit pentru coltisorul de la Balcic pe care mi-l 
dă cu plăcere, încântat să-mi facă un serviciu. Am dis- 
cutat despre o mie de subiecte si am fost atât de absorbiti, 
încât atunci când ne-am uitat la ceas era, de fapt, nouă 
fără un sfert! Am vorbit despre tot felul de lucruri, religie, 
artă, știință, viata, dragoste, experienţe, arhitectură, afa- 
ceri, politica...‘ 

Faza următoare: Satmary se pune pe treabă. Insem- 
narea reginei, din 9 februarie 1925: „L-am primit pe 
Satmary, care a făcut mai multe schițe pentru mica mea 
casă turcească de la Balcic. A schițat mici uși si ferestre 
perfecte, fiecare fiind diferită, si el face totul cu acea 
plăcere pentru detaliu și pitoresc pe care o au toţi ade- 
varatii artisti si, în plus, si cu ideea lor de a mà avea 
alături de ei, acolo.“ 

Se va implica însă, pe lângă pictor, şi un arhitect 
profesionist: Emil Gunes. 

Incepe sà se construiascà. Armata furnizeaza forta de 
munca: un detasament comandat de colonelul Sion. Re- 
gina vine in „inspecţie“, pe 15 septembrie 1925. O zi rece 
si ploioasă. Calatoreste in mașină de la Bazargic, ,,tre- 
când prin noroi si baltoace pe drumul nou pietruit“. 
„Lucrul ciudat este faptul că șoseaua era mult mai putin 


2. Ibidem, p. 515. 
3. Ibidem, vol. VII, p. 40. 

proasta decat ma asteptasem. Prefectul mergea in fata 
cu o viteză extraordinară.“ La Balcic, o întâmpină Sat- 
mary. „Îmbufnat“ toată ziua: militarii constructori i-au 
mutilat planurile. Nemulțumit si Gaetan Denize, fidelul 
secretar al reginei: „se uita ca un buldog furios“. Regina 
mediază, zambeste tuturor si reuşeşte să asigure un 
compromis convenabil. Pe deasupra, mai achiziţionează 
ceva: „Bătrânul turc, care are morile, mi-a dat-o mie pe 
cea mai de jos, o veche clădire dărăpănată extrem de 
pitorească.“ Apoi, înotând prin noroi, „i-am făcut o vizită 
bătrânului turc în cea de a doua moară a sa, pe care, de 
asemenea, am ambiția să o am, și după aceea m-am ur- 
cat pe deal până am ajuns în vârf, chiar deasupra peti- 
cului meu de pământ, acolo unde grănicerii au o adorabilă 
casă construită ca sanatoriu. Are o minunată panoramă 
si acolo am facut un picnic pe o frumoasă veranda des- 
chisà de unde se vedea întregul golf“. La intoarcere, 
drumul nu i se mai pare chiar excelent: „am trecut prin 
mocirlà, hartoape si prin baltoace, pana am ajuns la trenul 
nostru... Ce mai ploaie!“ O noua inspectie la 2 noiembrie 
1925; „s-a lucrat din răsputeri; casa are deja acoperiş“.* 
Urmatoarea vizita, la 31 mai 1926. Lucrarile se apro- 
pie de sfârșit. Casa a primit si un nume, exotic: Tenha 
Juvah, ceea ce înseamnă în turcește „cuibul liniștit“. E 
terminat si minaretul, originala anexă a „palatului“, cu 
totul o casă destul de mică, cu două încăperi mari totuşi, 
una din ele fiind camera reginei. Sosește si regele, cu va- 
porul, si, lucru curios, notează Maria, de data aceasta 


4. Ibidem, pp. 251-253 şi 298-301. 

„nu a fost neatent“, a ieșit măcar partial din „absenţa“ 
care îl caracteriza. Stăpâna locurilor mai rămâne câteva 
zile, pentru a-și inspecta amănunțit domeniul. Sunt 
„nouă terase, la înălțimi inegale, din care cinci sunt ade- 
vărate grădini“. Vizitează și Balcicul, mai ales „partea 
de sus... o «mahala» în care n-am fost niciodată“. „Am 
intrat în multe case si mi s-a oferit dulceaţă si apa rece, 
pentru că peste tot în Balcic sunt surse bune de apă de 
băut, limpede şi rece. Am fost însoţită de o încântătoare 
turcoaică în vârstă, cu caftan negru şi batic alb pe cap, 
și cu pantaloni. Ea nu vorbea nici un cuvânt din vreo 
limbă pe care să o înţelegi, dar isi asumase rolul de ma- 
estru de ceremonii și avea, hotărât, simțul umorului. A 
fost un companion absolut pitoresc și neobişnuit.“ Bă- 
trâna turcoaică, pe numele ei Sefica, revine în mai multe 
rânduri în însemnările reginei. O întâmpina când venea 
la Balcic și o vizita, uneori pe neaşteptate, fără nici un 
fel de protocol, ca pe o vecină căreia îi baţi în poartă; îi 
aducea flori, fructe, ouă proaspete... Regina o primea, o 
invita la ceai... Se înțelegeau de minune, nu prin vorbe — 
Sefica știind doar turcește, limbă pe care regina n-o cu- 
nostea —, ci din priviri si prin gesturi (de fapt, înţelegerea 
perfectă, dincolo de cuvinte!). 

În sfârșit, când ajunge din nou la Balcic, la 17 septem- 
brie 1926, regina poate admira lucrarea practic înche- 
iată. Casa e gata, iar „terasele s-au transformat în niște 
fortificaţii atractive si deosebite, care urcă pe colină în 
spate, sus, tot mai sus, până ajung în zona grănicerilor. 


5. Ibidem, vol. VIII, Editura Cognitia, 2010, pp. 168-175. 

Mici scări de piatră duc de la una la alta, uneori, prin- 
tr-un fel de mic tunel, si pretutindeni terase și grădini 
minuscule, pe diferite nivele“. Gaetan Denize e în culmea 
fericirii. Ca să-l răsplătească, regina îi dăruiește un nume 
pe măsura devotamentului său: „Sfântul Balcic“!6 

De acum înainte, aceasta va fi marea operă a reginei. 
În mersul general al țării nu mai avea de jucat un rol pe 
măsura pasiunii care clocotea în ea. Avea, de fapt, trep- 
tat, să fie dată la o parte. Toată energia, toată imagina- 
tia și le-a concentrat atunci asupra domeniului său de la 
Balcic. A fost a doua legendă pe care a creat-o, după cea 
a războiului. 

Parcelă cu parcelă, și-a extins neîncetat micul regat. 
Un tabel, din 1938, privitor la terenurile cumpărate de 
regină în jurul reședinței sale din Balcic, în intervalul 
1928-1938, înregistrează nu mai puţin de şaizeci și trei 
de tranzacții, de la mici suprafeţe, de câteva sute de metri 
pătraţi, până la loturi relativ mari, atingând şi 20 de mii 
de metri pătraţi. Li se adaugă si câteva mori, una de la 
Comunitatea musulmană, altele de la particulari, pe 
care le restaurează, dându-le diverse destinaţii, cu grija 
de a nu le afecta aspectul iniţial. Mai presus de orice, 
tinea să păstreze specificul locurilor, marca lor originară. 
Între limitele ultime, domeniul ajunge să depăşească 24 
de hectare.’ 

În acest spaţiu, pe un teren accidentat, în pantă abrup- 
tă, coborând spre mare, străbătut de un raulet care se 


6. Ibidem, pp. 280-287. 
T.A.N.R-A.N.LC., Casa Regală, Castele si palate, 46/1932, ff. 44-45. 

prăbușește într-o spectaculoasă cascada, regina „mode- 
lează“ fără încetare. Peste tot, terase si grădini suspen- 
date. Și o mulțime de pavilioane, mai mari sau mai mici, 
construcții noi sau transformate din altele mai vechi, 
destinate membrilor familiei, oaspeţilor, suitei, corpului 
de gardă si personalului administrativ sau adăpostind 
diverse servicii si instalații (uzină electrică, cinematograf, 
posta). „Actul de evaluare“, datat 3 august 1938, insira 
treizeci de asemenea clădiri și dependinţe, estimate 
împreună la 14 milioane de lei (dintre care, „palatul re- 
gal“, la 2 480 000 lei). Toate își propun să respecte spiritul 
locului, stilul „balcanic“ (turcesc sau bulgăresc). Să con- 
semnăm, printre ele, vila zisă a prinţului Nicolae (sau 
Mavi Dalga), proiectată tot de Emil Gunes, si aerian ase- 
zată pe marginea prăpăstioasă a dealuiui. Și, neapărat, 
Stella Maris, cea mai mică biserică din tara, de factură 
bizantină, cu interiorul pictat în 1930 de tinerii artiști 
Anastase Demian si Tache Papatriandafil. Un omagiu 
„ortodox“ adus ţării adoptive de către regina anglicană (dar 


> 6 


cât se poate de „ecumenică“ în atitudinile ei religioase). 


8. A.N.R.-A.N.LC., Casa Regală, Castele si palate, 52/1938, ff. 60-62. 

Odată încheiată amenajarea micului palat, Balcicul 
devine reședința privilegiată a reginei.! Ajunge să-și 
petreacă în „cuibul liniștit“, adunând sejururile succe- 
sive (primăvara, vara, toamna, niciodată iarna), două 
luni în medie an de an, ceea ce e destul de mult, dat fiind 
că isi împarte timpul între Cotroceni, Sinaia si Bran, si 
călătoreşte frecvent în ţară și tot mai des în străinătate. 
Mereu se reîntoarce la Balcic. Acolo este de acum înainte 
locul ei, acolo simte ea că-i bate inima.? 


1. Până în 1927 inclusiv, urmărim raporturile reginei cu Balcicul 
după versiunea în limba română a însemnărilor sale zilnice, nouă 
volume, editate între 2006 și 2012 (volumul X, 2013, a apărut după 
încheierea redactării acestei ediţii). Începând cu anul 1928, sursa 
este manuscrisul inedit, în limba engleză, al jurnalului reginei, 
A.N.R.-A.N.I.C., Casa Regală, Regina Maria. Personale, vol. 165— 
202 (citat în continuare: Regina Maria, Jurnal). 

2. Perioadele petrecute la Balcic de regina Maria: 

1924 — 9 octombrie 

1925 — 15 septembrie; 1-2 noiembrie 

1926 — 31 mai-3 iunie; 17 septembrie—22 septembrie 

1927 — 1 mai-6 mai; 13 iunie-—16 iunie; 6 septembrie—30 sep- 

tembrie; 1 noiembrie—20 noiembrie 

Domeniul de la Balcic e pentru ea Paradisul. Un tă- 
râm al libertăţii, ieşirea dintr-o lume constrângătoare. 
Într-un fel, o reîntoarcere la lipsa de griji a copilăriei. 
Balcicul „mediteraneean“ se înfăţişează în imaginarul ei 
ca o reactualizare a Maltei, unde mica prinţesă petrecuse 
cea mai fericită perioadă din viata (pe vremea când tatăl 
său, Alfred, duce de Edinburgh, al doilea fiu al reginei 
Victoria, comanda flota britanică din Mediterana). Pa- 
radisul regăsit, așadar. „Fool's Paradise“, expresia engle- 
zească revine frecvent în jurnalul reginei. Aici uită, sau 
măcar încearcă să uite, de obligaţii şi de necazuri. 

Inoata, călărește, face plimbări pe mare, de-a lungul 
coastei (capul Caliacra este un loc preferat), citește si scrie 
si, pasionată de fiori, isi cultivă si isi admiră grădinile, 


1928 — 20 aprilie—30 aprilie; 15 iunie—19 iunie; 23 iunie—18 iu- 
lie; 22 septembrie—31 octombrie 

1929 — 25 mai—28 mai; 10 iunie—21 iunie; 20 august; 19 sep- 
tembrie—7 octombrie; 13 octombrie—3 noiembrie 

1930 — 21 aprilie—28 aprilie; 9 mai-30 mai; 16 iunie-—7 iulie; 
21 septembrie—18 octombrie; 23 octombrie—4 noiembrie 

1931 — 16 iunie—16 iulie; 29 septembrie—14 octombrie; 17 oc- 
tombrie—2 noiembrie 

1932 — 21 mai—30 iunie; 5 octombrie—5 noiembrie 

1933 — 15 iunie—7 iulie; 29 septembrie—14 octombrie; 17 oc- 
tombrie—3 noiembrie 

1934 — 9 aprilie—16 aprilie; 5 iunie—10 iulie; 2 septembrie—15 sep- 
tembrie 

1935 — 22 aprilie—25 aprilie; 21 iunie—14 iulie; 4 octombrie—15 oc- 
tombrie; 17 octombrie—27 octombrie 

1936 — 11 mai-26 mai; 29 mai-6 iunie; 10 iunie—28 iunie; 17 
octombrie—2 noiembrie; 4 noiembrie—13 noiembrie 

1937 — 28 septembrie—23 octombrie 

găsind mereu câte ceva de adăugat sau de perfecţionat. O 
are aproape pe principesa Ileana, fiica cea mai mică, fiica 
preferată („Ileana dragă“, o alintà ea, pe românește), cu 
care isi împarte vacantele până la căsătoria ei, în 1931, 
cu arhiducele Anton de Habsburg (cei doi soţi, de altfel, o 
vor vizita în continuare la Balcic). I se alătură din când în 
când si alti membri ai familiei: Nicolae, Elisabeta, 
Marioara (Mignon), o dată și soţul celei din urmă, regele 
Alexandru al Iugoslaviei (Sandro, pentru intimi). Cu 
Carol e o altà poveste, vom vedea îndatà. O viziteazà si 
surorile: Victoria Melita (alias Ducky), căsătorită cu ma- 
rele duce Kiril, var al tarului asasinat, el însusi, prin 
disparitia celorlalti mostenitori, potential tar al Rusiei 
(până sà revină la Kremlin, trăiesc însă într-o lucie să- 
răcie, ajutaţi, pe cât poate, de Maria); de asemenea, Ale- 
xandra (Sandra), căsătorită cu prinţul de Hohenlohe, ca 
și, destul de des prezent la Balcic, fiul lor Friedel. În afara 
celor din familie, „garda apropiată“ a reginei e alcătuită 
din fidelul secretar Denize („Sfântul Balcic“), horticultorul 
Janin (personaj esenţial, dat fiind rostul grădinilor în 
ansamblul domeniului) si, fireşte, aghiotantul, colonelul 
(mai târziu general) Zwiedinek. Acesta din urmă, notează 
regina „este o încântare pentru noi“ („noi“ însemnând ea 
si Ileana). „Înalt, extrem de corect, plăcut la înfăţişare si 
ceremonios, er steht zu diensten („stă la dispoziţie“ — germ.) 
în toate momentele si nici măcar când este infasurat in- 
tr-un prosop de baie nu-și uită Haltung-ul (ţinuta) militar. 
Nu sunt foarte sigură că se simte fericit pe marea agitată, 
în mica barcă cu pânze, dar frumosul său Haltung a fost 

la fel de corect ca întotdeauna. Ileana îl numește Unchiul 
Zwidy (nu in fata), iar noi îl numim Veverita, pentru ca 
are niște ochi imensi, negri, și dinți uimitor de albi.“ Zwie- 
dinek a stat mereu alàturi de reginà, fiindu-i credincios 
până în ultimele clipe. „Zwiedy“ îl alintà Maria în jurnalul 
său. Rumoarea publică spune c-ar fi fost amanti, ceea ce 
este greu de autentificat, fiecare numărând cum crede de 
cuviință amorurile reginei (oricum, potrivit zicalei fran- 
ceze, „on ne prête qu'aux riches"). 

Regina e fidelă în prietenie si, majestuoasă când e 
cazul, ştie să fie si neașteptat de apropiată, cu cine nici 
nu s-ar bănui (cazul bătrânei turcoaice, si nu numai al 
ei). Când moare Denize, la 14 mai 1930, este cumplit de 
afectată: „creatorul, împreună cu mine, al lui Tenha Ju- 
vah, mândria și dragostea lui“. Decide să meargă la 
Bucuresti pentru a-și lua un ultim ràmas-bun, „în ciuda 
celor care gândesc că o asemenea atenție e prea mare“, 
fiindcă, notează ea în jurnal, „unii gândesc chiar așa, cât 
ar putea să pară asta de uimitor“.* Când dispare si 
Janin, după câţiva ani, tristeţea ei e la fel de mare. 

Dintre prieteneie care o vizitează la Balcic, cea mai 
apropiată, cea mai iubită, este, fără nici un dubiu, Cella 
Delavrancea, fiica scriitorului si pianistă reputată (mai 
târziu și scriitoare). Cu Cella se înţelege perfect: se mi- 
nunează și ea cum de e posibilă o asemenea comuniune, 
dată fiind diferenţa de extracţie socială si de formație 


3. Regina Maria a României, Însemnări zilnice, vol. IX, Poli- 
rom, Iasi, 2012, p. 299 (însemnarea din 9 septembrie 1927). 
4. Regina Maria, Jurnal, vol. 175, ff. 122-124. 

culturală. 7 octombrie 1930: „Cella a ajuns tocmai bine 
pentru lunch, arătând bine si exprimând obișnuita ei 
vitalitate și căldură de viata. Deplina ei naturalete e în- 
totdeauna înviorătoare şi stimulantă.“ 5 octombrie 1932: 
„Cella e încântată să fie aici si ne place să fim împreună.“ 
21 iunie 1934: „Cella e cea mai bună insotitoare din lume“, 
rareori s-a înțeles atât de bine cu o femeie. 24 iunie 1934: 
„Cella, neîncetat amuzantă, aduce tuturor buna dispo- 
zitie.“ Și aprecierile de acest gen continuă. Regina are o 
mare capacitate sentimentală, o nevoie nesecată de iu- 
bire și de prietenie. 

Din păcate, paradisul Balcicului nu se poate despărți 
pe de-a-ntregul de lumea înconjurătoare: o lume tot mai 
agitată, o lume tot mai nesigură. Si la Balcic, că vrea sau 
că nu vrea, regina e tot regină şi rămâne prinsă în vâl- 
toarea evenimentelor. Sunt trei etape distincte, care îi 
marchează și sejururile la Tenha Juvah. 

Până la moartea regelui Ferdinand, la 19 iulie 1927, 
ea este, simplu, regina României, desigur nu regină dom- 
nitoare, ci doar soţie de rege, însă, graţie propriei perso- 
nalitati, ca si prin legenda pe care o întruchipa, si data 
fiind, pe de alta parte, personalitatea inconsistentà a 
suveranului (altminteri, inteligent si cultivat), s-a aflat, 
efectiv, intr-o pozitie specialà de putere si de influentà. 
Pentru Balcic, sunt doar anii de început, ai amenajării 
domeniului. Până în vara anului 1927, regina ajunge să 
petreacă aici doar câteva zile. 


5. Ibidem, vol. 177, f. 137; vol. 184, ff. 151-152; vol. 184, f. 157. 

Etapa a doua este a Regentei, din iulie 1927 până în 
iunie 1930. Principele Carol renuntase la tron (din proprie 
voinţă, dar și „ajutat“ să o facă de guvernul Brătianu) 
pentru a trăi în străinătate alături de femeia iubită, Elena 
Lupescu („evreica cu părul roșu“). Tronul i-a revenit astfel 
fiului său Mihai, în vârstă de numai șase ani. Regenta, 
nominalizată formal chiar de Ferdinand, dar, evident, sub 
influenţa lui lonel Brătianu, era alcătuită din trei per- 
soane: patriarhul Miron Cristea, prinţul Nicolae si Gheor- 
ghe Buzdugan, preşedintele Curţii de Casaţie. O regență 
slabă, mai slabă chiar decât fusese regele defunct. Bră- 
tianu rămânea „singur stăpânitor“ în ţară. hegina Maria 
se trezește, de la o zi la alta, că nu mai reprezintă oficial 
nimic, dincolo de titlu si de legendă. Ar fi putut fi ea 
regentă, dar pe lângă faptul că, potrivit legilor și menta- 
litatilor româneşti, era greu de conceput o asemenea 
poziţie pentru o femeie (desi Maria nu era chiar o femeie 
ca toate celelalte), nici prin gând nu i-ar fi trecut lui 
Brătianu să așeze la vârf o asemenea personalitate (mult 
prea puternică si imprevizibilă). Paradoxul stă în faptul 
că regina rămâne pe din afară, dar în fapt continuă să fie 
o persoană inconturnabilă, șeful de necontestat al dinas- 
tiei, în condiţiile în care nimeni nu putea să ia regența 
foarte tare în serios (e consultată frecvent de Vintilă Bră- 
tianu, de luliu Maniu si de alti oameni politici, iar prinţul 
Nicolae, regentul, se află el însuși sub „tutela“ mamei sale). 

Jocul politic se desfășoară uneori și pe scena Balci- 
cului. La 12 septembrie 1927, Maria îi primeşte aici (și 
îi găzduiește) pe prim-ministrul lonel Brătianu, alături 

de soția sa Eliza, si pe fratele acesteia, ,eminenta ce- 
nușie“ Barbu Știrbei, prietenul intim si sfatuitorul regi- 
nei, „punctul fix“ în zbuciumata ei viata sentimentala.® 
Era un fel de a-i spune că nimic nu s-a schimbat, cel 
putin în plan simbolic. Brătianu, în ce-l privește, cal- 
culase bine lucrurile, și cu renunțarea lui Carol, si cu 
Regenta. li scăpase doar un „detaliu“, privitor la propriul 
destin. Patru luni după Ferdinand, a părăsit si el această 
lume, pe neasteptate, în urma unei stupide infecții. 
Regina l-a deplâns sincer, desi nu se intelesese întot- 
deauna cu el. Era însă mai bine, inclusiv pentru dinas- 
tie, cu un Brătianu dominator decât cu o guvernare în 
derivă. Presedintia guvernului e preluată de Vintilă 
Brătianu, fratele premierului dispărut, departe însă de 
abilitatea si autoritatea acestuia. In aceste condiții, 
Maria rămâne singurul reper incontestabil. Ceea ce se 
vadeste si prin pelerinajul liderilor politici la Balcic. La 
1 iulie 1928 o vizitează însuși Vintilă Brătianu, care îi 
spune că ar dori-o la București, în caz de criză. Din par- 
tea national-tàrànistilor, aflaţi într-o lungă cură de opo- 
zitie, Constantin Stere îi sugerează că ar trebui convins 
Vintilă Brătianu să demisioneze, și să fie chemat la 
guvernare luliu Maniu. Interesant că se adresa reginei, 
nu Regentei! 

În sfârșit, liberalii se retrag si Iuliu Maniu e prim-mi- 
nistru. Se află și el la Balcic, pentru a se întreţine cu re- 
gina, la 1 octombrie 1929. Peste doar câteva zile izbucnește 
scandalul Regentei, în urma decesului lui Buzdugan. 


6. Însemnări zilnice, vol. IX, pp. 302-306. 

Destule voci susțineau acum cooptarea, în sfârșit, a 
Mariei. Guvernul ar fi fost de acord, cu condiţia ca regina 
să vină nu alături, ci să ia locul prinţului Nicolae. Plecarea 
acestuia n-ar fi fost de altfel o mare pierdere. Era — spus 
fara ocolisuri — un descreierat. Gonea cu mașina prin Bu- 
curesti și isi rezolva cu pumnii disputele cu automobilistii 
concurenți. O asemenea altercatie, în plină stradă, a 
determinat venirea urgentă a reginei din „cuibul linistit* 
în Cotrocenii mai putin liniștiți, pentru a-l calma și a-i face 
morala de rigoare. Regina a refuzat totuși târgul: nu avea 
să-şi destituie propriul fiu; nici guvernul n-avea însă 
intenția să accepte o regență prea „regală“, cu doi membri 
din trei aparținând dinastiei. Până la urmă, national-ta- 
ranistil şi-au numit propriul om, pe total necunoscutul 
Constantin Sarateanu. Vexatà, regina a lăsat să se publice 
în Universul relatarea unei „convorbiri private“ (interlo- 
cutorul, nedestăinuit, fusese Constantin Stere) în care 
ataca guvernul fără menajamente, acuzându-l că, dacă nu 
vrea ca familia regală să domine în Regenta înseamnă că 
,ravneste el să domine si să influențeze Regenta... Nu e 
bine pentru ţară ca, alături de familia regală, să se poată 
înălța alte familii cu aspect de o a doua dinastie... Nu mă 
îndoiesc că fiul meu și cu mine, dacă am fi fost ambii în 
Regentà, am fi întărit Regenta si i-am fi sporit prestigiul“. 
S-a iscat, firește, un scandal: pentru prima oară, guvernul 
era dezavuat public de cel mai important membru al fa- 
miliei regale. S-a convenit în cele din urmă că cea mai po- 
trivită ieşire din impas era să se dea un comunicat — prin 
Ministrul Casei hegale — în care se dezmintea că regina 

ar fi făcut vreo declaraţie ziarului. În fapt, într-o discuţie 
cu Maniu la Cotroceni, regina se exprimase şi mai vehe- 
ment: politicienii nu au vrut-o fiindcă s-au temut că, 
odată cu ea, vor avea in fata o regență puternică; iar în- 
tr-o scrisoare, în franceză, adresată tot acum lui Maniu, 
incrimina si Regența, si tentatiile „republicane“ ale gu- 
vernului: „Modul cum Regenta și-a exercitat până acum 
funcțiunile îmi pare incompatibil atât cu demnitatea 
Coroanei, cât si cu interesele Națiunii... Vă revine, dom- 
nule Maniu, să decideti dacă guvernul Dumneavoastră 
înțelege să conducă tara în spirit monarhic sau repu- 
blican.“ In ce o priveşte, ea știa ce are de făcut, îşi avea 
paradisul ei. „În curând, voi fi înapoi la iubitul Tenha 
Juvah, privind spre mare, spre cer, spre lumină, plim- 
bându-mă printre florile mele.“ 

Îl întâlnim la Balcic, în câteva rânduri, şi pe prinţul 
Barbu Știrbei. Ca întotdeauna, regina are nevoie de sfa- 
tul și de sprijinul lui moral (ultima vizită e spre sfârşitul 
lunii mai 1930, când vine împreună cu soția, Nadeje, 
prilej pentru aceasta de a admira, pentru prima oară, 
domeniul iubit al reginei). Întâlnirile devin tot mai putin 
exuberante (daca vor fi fost vreodata asa, cu prea rezer- 
vatul domn Stirbei!); ambii sunt prea preocupaţi de ce 
se întâmplă si li se întâmplă, asa că ajung să se consoleze 
reciproc. Din jurnalul reginei: ,,22 aprilie 1930. [...] Barbu, 


7. „Interviul“ reginei, în Universul, 16 octombrie 1929; „dez- 
mintirea“ ministrului Casei Regale, Universul, 19 octombrie 1929; 
pentru detalii, jurnalul reginei, vol. 172; întrevederea cu Maniu 
si scrisoarea adresată acestuia, ff. 87-96. 

firește, nu are de relatat lucruri prea bune. E pesimist 
în legătură cu orice și de acord cu mine că în prezent 
trebuie pur și simplu să trăiesc pentru mine și să încerc 
să nu-mi fac inimă rea pentru tot felul de lucruri, odată 
ce nu pot să rezolv nimic.“ „24 mai 1930. [...] Barbu nu 
arată prea bine, e palid şi slăbit, însă e totdeauna o plă- 
cere să fim împreună, deși am devenit mai curând niște 
tovarăşi tristi.“ Si încă era bine, fata de ceea ce va fi. 
Fiindcă urmează etapa a treia, și ultima, odată cu 
revenirea lui Carol si instalarea lui pe tron, la 8 iunie 1930. 
Maria ar fi avut acum nenumărate motive să regrete 
frumoasele vremuri ale Regentei. E complet înlăturată de 
la orice decizie si, mai rău chiar, tratată jignitor. I se reduce 
lista civilă, oamenii ei fideli sunt îndepărtați, începând cu 
Barbu Știrbei, nevoit, în cele din urmă, să părăsească ţara. 
„Îmi lipseşte Barbu — nota ea la 6 iulie 1930. E greu să fim 
atât de complet separati după o atât de lungă si cre- 
dincioasă prietenie“; trecuseră doar câteva săptămâni de 
la ultima lor întâlnire (aveau să se revadă, peste ani, în 
străinătate). Cel puţin Zwiedinek îi rămâne alături. For- 
mal si de ochii lumii, regele îi acordă cinstirea cuvenită, 
dar relațiile dintre ei sunt complet și iremediabil com- 
promise. Începând din 1928, Maria şi-a sărbătorit an de 
an ziua de naștere — 29 octombrie — la Balcic. La prima 
sărbătorire după întoarcerea sa, la 29 octombrie 1930, 
Carol e şi el prezent, alături de Nicolae, de Elisabeta, și de 
micul principe Mihai (fostul rege, detronat de propriul 


8. Regina Maria, Jurnal, vol. 175, ff. 79 si 139-140. 
9. Ibidem, vol. 176, f. 62. 

tată). Impecabil tablou de familie. Dar nu peste mult timp 
urmează o lovitură de necrezut. În drumul său spre casă, 
după o mai lungă călătorie în străinătate, la 14 mai 1931, 
Maria primește o telegramă: „pentru binele tău, nu trebuie 
să te întorci înainte de 5 iunie“; semnat, Carol. Îi inter- 
zicea, e drept, doar pentru un timp determinat, intrarea 
în tara (supărat, el ştia din ce pricină). Complet derutata 
în primul moment — nu mai avea nici un ban! —, reușește 
să-și găsească o „gazdă“ (nu era greu pentru ea să fie 
invitată) si isi prelungește astfel vacanţa cu o frumoasă 
călătorie în Italia. 

La întoarcere, alte griji. Urma căsătoria Ilenei cu 
Anton de Habsburg. Din nou Carol este binevoitor, chiar 
suspect de binevoitor, în ciuda celor întâmplate. Ii 
organizează Ilenei la Peleș o grandioasă si impecabilă 
ceremonie. Se bucura, de fapt, că scapă de ea. Un mem- 
bru al familiei mai putin (si, încă, preferata reginei)! 
Impusese mirilor ca locul lor de reşedinţă să fie în afara 
României, vizitele în România să fie limitate în timp, iar 
copiii, oricum, să nu se nască în ţară. Înainte de celebra- 
rea nunții, regina are o neplăcută întrevedere cu monse- 
niorul Vladimir Ghika, la Balcic, unde se aflau si viitorii 
soţi. Îl solicitase pentru o intervenţie pe lângă papă, 
pentru ca acesta să accepte, în afara ceremoniei catolice, 
potrivit confesiunii soţului (stabilită și pentru viitorii 
copii), si o binecuvântare ortodoxă: cu atât mai mult cu 
cât Ileana era foarte atașată de tradiția românească și 
de ortodoxie îndeosebi (avea de altfel, în ultima parte a 
vieţii, să devină călugăriţă ortodoxă: maica Alexandra). 

Răspunsul cu care vine Vladimir Ghika e fără apel: 
negativ! Papa nu acceptă ca Anton, catolic, să paseasca 
într-o biserică ortodoxă! Regina e mânioasă, asa cum 
numai ea știa să fie: adică, foarte mânioasă. Numai 
respectul ce i-l purta lui Vladimir Ghika o oprește să-i 
spună verde în fata tot ce crede despre biserica lui si 
despre acel „most unpleasant gentleman“ care se află în 
fruntea el. Își revarsă însă indignarea în jurnalul intim. 
Si se gândeşte apoi cum să rezolve lucrurile, fiindcă 
mereu înţelegea să le rezolve. În felul ei. E chemat de la 
Cotroceni duhovnicul ortodox al Ilenei. Si, în secret, pre- 
cum la vechii creștini, în camera lui Anton de la Mavi 
Dalga, se celebrează ceremonia schimbării inelelor!!° 
„Complotul de la Balcic“ marchează momentul cel mai 
încordat al raporturilor dintre regină și fiul său, un rege 
care nu mai asculta de nimeni si se manifesta tot mai 
autoritar. Mania încearcă să acţioneze. Dar cum, prin cine? 
Nu era ușor să-ți găseşti aliați. Prințul Nicolae, even- 
tual, în relații mereu încordate cu fratele său (dar, cu 
asemenea aliat, mai bine lipsă). Mareșalul Averescu, şi 
el nemulțumit și dornic de a reveni la putere (fusese în 
două rânduri prim-ministru); prestigiul său, enorm când- 
va, se prăbușise însă între timp. În lipsa unei soluții mai 
bune, regina apelează totuși la el. La 12 octombrie 1931, 
mareșalul e la Balcic, unde cei doi „complotiști“ au o lun- 
ga discuţie. Fiecare isi însirà nemulţumirile. Cât despre 


10. Pentru evenimentele din primăvara si vara anului 1931, 
Jurnal, vol. 179 (f. 144, telegrama lui Carol din 14 mai) si 180 (se- 
jurul la Balcic), ff. 62—107. 

ce-i de facut: sà se exercite presiuni asupra regelui, sà i 
se deschidă ochii... Prinţul Nicoiae ar fi fost emisarul: 
bună alegere, nimic de zis!!! 

Până una-alta, ia 29 octombrie 1931, regele e din nou 
la Balcic, la ziua de naştere a mamei sale. Insotit de Eli- 
sabeta, de Mihai, de vărul său Friedel de Hohenlohe... 
Sunt de fata si N. lorga, prim-ministru, si celălalt mem- 
bru-cheie al guvernului, Constantin Argetoianu. Totul, 
cum nu se poate mai bine. 

Însă scandalul „complotului“ izbucnește, limitat, e 
drept, la cercurile informate, sau „dezinformate“. Nicolae 
„dezertează“ si are tupeul să-i spună lui Carol că, în felul 
acesta, el, Nicolae, i-a salvat tronul! Povestea ajunge si 
la urechile lui Averescu, care, ia 11 februarie 1932, îi 
expediază reginei o scrisoare, în franceză. Averescu isi 
reafirmă nemulţumirile, îşi recunoaște intenţia (fireas- 
că) de a acţiona, însă strict legal, pentru a reajunge la 
putere, dar totodată îi atrage atenţia reginei că nici 
vorbă n-a fost în discuția lor de vreo acțiune în forţă, care 
ar fi vizat răsturnarea regelui.” Regina stia si ea prea 
bine. O „lovitură de stat“, dată de cine? De ea, de Ave- 
rescu și de Nicolae? Absolut ridicol. Până la urmă, „com- 
plotul de la Balcic“ nu fusese decât un simplu schimb de 
vorbe, amare, ce e drept... 


il. Relatarea „complotului de la Balcic“, în Jurnal, vol. 181, 
ff. 56-59. 

12. Scrisoarea mareșaluiui Averescu, in original, anexată 
Jurnalului, vol. 182, ff. 89-90. Pentru „complotul de la Balcic“, 


velli, Bucuresti, 1997, pp. 385-387. 

Fapt e că la următoarea aniversare a reginei — 29 oc- 
tombrie 1932 — Carol n-a mai venit la Balcic! În schimb, 
îl întâlnim din nou la 29 octombrie 1933: „foarte bine- 
voitor și drăguţ“, notează Maria. În 1934, aniversarea 
nu se mai petrece la Balcic, regina plecând în Marea Bri- 
tanie, dar intrerupandu-si si acolo șederea, în urma asa- 
sinării, la Marsilia, a ginerelui său, regele Alexandru 
(rămâne un timp alături de Mignon, în Iugoslavia). In 
1935, cu ocazia aceluiași eveniment, familia se întrunește, 
„în mare complet“, la Peleş. În ciuda păstrării unor apa- 
rente, raporturile dintre mamă si fiu se deteriorează fără 
încetare. Carol e „un monstru“, îl caracterizează regina în 
jurnal, parcă ales de soartă pentru a distruge România, 
și pe noi toţi împreună cu tara! Se iese complet din logica 
„spălării rufelor în familie“ atunci cand Carol îl trimite ca 
mesager la regină (tot la Balcic), la 13 mai 1936, pe omul 
lui de încredere Ernest Urdăreanu, vicemaresal al Pala- 
tului, disprețuit de multi ca parvenit si instrument al unor 
treburi nu tocmai curate (spunandu-i-se, în consecință, si 
Murdàreanu). Urdăreanu încearcă să o convingă pe regină 
că tot ce se face împotriva ei este de fapt în propriul său 
interes! Intrigile caută să lovească si in Zwiedinek. Ridi- 
carea lui la gradul de general ar fi însemnat, odată cu 
primirea unui comandament în armată, îndepărtarea de- 
finitivă de regină. Din fericire, lucrurile nu s-au petrecut 
asa; Carol acceptă ca Zwiedinek să rămână la locul lui; ca 
şef al Casei reginei, îi va reveni un rol important in desă- 
varsirea domeniului de la Balcic. La 29 octombrie 1936, 
ziua Mariei e sărbătorită din nou la Tenha Juvah. Carol 

iar lipseste, ostentativ. Dar, ca sa-i facà totusi mamei sale 
o plăcere, i-l trimite pe cap, câteva zile mai târziu, la 1 no- 
iembrie, pe însuși prim-ministrul Gheorghe Tătărescu, 
purtător al unor grave acuze: Maria ar complota cu Elena, 
fosta soţie a regelui (și mama lui Mihai), împotriva lui și, 
pe deasupra, l-ar fi vorbit de rău în Anglia. Ce i-au auzit 
apoi urechile lui Tătărescu! Regina i-a interpretat marea 
scenă a furiei, cu desăvârșita-i pricepere actoricească. În 
încheiere, l-a somat pe șeful guvernului să deschidă ochii, 
până nu va fi prea târziu. Cât despre ea, vrea să fie lăsată 
în pace, si nimic mai mult.! A fost ultima mare dispută 
politică petrecută la reședința reginei. 

Să mai alegem câteva dintre personajele — multe — cu 
care se întâlneşte regina la Balcic. 

Eliza Brătianu o vizitează din când în când şi e găz- 
duită pe domeniu, până își amenajează propria casă. 
Sora lu: Barbu Știrbei avea două calităţi pe care regina 
le pretuia cu deosebire: era inteligentă si se pricepea la 
eradinarit! 

Generalul Gheorghe Rasoviceanu, erou al Primului 
Război Mondial, apoi organizator al colonizării în Cadrila- 
ter a unora dintre vechii ostași, e si el primit relativ 
frecvent. În fata reginei, ofițerii aveau mereu întâietate, 
si cu atât mai mult cei care se distinseseră în războiul ez. 
Chiar dacă nu era tânăr și frumos, regina îl simpatiza, 
fără a-l scuti de o privire ironică. „Rasoviceanu, gras și 
mulțumit de sine“, notează ea în jurnal. 


13. Discutia lui Tătărescu, în Jurnal, vol. 199, ff. 67-76. 
14. Regina Maria, Jurnal, vol. 180, f. 106. 

Memorabilă e si vizita la Balcic, la 20 octombrie 1932, 
a lui LG. Duca, viitorul prim-ministru, cel care va fi asa- 
sinat de legionari. Duca sosește „by air“, în condiţii cam 
primitive, zburând într-un avion „deschis“. Era, nu-i de 
mirare, „îngheţat“. Regina îl invită ia o lungă plimbare. 
„Georges — notează ea — mi-a fost întotdeauna prieten“. 
„Are o tendinţă spre concepţia anglo-saxonă a lucrurilor 
și mă găsește mai întelegàtoare si mai putin ironică 
decât latinii.“15 (Cum o găsea Duca cu adevărat, avea sa 
scrie, scrisese probabil deja, în memoriile sale privitoare 
la Primul Război Mondial. E un portret, în clarobscur, 
admirativ in parte, dar nu lipsit de judecăţi severe. Mai 
întâi, ceea ce bătea la ochi pentru oricine: „Este stră- 
lucitoare, fizic ca si moral, încât îți ia văzul, nimeni nu o 
poate întrece. Frumoasă, de o frumuseţe încântătoare... 
Inteligentă, fermecătoare, plină de talent pentru pictură, 
pentru călărie, pentru scris, o conversaţie sclipitoare, ver- 
vă, umor, spontaneitate de gândire, originalitate de ex- 
presie, curaj...“ Nici defectele n-ar fi fost însă puţine. „O 
inteligenţă vie, simpatică, dar superficială, incapabilă să 
pătrundă în adâncul lucrurilor.“ Lipsa unei adevărate in- 
structii: „în acest cap încântător, nimic nu este perfect 
clar, doar aproximaţie și fantezie“. „Fermecătoare da, 
dar sub aparențele farmecului feminin se ascunde o 
ambiţie nemăsurată, o ambiţie care nu este calauzita de 
idealuri nobile, o ambiție banală, egoistă, ambiția unei 
fiinţe care vrea să joace un rol, vrea să se vorbească de 
ea, să fie lăudată, slăvită. Si această ambiţie, amalgam 


15. Ibidem, vol. 184, ff. 155-156. 

curios de vanitate si de nemarginita prezumtiune, aceas- 
tă ambiţie este socotită, rece, neînduplecatà, ca si ochii 
albastri-argintii ai acestei frumoase strănepoate de regi 
si împărați, ochi caracteristici, cu scAnteieri de mila si 
cu luciri de otel. Găsim în ei și splendoarea britanică, si 
fărădelegile Romanovilor.“ De fapt — apreciază Duca -, 
deși se socotea englezoaica, „era o Romanov din crestet 
si până-n tălpi“.)!* 

Printre oaspeţii de seamă se numără si Paul Morand, 
scriitor francez la modă, mai ales prin descrierile, în notă 
mondenă, ale unei diversitati de tari si culturi. Căsătorit 
cu o aristocrată româncă, Elena Suţu, avea să devină în 
1943 ambasador al Franţei în România, mai precis spus, 
al regimului de la Vichy pe lângă regimul Antonescu. Cel 
mai celebru dintre ambasadorii francezi la Bucureşti, 
dar, date fiind circumstanţele, și cel mai controversat. 
La Balcic, Paul Morand se află, ca invitat al reginei, 
împreună cu soția sa, în zilele de 8 si 9 octombrie 1930." 
Cade şi el sub farmec... din acest punct de vedere nimic 
original! „Nici o regină a Europei nu are această alură, o 
asemenea simplă maiestate a gestului... O mie de femei 
au încercat, în zadar, să o imite.“ În cartea sa, Bucarest, 
apărută în 1935, a inclus si un capitol de câteva pagini 
privitoare la Balcic, sau mai bine zis, la regină, văzută 


16. I.G. Duca, Memorii, vol. I, Editura Expres, Bucuresti, 1992, 
pp. 141-143. 

17. Regina Maria, Jurnal, vol. 177, ff. 71-73. Impresia reginei: 
„Paul Morand e cu siguranţă foarte plăcut si vorbeşte o engleză ex- 
celentà. A fost pretutindeni si cunoaşte pe oricine, asa cà e o bu- 
curie să conversezi cu el.“ 

pe fundalul Balcicului.!* În jurnalul ei, regina lipește o 
fotografie: Paul Morand la Balcic, în halat de baie! 

Faţă cu această nesfarsita defilare de personaje de tot 
felul, ne-am aștepta la o relație strânsă între regină si 
artisti Balcicului. Asta fusese, în fond, intenţia primă a 
lui Satmary: să o aducă aproape de artiști, printre ar- 
tisti. Dacă e asa, vom fi dezamagiti. Poate trebuie să 
începem prin a ne pune întrebarea: care suni până la 
urmă raporturile reginei cu cultura românească? Să spu- 
nem mai întâi că învățase bine românește, nu „foarte 
bine“, fiindcă foarte bine, chiar după spusele ei, tot 
amestecându-le (engleza, româna, franceza, germana), 
nu se mai exprima acum în nici o limbă, nici măcar în 
limba ei maternă (de altfel, si greşelile ei de ortografie 
sunt frecvente, în franceză şi chiar în engleză). Citea 
mult (memorii, istorie...), dar nu în românește. Desi era 
solicitată să prezideze jurii literare, nu pare să fi avut o 
idee cât de cât conturată asupra literelor românești din 
epocă — o perioadă literară, totuși, excepțională — si nici 
raporturi apropiate cu unul sau altul dintre autori. Ea 
însăși, de altfel, era scriitoare... dar de limbă engleză. 
Ceea ce rezistă astăzi din scrisul său sunt mai puţin po- 
vestirile sau romanele, cât partea memorialistică (amin- 
tirile publicate: Povestea vieții mele, precum si Jurnaiul, 
cu siguranță cel mai întins ţinut vreodată de cineva în 
România). Foarte atentă observatoare a oamenilor și 
înzestrată cu un simţ acut al umorului, excelează în 


18. Paul Morand, Bucarest, Plon, Paris, 1935 şi 1990 („Chez la 
reine a Balcic“, pp. 106-113). 

descrierea personajelor, cu o tentă adesea ironică, dar 
fără răutate. Artele o preocupă în egală măsură. Gustul 
său artistic rămâne discutabil, oricum nu i se poate con- 
testa originalitatea. li place să amestece elemente celtice, 
românești, orientale într-o sinteză extrem de personală, 
și neapărat învăluite în cât mai mult aur! Regina e si 
pictoriţă, cam limitată în posibilităţi: pictează flori, iar 
flori si numai flori, într-o manieră decorativă. Îi cunoaște 
mai îndeaproape pe pictori, dat fiind că patronează Tine- 
rimea Artistică, și, într-adevăr, e prezentă frecvent în 
expoziţii. Dar alegerea sa nu merge mai departe de Art 
Nouveau-ul momentului 1900. Când dulceagul Kimon 
Loghi și Arthur Verona, epigon grigorescian, sunt men- 
tionati ca pictori preferați, asta ne pune putin pe gânduri. 
De fapt, dintre toate imaginile si reprezentările, regina 
își iubeşte cel mai tare propria imagine. Se fotografiază 
pretutindeni, în toate chipurile, îi plac tinutele si atitu- 
dinile teatrale. De aceea, nici un pictor nu atinge, în ce 
o priveşte, măiestria lui Philip de Laszlo, un evreu ungur 
stabilit în Anglia, specializat în portrete de regi, regine, 
aristocrați și bogatasi, corect executate, binevoitoare si, 
se înțelege, foarte scumpe. Maria e încântată de cele 
câteva portrete pe care i le realizează priceputul mese- 
rias. Când, în octombrie—noiembrie 1936, îi pozează la 
Balcic, apoi la Cotroceni, lui Constantin Isachie, portre- 
tist foarte apreciat pe atunci, pentru o comandă din 
partea Băncii Nationale, comparatia o face inevitabil cu 
Laszlo: portretul românului nu e neapărat rău, dar nici 
foarte reuşit! Mai apoi, se declară oarecum satisfăcută 

vizitând o expoziție a lui Isachie (si remarcandu-i pei- 
sajele din Anglia). Lui Eustatiu Stoenescu, considerat un 
pictor de valoare, inclusiv ca portretist, i-o spune însă pe 
sleau: nu s-ar lăsa pictată de el pentru nimic în lume: isi 
urateste modelele! 

La Balcic, regina se vede în mai multe rânduri cu 
Satmary (si cu soţia lui, Ortansa): dar, mai curând decât 
pictor, acesta era pentru ea un prieten (avea să moară 
înainte de vreme, în 1933). Și Cecilia Cutescu-Storck e 
mai degrabă o vecină; regina nu pare să o aprecieze în 
mod deosebit ca pictoriţă. Dintre ceilalți artiști, apare 
numele lui Steriadi. Însemnarea din 16 septembrie 
1927: „La dejun i-am avut invitaţi pe pictorul Steriadi 
si pe sculptorul Storck cu soția [aici, pictorița devine o 
simplă „anexă“ a soțului]. După ceai le-am vizitat casa, 
care are o privelişte frumoasă, si i-am făcut si o vizită 
surpriză lui Satmary la casa lui, care este acum gata.“!’ 
23 septembrie 1928: „La ceai, am avut cuplurile Storck 
si Satmary...“ 2 octombrie 1929: „La lunch, sunt in- 
vitati Satmary si sotia, din nou Steriadi, si inginerul 
porturilor. Satmary, extrem de amuzant, i-a facut pe toti 
sà rada.“*! Să nu-i uităm nici pe cei doi pictori, Damian 


19. Însemnări zilnice, vol. IX, p. 308. Cecilia Cutescu-Storck, in 
Fresca unei vieți, op. cit., p. 342, se referă la mai multe vizite pe care 
regina, însotità de principesa Ileana, le-ar fi facut, pentru a bea cea- 
iul, în ,loggia“ lor. E posibil, dar nici o altà informatie nu mai apare 
in Jurnalul reginei, altminteri foarte detaliat si precis in ce priveste 
consemnarea persoanelor intalnite si cele mai mici intamplari. 

20. Regina Maria, Jurnal, vol. 167, f. 134. 

21. Ibidem, vol. 172, f. 72. 

si Papatriandafil, care au realizat fresca bisericutei 
Stella Maris. Dar, cu asta, am cam incheiat. Regina nu 
pare sà fi fost prea interesatà de cum evolueaza pictura 
românească pe coordonatele Balcicului. Ea si colonia 
artistică rămân entități separate. 

Câteva întâiniri sunt de consemnat cu tânărul actor 
George Vraca: un bărbat frumos, talentat si cu o voce 
catifelată, cu totul specială. E primit in mai multe rân- 
duri, prima consemnare fiind din 1 iulie 1931. Actorul îi 
propune realizarea unui film, după un roman al reginei, 
încă neterminat, intitulat Măşti (Masks). Un an mai târ- 
ziu, conversaţia se reia, pe aceeaşi temă, Vraca fiind in- 
vitat la lunch (23 iunie 1932). Discutia ajunge destul de 
departe, odată ce sunt evocate speranţele puse în Carol si 
dezamăgirea care a urmat! În sfârşit, la 30 iunie 1932, 
Vraca îi citeşte timp de câteva ore din traducerea româ- 
nească a mentionatului roman. Regina nu crede cà va 
reuşi în proiectul cu filmui, dar îl ascultă răbdătoare: era 
îndeajuns că citea frumosi”? 

Să mai spunem că regina se interesa — moderat — si 
de treburile generale ale Balcicului, întâlnindu-se din 
când în când cu primarul si cu prefectul; în condiții „spe- 
ciale“, vom vedea, avea să-și intensifice „colaborarea“. 
După cum nu neglija, periodic, nici băile de mulţime, cu 
plimbări prin cartierele pitorești si vizite, pentru care nu 
se lăsa prea mult rugată, în casele oamenilor, la un pa- 
har cu apă și o linguriţă de dulceaţă! 


22. Ibidem, vol. 180, f. 87; vol. 183, ff. 143 si 157. 

Născut în 1894, într-un sat de lângă Ramnicu Sărat, 
Octavian Mosescu şi-a descoperit de timpuriu vocaţia: 
aceea de animator cultural.! Îi plăcea de altfel să serie si 
și-a încercat puterile în poezie, ca si în texte uşoare de 
teatru de revistă. Era însă conştient de faptul că nu pu- 
tea depăşi condiția unui scriitor minor. Avea însă toate 
calitățile necesare pentru a-i pune în evidenţă şi a-i mo- 
biliza pe ceilalţi, adevărații creatori: o mare capacitate 
de a admira si un entuziasm în fiecare moment, dublat 
de spirit de organizare. Dinamizase astfel, încă adoles- 
cent, mișcarea literară din Râmnicu Sărat. Mai târziu, 
la Viena, unde studiază, la Universitate, istoria artei, 
are din nou o iniţiativă culturală: reluarea, cu un al 
treilea volum, după cele apărute în 1883 si 1888, a Alma- 
nahului Societății academice social-literare „România 


1. Cea mai îngrijită schiță biografică se datorează istoricului 
de artă Petre Oprea: ,,Colectionarul Octavian Mosescu“, în Revista 
muzeelor si monumentelor, 7/1984, pp. 41-46. Balcica Măciucă 
(născută Mosescu) evocă memoria tatălui în Balcic, Editura Uni- 
versalia, București, 2001. 

Jună“ (faimos, îndeosebi, pe lângă alte colaborări de 
prestigiu, prin publicarea, în 1883, a Luceafărului lui 
Mihai Eminescu). Cu câțiva ani întârziere — fiind tot 
amânat de autori — Mosescu reușește să scoată în 1925 
al treilea volum, sub titlul România Jună. Cartea semi- 
centenarului (cei 50 de ani se împliniseră în 1921, „Ro- 
mânia Jună“ fiind întemeiată în 1871). E o oglindă 
aproape completă a literaturii române din primii ani 
interbelici: deschizându-se cu un cuvânt al reginei Maria, 
urmat de o pagina de cugetări ale lui N. Iorga, volumul 
include texte (în principiu, inedite) semnate de Octavian 
Goga, Lucian Blaga, Nichifor Crainic, lon Minulescu, 
George Topîrceanu, George Bacovia, Mihail Sadoveanu, 
Liviu Rebreanu, Cezar Petrescu, Camil Petrescu, Ionel 
Teodoreanu... (dintre scriitorii notabili, Arghezi e sin- 
gurul absent; absenţă care, cel putin, va fi avut darul de 
a fi pe placul lui N. Iorga, al cărui mare admirator era 
Mosescu). O reușită incontestabilă, care, in plus, i-a asi- 
gurat lui Mosescu o relaţie directă cu principalii autori 
ai momentului. Să privim si ilustrațiile, reproduceri 
după picturi: jumătate din ele au ca temă litoralul dobro- 
gean, si chiar, explicit, Balcicul (Iser, Petrașcu, Bunescu, 
Ștefan Popescu). De la Râmnicu Sărat și trecând prin 
Viena, destinui îl împingea, așadar, pe Moșescu spre 
Balcic. Nu cunoaştem detaliile acestei apropieri, când și 
cum s-au petrecut lucrurile. Cert este că s-a îndrăgostit 
si el, iremediabil, precum regina si întreaga pleiadă de 
pictori. Informaţia sigură priveste numirea lui ca pro- 
fesor suplinitor la gimnaziul mixt din Balcic, începând 

cu data de 1 octombrie 1925? (potrivit altor informatii, 
mai vagi, ar fi practicat in paralel si avocatura; avea 
studii de drept). 

Gimnaziul mixt se lovea de mari dificultăţi în recru- 
tarea profesorilor. Lesne de înţeles: una era să vii la 
Balcic pentru a admira peisajul si eventual a face o cura 
decontractanta de „primitivism“, si cu totul altceva sà te 
instalezi, în condiţii precare, la „capătul Pământului“, 
sau, în orice caz, la capătul drumului dinspre Bazargic 
(ceea ce unora li se putea părea cam același lucru). Nu e 
de mirare că unul dintre profesori (cei mai mulți dintre 
ei, suplinitori), încă student, preda de-a valma istoria, 
geografia si științele naturii. O inspecție efectuată in mai 
1925, găsise scoala „într-o stare de murdărie si nein- 
grijire de neiertat“, iar pe profesori adunând cam multe 
absente nemotivate. Drept consecinţă, directorul isi 
prezintă demisia. Ajunge în locul lui, provizoriu, stu- 
dentul „pluridisciplinar“ pe care tocmai l-am pomenit, 
care și el, după două-trei luni, demisionează atât din 
funcţia de director, cât şi din postul de profesor. Un 
avocat e numit să gireze direcția, la Balcic, dar şi la gim- 
naziul din Cavarna, unde situaţia era similară.” 

Așa se prezentau lucrurile în momentul când apare 
Mosescu. Ia în primire orele de latină si germană si, cum 
tot se căuta un director, la foarte scurt timp, pe data de 


2. Certificatul de funcționare la Gimnaziul mixt din Balcic, în 
Arhiva familiei Balcica şi Constantin Măciucă. 

3. A.N.R.-A.N.I.C., Ministerul Instrucțiunii publice, 371/1925, 
ff. 19, 20-24, 29-30, 38. 

20 octombrie 1925, este numit in fruntea scolii. E de pre- 
supus că a luat lucrurile în serios si cu entuziasmul care 
nu-l părăsea niciodată. Îl vedem astfel animând o socie- 
tate culturală a elevilor... un pas spre dezmortirea în- 
vatamantului local. 

Tintea însă mult mai departe. Proiectul lui era să facă 
din micul și adormitul Balcic un mare oraș cultural al 
țării! Să atragă aici toate numele care contau (oferind, 
la schimb, peisajul). Iarăși, amănuntele ne scapă, din 
hpsa informaţiei documentare. Cert este că, după mai 
putin de un an, în iulie 1926, reușește să pună temelia 
Universităţii Libere din Balcic, numită și Universitatea 
„Coasta de Argint“. Subiectele tratate imbratisau istoria, 
sociologia, arta, teatrul si literatura, iar printre primii 
conferentiari îi întâlnim pe Nae Ionescu, Ion Marin Sa- 
doveanu, Camil Petrescu, Alexandru Marcu, Ion Pillat, 
Pamfil Seicaru, Perpessicius, N. Batzaria, Stefan Neni- 
ţescu... In paralel, se desfăşoară si un festival Eminescu 
(printre actorii prezenţi, George Vraca) si, pe deasupra, 
se mai organizează și o excursie colectivă la Constan- 
tinopol. Deloc rău, pentru o primă lovitură! 

Evident, Moşescu nu s-ar fi putut descurca singur. 
Sprijinul esenţial l-a găsit la București, într-o instituţie 
specializată în activități de acest gen: Fundaţia Cultu- 
rală „Principele Carol“. Creată în 1921, sub patronajul 
principelui moştenitor, scopul său era „ajutorarea, sus- 
ținerea și crearea faptelor de cultură“. Accentul deosebit 
se punea pe ridicarea culturală a satelor (peste 4 600 de 


4. Doina Păuleanu, Balcicul în pictura românească, op. cit., 
informaţie preluată din Dacia (Constanţa), 25 iulie 1926. 

cămine culturale create), însă activităţile erau altminteri 
foarte diverse, de la muzica simfonică până la o largă 
gamă de reviste culturale. 

Director general al Fundaţiei: Gheorghe D. Mugur, 
numit de Carol încă de la înfiinţare (pregătiseră împreună 
proiectul). Curios personaj. Merită să ne oprim putin 
asupra lui, cu atât mai mult cu cât o să tot apară în po- 
vestea Balcicului. Să spunem că era și el un entuziast, 
gata oricând să lanseze mari proiecte și să se înflăcăreze 
pentru ele? E cam putin. Sigur că era un entuziast, dar 
depășea frecvent limita de sus a entuziasmului. Era, să 
spunem drept, cam exaltat. Și nu lipsit de o doză apre- 
ciabilă de megalomanie. Se visase scriitor, dar n-avusese 
parte decât de un duș rece din partea criticului Mihail 
Dragomirescu, care i-a pus diagnosticul corect: lipsă de 
talent. Profesor de formație, fusese numit (in 1912) in- 
spector al activităților extraşcolare în Ministerul Instruc- 
tiunii Publice; în anii următori, se ocupase de ,,Cercetasii 
României“... si asa mai departe. S-a apropiat la un 
moment dat de principele moștenitor, cu care, după cum 
am văzut, a conlucrat la întemeierea Fundaţiei Culturale. 
În visele lui, Mugur se vedea însă ca îndrumător al lui 
Carol în toate cele, spre un destin glorios. S-a implicat, 
chiar cu acordul familiei regale, în criza provocată de 
căsătoria clandestină a prinţului cu Zizi Lambrino si, ce e 
drept, şi-a avut partea lui de contribuţie la ieșirea lui 
Carol din această aventură.” De aici însă, si până la a-i 


5. Regina Maria a României, Însemnări zilnice, vol. II, pp. 16 
(4 ianuarie 1920), 31 (15 ianuarie), 32 (17 ianuarie), 36 (21 ia- 
nuarie), 44 (25 ianuarie) etc. 


84 Balcic. Micul paradis al României Mari 


scrie, câteva luni mai târziu, regelui Ferdinand, pe un ton 
aproape familiar, cât de încântat se simţea în urma logod- 
nei lui Carol cu principesa Elena a Greciei... era totuși o 
oarecare distanţă. Stilul gràieste de la sine: „Sunt fericit, 
si tara e fericită, Majestate... De-acu norul ce ne turbura 
s-a spart, s-a risipit, s-a topit. E numai lumină și bucurie. 
E numai soare. Dumnezeu să ne ajute“ (avusese dreptate 
Mihail Dragomirescu). Când Carol, câțiva ani mai târziu, 
evadează din ţară cu Elena Lupescu, își închipuie că tot 
lui îi revine misiunea istorică să-l salveze încă o dată și 
să-l aducă pe tronul României. La Milano, unde se refu- 
giase principele, încearcă să-l abordeze, dar Carol tine usa 
încuiată. Nu se lasă însă și până la urmă tot reușește să 
dea de el, chiar în mai multe rânduri. Spre sfârşitul 
anului 1929, la Paris îi spune, simplu, că el îi cunoaște pe 
toți si le poate aranja pe toate, singura condiţie fiind ca 
principele să renunţe încă o dată la femeia aleasă. Carol 
îl trimite la plimbare.” Se săturase până peste cap de fan- 
tasmagoriile lui Mugur. Tintind atât de sus si, bineînţeles, 
eșuând în atâtea rânduri, bietul Mugur trecea lesne de la 
exaltare la deprimare: semne, uşor de identificat, ale sin- 
dromului maniaco-depresiv. Să nu-l minimalizăm, totuși, 
avea certe calităţi: simţ de organizare si impulsul de a 
înfăptui. Doar că nu știa niciodată unde să se oprească. 
Lui Mosescu i-a fost cu siguranţă de folos. Îi aducea 
sprijinul Fundaţiei, cu experiența ei, cu resursele ei, cu 


6. Gh. D. Mugur către regele Ferdinand, 29 noiembrie 1920, 
B.A.R., mss., s ae 

7. Carol II, Intre datorie Sl pasiune. Însemnări zilnice, vol. I, 
Editura Silex, Bucuresti, 1995, p. 142 (26 noiembrie 1929). 

conferentiarii ei. Alaturi de Mugur, un personaj-cheie la 
Fundatie si, in genere, in tot ce insemna promovare si ras- 
pandire a culturii, este Emanoil Bucuta, el însusi un scri- 
itor de bun nivel, dar mai ales conferenţiar si eseist pe o 
varietate de teme; avea sà editeze, din martie 1930 pànà 
în decembrie 1935, sub titlul Boabe de grâu, cea mai 
„seducătoare“ revistă culturală care a apărut vreodată in 
România, splendid ilustrată si cu texte temeinice, adeva- 
rate studii. Tot la Fundatie îl întâlnim pe Oscar Walter 
Cisek, scriitor de limbă germană, dar foarte angajat şi în 
treburile culturale românești. Si, de asemenea, atașat si 
el de subiectul nostru (marea, Dobrogea, Balcicul...), 
Apostol D. Culea, autor de manuale școlare și popula- 
rizator pe diverse teme. 

Mugur si Cisek se numără printre conferentiarii 
Universităţii Libere încă din vara anului 1926. În ianua- 
rie 1927, Mosescu este numit „misionar si inspector al 
Fundaţiei pentru Dobrogea“. Pe 12 februarie, invocând 
noile funcţii, precum si calitatea de director al Universității 
Populare „Coasta de Argint“, îşi prezintă demisia din postul 
de director al gimnaziului (cu începere de la 1 martie).? 
Rămâne însă profesor la Catedra de germană și latină, 
până la 1 septembrie 1930. 

Pentru cea de-a doua sesiune a Universităţii Libere, 
care se deschide pe 10 iulie 1927, Fundaţia Culturală 


8. Căminul cultural (Fundaţia Culturală „Principele Carol“), 
15 ianuarie 1927. 

9. A.N.R.-A.N.I.C., Ministerul Instrucțiunii publice, 370/1927, 
f. 3. 

„Principele Carol“ se angajează cu toate forțele. In- 
serează un anunţ detaliat în marile ziare, reamintind 
„succesul neașteptat de mare înregistrat cu un an îna- 
inte“ sub „entuziasta și priceputa conducere“ a lui Octavian 
Mosescu. De data asta sunt proiectate trei mari cicluri: 
„Marea“, „Romantismul“ și „Vieţi eroice“. Conferentiarii 
sunt insirati după cum urmează: Jean Bart, G.I. Brătianu, 
Emanoil Bucuta, Oscar Walter Cisek, Nichifor Crainic, 
Gala Galaction, Nae Ionescu, Alexandru Marcu, Stefan I. 
Nenitescu, G.D. Mugur, Octav Onicescu, Ion Petrovici, Ion 
Pillat, Dragos Protopopescu, Ion Marin Sadoveanu, Eugen 
Titeanu, Ionel Teodoreanu.” Literatură, mai ales, asezo- 
nată cu ceva istorie si filozofie. Cursurile urmau să fie 
deschise de scriitorul și omul de teatru Ion Marin Sado- 
veanu. Cursantilor li se oferea apoi — cu reduceri substan- 
tiale pe căile ferate — un tur al Europei, prin Cehoslovacia, 
Austria, Franţa si Italia. S-au limitat însă, până la urmă, 
din nou la Constantinopol. 

lată-i si pe doi dintre conferentiari, grăbindu-se sà 
ajungă la destinaţie. Notează Gala Galaction în jurnalul 
său: „stând cu copiii la Mangalia, am fost poftit la Uni- 
versitatea Populară de pe Coasta de Argint — adică la 
Balcic — să ţin câteva conferinţe. Era în Mangalia și Jean 
Bart. Ne-am întovărășit si am plecat (el cu un copil, eu 
cu patru), spre Balcic, într-un Cadillac, ros de drumuri 


10. Oscar Walter Cisek către Octavian Mosescu, 7 iulie 1927 
(Arhiva familiei Balcica si Constantin Màciucà). 
11. „Universitatea Liberă «Coasta de Argint»“, în Universul, 9 iu- 
lie 1927; Cuvântul, 11 iulie 1927, Dimineaţa, 11 iulie 1927 etc. 

si de aventuri, dar inca viguros. Am strabatut Cadrila- 
terul in linie dreapta si am coborat in Balcicul feeric... 
Am poposit în casa avocatului Luca Brânză, adică în cea 
mai frumoasă gospodărie din localitate“.12 

Încurajat de succes, Mosescu se lansează într-o acti- 
vitate trepidantă. Scoate mai întâi un ziar, Farul Caliacrei, 
frumos tipărit şi cu articole interesante; printre colabo- 
ratori, Cezar Petrescu, Em. Bucuta, Stefan I. Nenitescu... 
si, bineinteles, inevitabilul Mugur. Mugur lanseaza si un 
program, pe care, crede el, ziarul va trebui să-l susțină (și, 
ce e drept, întâlnim parti din el în strategia lui Mosescu). 
O ofensivă pe toate planurile: „Preoţi si învăţători trecuți 
prin cursuri misionare. Cămine de cultură și acţiune 
susținută în ele. Anchete sociale pentru pătrunderea în 
taina şi adevărul Dobrogei. Misionari pe toate drumurile. 
Cărţi în circulație. Publicaţii de vulgarizare. Serbări. 
Colonii artistice în burgadele de rivieră. Muzee. Expoziţii. 
Universităţi populare. Cercetasi marini în toate orașele 
de coastă. Hipodromuri. Societăți nautice. Sporturi ma- 
rine. Un bâlci (sic!) cultural la semicentenarul Dobrogei.“ 
Ziarul a supravieţuit doar câteva numere. Moşescu perse- 
verează, şi astfel apare, începând cu 2 aprihe 1928, Coasta 
de Argint. Ziarul cultural al Universităţii Libere din Balcic 
(gazetă initial săptămânală, apoi cu apariţie neregulată). 
Textul de lansare, în fruntea primului număr, aparține 
reginei Maria: „Câteva gânduri pentru Balcic“. Publicaţia 


12. Gala Galaction, Jurnal, vol. 3, Editura Albatros, Bucureşti, 
1999, p. 206 (însemnarea din 9 septembrie 1927). 
13. Farul Caliacrei (Balcic), 6 noiembrie 1927. 

e bilingvă, română și bulgară, adăugându-se la un mo- 
ment dat și pagini în turcă. Scopul e de a oferi „articole și 
informaţii despre Universitatea Libera, Balcic si culturile 
celor trei popoare care conlocuiesc în aceste părți“. Se 
întâlnesc semnăturile lui N. Iorga, Mihail Sadoveanu, 
Camil Petrescu, Adrian Maniu... Cursurile sunt deschise, 
în 1928, de principesa Ileana. Bucuta vorbeşte despre 
regele Ferdinand, tot Bucuta despre pedagogie, din nou 
Bucuta despre Tolstoi, si iar Bucuta despre „Noile Vieti 
ale lui Isus“. Alti conferentiari (în genere, cei obișnuiți): 
Ion Marin Sadoveanu, Mugur, Octav Onicescu, Pamfil 
Șeicaru, Perpessicius, Ștefan Nenitescu, geograful Ion 
Simionescu... Pe lângă „Universitate“, anul 1928 aduce si 
inițierea unei colecţii de cărți, sub titlul „Biblioteca Mării“; 
cea dintâi apariție e o Călăuză a Coastei de Argint, cuprin- 
zând, pe lângă indicaţiile utile, si o antologie de texte. Se 
adaugă apoi, de la un an la altul: „librărie, cinematograf, 
cursuri cooperatiste, publicaţii, afișe, expoziţii de artă, 
organizare de expoziţii în străinătate, un club nautic...“.1% 
Toate, să o spunem încă o dată, se învârt în jurul unui 
nume: Octavian Mosescu. „Ai înălțat până la cultură 
vilegiatura“, îi declara într-o „scrisoare deschisă“ Adrian 
Maniu; „fericirea viitoare a orașului pentru care muncesti 
poate să însemne o mentalitate nouă în România noas- 
trà“ lar Mugur, care nu se temea de cuvinte mari, anunţă 


14. „Universitatea Liberă din Balcic“, în Boabe de grâu, august 
1930, pp. 373-374. 

15. Adrian Maniu, „Scrisoare d-lui Octav Mosescu“, în Coasta 
de Argint, 14 octombrie 1928. 

apropiata intocmire a unei lumi noi: ,Asteptam pe infap- 
tuitorul de minuni al acestei vedenii din soare. Asteptàm 
un om, 0 societate, un stat de creatie, o tara pasionata si 
activà. Nu credeti cà agitatorul lor ar putea sà fie Oc- 
tavian Mosescu?“!® 

Chiar atat de simplu, totusi, nu era. Revista dispare 
în 1929, după ce isi rărise apariţia. „Universitatea“ con- 
tinuă, dar informațiile despre ea, și ele, se rarefiază. Un 
articol din Boabe de grâu atestă, pentru 1930, a cincea 
sesiune a cursurilor libere. Pentru vara anului 1931, 
stim că Ion Pillat figura printre conferentiari!; „două 
conferințe la Universitatea Liberă“ a ţinut atunci şi 
Camil Petrescu, după cum notează în jurnalul său!’ 
(„Moşescu mi-a fost de mare ajutor“, adaugă el; în criză 
de bani, conferințele i-au dat posibilitatea unei vacante 
pe țărmul mării). În anii următori, „Universitatea“ se 
pierde în ceaţă. În lipsa informaţiei, istoricul nu poate 
decât să-i constate dispariția.” 

În toiul atâtor activităţi, Mosescu găseşte timp să se 
și însoare. O căsătorie profund simbolică, prin care se 


16. Gh. D. Mugur, „Ce trebuie să-i dăm Balcicului“, în Coasta 
de Argint, 10 august 1928. 

17. Ion Pillat, Scrisori (1898-1944), ediţie îngrijită de Cornelia 
Pillat, Editura Du Style, București, 1998, p. 269 (scrisoare datată 
17 iulie 1931). 

18. Camil Petrescu, Note zilnice (ed. Florica Ichim), Editura Gra- 
mar, București, 2003, p. 34. 

19. Revista Lumea turistică, editată chiar de Octavian Mosescu, 
se deschide în august 1934 ca un număr consacrat în mare parte 
Balcicului; nici o informatie însă despre Universitatea Libera. 

leagă definitiv de Balcic si de pământul Cadrilaterului. 
Aleasa inimii sale e o tânără bulgăroaică, Penca. Căsă- 
torie mixtă, așadar, eveniment nu tocmai frecvent. Să fi 
fost momentul originar al unui nou Cadrilater? Cum am 
văzut, întemeietorul Universităţii Libere si al Balcicului 
cultural apărea deja unora ca un personaj providential. 
Numele pe care îl primește fetița soţilor Mosescu pare a 
marca într-adevăr un „început“. E botezată Balcica. 

În plin avânt cultural, orașul aștepta totuși si ini- 
tiative edilitare. Se lăsau așteptate. O suită de articole 
apărute în august—septembrie 1928 în ziarul Dobrogea 
Nouă alinia un bilanţ dezolant: șoseaua care coboară 
spre oraş în stare deplorabilă, cabinele de la băile co- 
munale „lăsate în voia Domnului“ (în plus, cearceafurile 
murdare, lipsa prosoapelor, tricouri de baie arătând 
suspect...), inexistenţa oricărei distracții, străzile nepa- 
vate, luminarea cu lămpi de petrol... şi, în consecinţă, 
un număr redus de vilegiaturisti: ar fi fost doar o sută 
în 1928.% De bine, de rău, în 1929, Băile capătă un nou 
aspect: cabine construite din beton armat, cabine pentru 
dus, si asa mai departe.” Dar câte rămâneau de făcut! 


20. L.P., „Balcicul“ si „Balcicul II“, în Dobrogea Nouă, 12 si 19 
august 1928; M. Marian, „Orașul Balcic si guvernul ţării“, in 
Dobrogea Nouă, 2 septembrie 1928. 

21. A.N.R.-J.I., Primăria Balcic, vol. 21 (Băile „Regina Maria“). 

Universitatea „Coasta de Argint“ fusese un incon- 
testabil succes, cu atât mai mult cu cât se ivise aproape 
din nimic, într-un peisaj fără cusur, dar pe un teren, 
intelectual vorbind, arid. Însă telul mai înalt căreia fi 
erau subordonate conferințele universităţii nu prea avea 
cum să fie atins: acela de a face din Balcic — după cum 
îndemna poetul si eseistul Stefan I. Nenitescu — „polul 
marin al culturii româneşti“. 

Intelectualii, scriitorii vorbeau la Balcic despre propriile 
lor subiecte, cum ar fi vorbit în orice oraș de provincie, în 
fata unui modest public local, sporit prin prezenţa vilegia- 
turiştilor. Atrasi, fireşte, și de peisaj], si de întreaga legen- 
dă care — prin pictori, prin regina Maria — se tesuse în jurul 
localităţii. Dar asta nu presupunea neapărat o legătură 
sufletească cu Balcicul. Pentru cei mai mulţi, locurile 
acestea nu se integrau în preocupările lor, în creația lor. 

După pictori, cei mai apropiaţi de Balcic sunt — lesne 
de înțeles — geografii. Pentru ei, într-adevăr, Coasta de Ar- 
gint se înfățișa ca un țărm cu totul special. George Vâlsan 
i-a consacrat pagini entuziaste: „Există in tara noastră un 
tinut de o frumuseţe de basm. Avem o fereastră deschisă 

spre feriile Orientului, fereastra prin care nu au privit 
decât pictorii nostri si artista de o înțelegere atât de sub- 
tilă a frumuseţilor naturii care e M.S. hegina. Avem mica 
noastră «Riviera» sau «Crimeie». Un crâmpei de Medite- 
rană — încrustat în modestul nostru țărm de mare —, plin 
de pitoresc al reliefului, îmbibat de atâta lumină şi cu- 
loare, cât nu poate cuprinde paleta celui mai svăpăiat 
pictor și cât nu poate îmbina nici cel mai delicios covor 
oltenesc sau basarabean.“! lată — manifestat pentru a câta 
oară? — efectul euforic al Balcicului asupra unui savant 
altminteri cât se poate de riguros. Și lon Simionescu, 
geograf si geolog, ajuns aici ceva mai târziu (în 1928, ca 
invitat al Universităţii Libere), e cuprins la rându-i de 
farmec si se exprimă nu mai putin liric.? Si Simion Mehe- 
dinti scrie câte ceva despre Balcic... 

Ar mai fi fost si sociologii: Balcicul le putea oferi un 
excelent teren de studiu. Ei strălucesc însă prin absenţă. 
Dominata de Dimitrie Gusti, scoala românească de socio- 
logie se interesa aproape exclusiv de satul românesc, 
Balcicul, evident, neintrând în această categorie. 

Ce să facă un scriitor cu Balcicul? Registrul la înde- 
mână era cam îngust: peisaj însorit şi exotism. Excelent 
pentru pictură; literatura pretindea însă o pătrundere 
mai adâncă în viata si mentalitatile oamenilor. Din reac- 
tile pe care le cunoaștem, invitații par a fi fost insistent 
îndemnați să scrie despre lumea de acolo. Gala Galaction 


1. G. Vâlsan, „Coasta de Argint“, în Antologia Dobrogei, Casa 
Scoalelor, Bucureşti, 1928, p. 119. 
2. I. Simionescu, „Balcic“, în Coasta de Argint, 1 iulie 1928, p. 2. 


Scriitorii 93 
se scuzà oarecum in Jurnalul sau: ,Mi-ar trebui o vara 
întreagă de aclimatizare si apoi o luna de tihnă si de voie 
bună, ca sà logedesc Balcicul cu literatura mea.“ Lui 
Ionel Teodoreanu i se smulge o promisiune — informatie 
repede inserată în Coasta de Argint: „Prietenul nostru 
Ionel Teodoreanu, terminându-şi ciclul Medeleni va în- 
cepe un nou roman pe care îl va lucra în vară la Balcic. 
Acţiunea romanului se va desfășura chiar pe «Coasta de 
Argint».“* Scriitorul a uitat repede de promisiune! 

La nivelul cel mai de sus, proiectul unui Balcic trans- 
figurat atingea utopia: o utopie bucolico-literară, implan- 
tată în inima orașului. Scriitorii trebuiau — nici mai mult, 
nici mai puţin — să se instaleze aici, fiecare cu casa lui, 
dar toţi împreună, să alcătuiască o comunitate. Ca în- 
totdeauna, Mugur era cel mai departe văzător: 

„Să nu fim prea departe de mare şi oriunde am fi să 
ne vedem. Eu prefer un colt de unde se vede și marea, și 
coasta aceea de idilă evangelică pe care să-mi văd păs- 
când în anul ce vine asinul gospodăriei mele. Aș vrea ca 
aproape de mine să fie aceste locuri ale celor cari știu 
că-și construiesc. Lipit de mine, fratele meu, apoi Câr- 
lova, Muianu, Voiculescu si Ionescu. Si ceilalți vor fi tot 
laolaltă: Bucuta lângă Nenitescu, Lascarov-Moldovanu 
langà Oprisan, dna Cogan alaturi de ei, Savin langa 
Culea, Cisek lângă noi. În nici un caz risipiţi. Să ne stri- 
gam unii pe alţii; sà ne împrumutàm asinii, să bem apă 


3. Gala Galaction, op. cit., vol. 3, p. 206. 
4. Coasta de Argint, 10 mai 1928, p. 4. 

din putul celui ce l-a sàpat mai intai si sà ne ajutàm cu 
uneltele celui mai harnic si mai gospodar.“ 

Câţiva ani mai târziu, proiectul nu fusese încă aban- 
donat. În 1930, Bucuta invoca, într-o variantă ceva mai 
modernă decât pastoralul și biblicul Mugur, „cooperativa 
de construcţie, menită să ridice pe înălțimile de lângă 
Palatul Reginei Maria o adevărată colonie albă de scrii- 
tori si de artisti*.® 

Intenţia s-a exprimat la un moment dat — din partea 
primăriei — ca scriitorii si artiștii să fie dotati — gratuit — 
cu terenuri pe care să-şi ridice casele. Unul dintre do- 
ritori era Lucian Blaga, care i se adresează lui Mosescu 
la începutul anului 1931: „Mi-a spus nu de mult pictorul 
Demian că la Balcic se împart artiștilor și scriitorilor 
locuri gratuite de case... Dacă nu e prea târziu aş vrea 
să obţin si eu un asemenea locsor.“’ Nu stim ce s-a mai 
întâmplat, dar un fapt e sigur: Blaga nu s-a instalat pe 
Coasta de Argint. 

Trecând de la intenții la fapte, constatăm că prea 
puţini scriitori își fac sau își cumpără case la Balcic. Unul 
dintre ei este Jean Bart, care, nu-i de mirare, ca „om al 
mării“, isi căuta un loc pe lângă apă. În 1930 își cumpără 
o casă la Balcic, la ţărmul mării, nu excesiv de arătoasă 
(după cum arată în fotografie), cu patru camere și, în jur, 


5. Gh. D. Mugur către Octavian Mosescu, scrisoare nedatată 
(Arhiva familiei Balcica si Constantin Măciucă). 

6. „Universitatea Liberă din Balcic“, art. cit., în Boabe de grâu, 
august 1930. 

7. Lucian Blaga către Octavian Mosescu, 30 ianuarie 1931 (Ar- 
hiva familiei Balcica și Constantin Măciucă). 

cu un teren de 300 de metri pătrați’ („înjghebată dintr-o 
gospodarie turceasca — o descrie Bucuta —, zambitoare si 
aerisita, cu vedere asupra celei mai luminoase parti de 
golf...“). Aici va lucra la ultima sa scriere, romanul 
Europolis. lon Pillat avea să-și construiască de ase- 
menea nu doar o vilă, ci două (mai curând ca membru al 
protipendadei decât ca scriitor). De asemenea, Mugur 
(dacă îl considerăm printre scriitori — ceea ce i-ar face 
plăcere). Bucuta, în 1937, și-a cumpărat un teren de 990 
de metri pătraţi (pentru care avea de plătit, cu un avans 
de 1 000 de lei și restul în rate, suma de 9 900 de lei)'9; 
n-a apucat să mai apară si casa. Adrian Maniu cumpără 
două terenuri, unul tot de 990 de metri pătraţi (la același 
pret cu Bucuta) și altul de 890 de metri pătraţi (în zilele 
de 15 și 17 mai 1937). Un an mai târziu, la 20 mai 1938, 
le cedează pe amândouă, plus diferenţa de pret, pentru 
un teren mult mai mare: 9 425 de metri pătrați, nu însă 
pentru casă; se obligă să-l împrejmuiască si să-l planteze.” 

Cam restrânsă, totuși, colonia scriitoricească! 

Nici transfigurarea literară a Balcicului nu a dat în- 
tru totul roadele dorite. Bucuta a deschis subiectul: era 
de datoria lui. Romanul Maica Domnului la mare, apărut 
în 1930, își desfăşoară acțiunea (cam încurcată) la Balcic. 
Din păcate, Bucuta, când se lansează în roman, isi îneacă 


8. Constantin Mohanu, Jean Bart (Eugeniu Botez). Viața si 
opera, Editura „Biblioteca Bucureștilor“, 2001, pp. 187-188. 

9. „Delta Dunării“, în Boabe de grâu, iunie 1933, pp. 317-320 
(articol consacrat de fapt lui Jean Bart). 

10. A.N.R.-J.I., Primăria Balcic, 35/1937-1938, f. 51. 

11. A.N.R.-J.I., Primăria Balcic, 35, ff. 44 și 69; 37/1938, f. 12. 

povestirea în nesfarsite detalii etnografice si de decor 
(care, evident, la Balcic nu lipseau), intriga — cum spunea 
G. Călinescu — rămânând mai mult „un simplu pretext 
de înscenări muzeale“. Printre personaje, doi tineri, un 
roman si o bulgăroaică, legaţi într-o poveste de dragoste. 
Pentru cine ştia cât de cât dedesubturile Balcicului nu era 
decât transpunerea în roman a istoriei autentice inter- 
pretată de Octavian si de Penca Mosescu. 

În rest, Bucuta avea să evoce Balcicul în nenumărate 
rânduri. Într-un fel, şi revista Boabe de grâu e scoasă de 
el cu gândul la regina Maria, așadar, tot la Balcic. Pri- 
mul număr a fost oarecum de probă, pentru a o convinge 
pe regină că merită să colaboreze. Maria e într-adevăr 
prezentă, în deschiderea celui de-al doilea număr, cu pa- 
gini de amintiri intitulate „Casele mele de vis“, cu Balci- 
cul, evident, pus în vedetă. lar un an mai târziu, Bucuta 
însuși publică un documentat (si frumos ilustrat) articol 
intitulat „Balcicul“ .12 

Dar să revenim la ficţiune. Cel de-al doilea membru 
al echipei Fundațiilor care dă exemplu este Oscar Walter 
Cisek; nuvela sa, scrisă în germană, Tàtàroaica, se pe- 
trece tot pe scena Balcicului si pune în valoare încăr- 
cătura orientală a locurilor. 

Nu merg prea mulţi pe urmele celor doi scriitori de la 
Fundatie. Se conturează totuși o literatura a Balcicului, 
mai ales cu preluarea elementelor de decor drept cadru 


12. Regina Maria, „Casele mele de vis“, în Boabe de grâu, 2, 
aprilie 1930, pp. 65-77; Em. Bucuta, „Balcicul“, Boabe de grâu, 
1931, pp. 260-270. 

pentru frământările sufleteşti ale personajelor venite 
aici în vilegiatură. Anton Holban, în romanul Joana (1934), 
preferă totuși exuberantului Balcic peisajul aspru al 
Cavarnei; pe lângă Balcic, isi plimbă cititorul în nuvela 
Cu Tanti, la Mumceil. Cella Serghi plasează la Balcic o 
parte din intriga romanului Pânza de păianjen (1938); 
mai târziu, în cartea de amintiri Pe firul pânzei de pă- 
ianjen (1977 si 1991) va evoca faptele autentice aflate la 
originea acestuia, în primul rând legătura ei cu Camil 
Petrescu. Impresii despre Balcic întâlnim și la Agatha 
Grigorescu-Bacovia, soţia poetului, scriitoare (minoră) 
ea însăși, în volumul Terase albe (1938). 

Felix Aderca scrie o povestire extrasă din cartierul 
tătăresc al Balcicului, foarte oriental intitulată GAUlù.! 
Dintre poeti, Adrian Maniu (frate al pictoritei Rodica 
Maniu) e un obisnuit al locurilor, gata oricand sà scrie 
câteva rânduri despre Balcic. Poezii cu tentă locală oferă 
Ion Pillat, două dintre ele, ambele compuse la 26 iunie 
1929, dedicate celor doi apostoli ai Balcicului cultural: 
Balcic biblic, lui George Mugur, si Balcicul de seară, lui 
Octavian Moșescu.!* 

Jean Bart stă și scrie la Balcic, dar evocă alte locuri: 
Europolis al său nu e Balcicul, ci Sulina (un agitat port 
cosmopolit, nu un adormit orășel exotic). 

Vin la Balcic destul de mulţi scriitori, însă momentele 
de relaxare petrecute aici nu se răsfrâng neapărat asu- 
pra operei lor majore. Unii se mulţumesc să le consem- 
neze în notații intime sau în articole de gazetă. 


13. Apărută în Lumea turistică, august 1934. 
14. In Crainicul (Balcic), 12 aprilie 1931. 

Camil Petrescu este un vizitator frecvent. A călătorit 
și la Constantinopol, în „echipa“ Mosescu. Balcicul n-are 
totuşi ce căuta în subtila lui literatură de idei. Își găsește 
însă locul în mici articole, în care scriitorul spune ce-i 
place, dar și ce nu-i place. Articolul publicat la 23 aprilie 
1928, sub titlul „Balcic“, chiar în Coasta de Argint, 
merită citat în întregime, fiindcă rezumă complet starea 
lucrurilor: 

„A fost de la început îndrăgit de artiști. La început 
pictorii l-au înfățișat în tot felul de ipoteze evident, gre- 
seala de tipar; corect „ipostaze“; bietul Camil Petrescu!]. 
Toată pictura românească la un moment dat avea un 
singur subiect: Balcic. 

Pe urmă au venit actorii. În fiecare vară se stabilea 
acolo o adevărată colonie de actori, sporită an de an. 

Si pe urmă au venit scriitorii în frunte cu Regina Mania, 
care şi-a clădit acolo o frumoasă vilă în stilul locului. 

E acolo o universitate liberă, despre care se vorbeşte 
foarte mult, sunt vreo trei gazete, si pe toate căile Em. 
Bucuta laudă frumuseţea acestei coaste de mare. 

Dar toată lumea e de acord asupra înspăimântătoarei 
lipse de confort a acestui orășel. Poate că prea mult con- 
fort ar dăuna orientalismului lui atât de prețuit de ar- 
tisti (să nu va mirati, așa e arta), oricum însă, o camera 
curată in care să te odihnesti și un restaurant care să-ți 
dea si furculita, si şervet la masă s-ar putea împăca 
poate cu frumuseţea mării și fesurile localnice. 

Mai ales că mai e si problema dificilă a transportului. O 
zi si o noapte e drumul până acolo cu trenul si automobilul. 

Nu-i vorba cà si aici Em. Bucuta are o solutie. Un pod 
la Turtucaia, care ar scurta cu jumătate drumul. Dacă 
nu ne înşelăm a și propus liste de subscripţie. 

Ceva e de făcut în orice caz, căci uite se apropie vara.“ 

S-au apropiat și au trecut și alte veri, și lucrurile nu 
s-au schimbat prea tare. Nici Bucuta n-a reușit să con- 
struiască podul.!5 Nu e de mirare să-l vedem pe Camil 
Petrescu revenind, şase ani mai târziu, în 1934, cu un 
articol asemănător. „Sunt din nou — scrie el —, pentru 
câteva zile, în minunatul orășel al mării... Farmecul 
neasemănat al Balcicului stă în faptul că el nu pare 
decât o anexă a mării... Fiecare casă de pe țărm are ma- 
rea ei... În ultimul timp s-a construit enorm... Într-un 
singur sens nu e nici o schimbare... Nu s-a obţinut nici 
o usurare a vieţii, nici un spor de confort, desi chiriile 
s-au dublat.“ Lipsește lumina electrică şi, încă mai grav, 
lipsește apa curentă. Restaurantele, murdare!” 

Să reținem si o notă de jurnal a scriitorului, despre 
șederea lui la Balcic, între 23 iulie și 13 august 1931: 
„M-am odihnit, am înotat, am petrecut... N-am lucrat 
nimic serios“.'® 

ȘI în Jurnalul lui Mihail Sebastian revine, de la un 
an la altul, Balcicul. 6 septembrie 1936: „Sunt aici de 
ieri. Casa mea (vila Parușeff), o casă de bulgar sărac, e 


15. Camil Petrescu, „Balcicul“, în Coasta de Argint, 23 aprilie 
1928, p. 2. 

16. Emanoil Bucuta, „Podul Balcicului“, în Coasta de Argint, 
30 august 1928. 

17. Camil Petrescu, „Balcicul“, în Gazeta, 1 august 1934. 

18. Camil Petrescu, Note zilnice, op. cit., p. 34. 

aproape un bordei. Foarte curat însà si literalmente pe 
tarm. Valurile se sparg la trei metri de mine.“ „Un cerc 
de actori, pictori, lungi conversații lenese, o atmosferă de 
nepăsare, de neglijenţă, de jemanfișism într-adevăr recre- 
ator. Iancovescu, Tota, Marietta Rares, Lucian Grigorescu, 
Paul Miracovici, Baraschi, Mùtzner...°3 mai 1939: „Două 
zile la Balcic... Încep să fiu un «balcician» vechi... Nu 
mai am desigur la Balcic, sau o am din ce în ce mai puţin, 
uimirea de pe vremuri, de a regăsi acele locuri mira- 
culoase. M-am familiarizat cu ele, şi-au mai pierdut din 
aspectul lor straniu. Totuși, totuşi sunt momente când 
tresar in fata lor ca în fata unor arătări fantastice, 
fabuloase, neînchipuit de îndepărtate... Balcicul are ceva 
care mă îmbată, mă destramă, mă descompune. Îmi vine 
să mă lungesc pe pământ, cu braţele desfăcute și să 
spun: «gata, mai departe nu mai merg». Aș rămâne așa 
o viaţă întreagă.“!* 

Pentru pictori, Balcicul e un loc de creaţie; pe scriitori 
îi îmbie mai mult la lenevie... în așteptarea, eventual, a 
inspiraţiei. 

Sebastian a scris, poate, și cel mai frumos si mai in- 
teligent eseu asupra subiectului, sub titlul simplu: „Notă 
despre Balcic“. După el, ce au găsit aici iubitorii Balci- 
cului este „viaţa de neglijență“. „A fi neglijent, a fi des- 
cult, a fi mai mult despuiat decât îmbrăcat, este la Balcic 
nu atât un semn de nepăsare, cât o tacită lege socială. 
Dacă în altă parte există un snobism al confortului, aici 


19. Mihail Sebastian, Jurnal. 1935-1944, Humanitas, Bucuresti, 
1996, pp. 80 si 201-202. 

existà un nu mai putin puternic snobism al lipsei de con- 
fort. Face parte din farmecul Balcicului a locui intr-o casa 
fără lumină electrică, a nu avea apă curgătoare, a fi prost 
servit la masă, a primi scrisorile cu mare întârziere, a nu 
citi ziare.“ Și, parcă dându-i replica lui Camil Petrescu: 
„Balcicul adevărat este cel murdar. Mizeria face parte 
din splendoarea lui.“ Si lenea, indiferența: „Priviţi batra- 
nele turcoaice, îmbrăcate în negru, pironite în prag sau 
la fântână, sau undeva pe o coastă de deal, păzind o ne- 
văzută turmă. Trec ore întregi fără să facă un gest, fără 
să-şi schimbe privirea atintità mai putin spre mare, cât 
spre cine ştie ce depărtată fantomă. Veacurile vor veni și 
vor trece, dar parcă nemiscarea aceasta nu se va clinti.“2 

Mă bate gândul că tocmai Mihail Sebastian ar fi 
putut să scrie marele roman al Balcicului! Modest, se 
mulţumeşte doar să ne asigure că vor veni cândva scrii- 
torii, ,destinati să ne dea un Balcic mai întreg, mai bo- 
gat, care, fără să-și piardă vraja peisajului, să ne reveleze 
si poezia misterioaselor fiinţe ce trăiesc acolo“. 

Mosescu avea un cult pentru Iorga, si poate se aștepta 
la „mai mult Balcic“ din partea acestuia. Iorga însă le 
făcea pe toate, așa că nu mai avea timp de nimic. Ajunge 
și el, într-un târziu, în părțile sudice ale Dobrogei, în- 
tr-un parcurs rapid — câteva localităţi într-o singură zi —, 
prins în câteva rânduri în Jurnalul său: „La Mangalia. 
Frumoasă regiune, care până acum îmi rămăsese necu- 
noscută. De acolo spre Cavarna si Balcic, care e în adevăr 


20. Mihail Sebastian, „Notă despre Balcic“, în Revista Fun- 
datitlor Regale, 1 iunie 1938, pp. 644-649. 

o minune a celei mai frumoase mări.“ Avea să-şi deta- 
lieze putin impresiile într-un scurt articol pe care Mosescu 
îl inserează in cel dintâi număr al Coastei de Argint.” 
Dar si aici nu e mai mult decât o privire rapidă. Iorga 
era al universului întreg, n-avea cum să ajungă să fie al 
Balcicului. 

Și Mihail Sadoveanu se multumise cu o traversare gră- 
bită a Cadrilaterului, într-o excursie de două zile (28-29 
mai 1925: Bazargic, Balcic, Ekrene, Cavarna, Caliacra). 
Impresiile sunt adunate în volumul Depărtări. Balcicul: 
„cea mai complicată aşezare care s-a putut înjgheba pe 
coasta unei rape, din bucăţi si planuri suprapuse si intre- 
tăiate [...], faleze abrupte [...], stânci şi rupturi de munte. 
În colţul acesta, și ţărmul, si marea au ceva sălbatic.“ 
Impresionat, Sadoveanu, de spectacolul Coastei de Ar- 
gint; dar și grăbit să se întoarcă acasă, în mai domolul 
peisaj moldovenesc. 


21. N. lorga, Memorii, vol. V, Editura „Naţionala“ S. Ciornei, 
Bucuresti, p. 249 (însemnarea din 23 septembrie 1927). 

22. N. lorga, „Pe Coasta de Argint“, în Coasta de Argint, 2 apri- 
lie 1928, p. 2. 

23. Mihail Sadoveanu, Depàrtàri, Bucuresti, 1930, pp. 58-60. 

Anul 1931 incepe pentru Octavian Mosescu cu un nou 
proiect gazetàresc. Crainicul îi spune gazetei al cărei 
prim număr apare la 25 februarie 1931. Ca de fiecare 
dată, își asigură colaborări de prestigiu. Semnează, prin- 
tre alţii, I. Simionescu, Ion Pillat, pictorul Theodorescu- 
Sion (cu „Câteva consideratiuni artistice despre Balcic“), 
Camil Petrescu (iarăși cu un articol despre Balcic, inti- 
tulat ca toate celelalte ale lui „Balcicul“ — în fond, un titlu 
foarte potrivit). Când Iorga împlineşte 60 de ani, eveni- 
mentul e consemnat de fondatorul gazetei, într-un ar- 
ticol cam grandilocvent, în care e puternic subliniată 
„chemarea de profet“ a omagiatului. 

Cultivarea insistentă a lui lorga avea să dea în cu- 
rând roadele cuvenite. Spre satisfacția unora si spre uli- 
mirea multora, lorga este însărcinat de rege să formeze 
guvernul (aprilie 1931), avându-l, la dreapta sa, pe Con- 
stantin Argetoianu (care preia Finanţele si Internele). 
Dizolvându-se parlamentul, alegerile sunt câștigate, fi- 
reste, ușor, de „Uniunea Naţională“ a istoricului; în 
destul de originala democrație românească nu guvernul 
rezulta din alegerea unui parlament, ci parlamentul din 

numirea unui guvern, iar romanii erau de multà vreme 
obisnuiti sà voteze cu cei instalati deja la putere. Iorga 
a trebuit sa apeleze la toți susţinătorii sau admiratorii 
săi pentru a da o oarecare substanţă proiectului său po- 
litic. Nu e de mirare că îl vedem pe Octavian Mosescu 
ales deputat de Caliacra în scrutinul din 1 iunie 1931. 

Alegerile parlamentare si cele locale erau procese 
separate şi independente. În fapt, printre primele decizii 
luate de un nou guvern era si aceea a dizolvării consi- 
lhilor locale în funcţie, urmată de desemnarea, în locul 
lor, a unor consilii interimare, în frunte cu un președinte 
de consiliu interimar, având întru totul atribuţiile pri- 
marului. Guvernul putea merge înainte cu aceste consilii 
sau, dacă avea viaţă mai lungă, se îndura să facă noi 
alegeri. Guvernul următor avea însă grijă să dizolve din 
nou, si asa mai departe. S-a ajuns astfel, în Romania 
interbelică, la o instabilitate administrativă accentuată, 
cu efectele negative de rigoare. În Cadrilater, de altfel, 
potrivit unei legi speciale, până în 1924, consiliile și pri- 
marii au fost numiți, nu aleși. După aceasta, s-a intrat 
în „rotativa“ menționată. Primari s-au tot succedat; nici 
n-are rost să-i nominalizăm sau să-i numărăm. 

Asa ajunge si Mosescu „primar“, mai corect spus 
„preşedinte al Consiliului interimar“, prin dizolvarea, de 
către guvernul lorga, a consiliului orășenesc anterior. 
Numirea sa era de altfel în ordinea firească a lucrurilor. 
Devenise, în doar câţiva ani — exceptând-o pe regina 
Maria —, cel mai celebru dintre „balcicieni“. Prima se- 
dinta de consiliu pe care o prezidează e consemnată în 

registrul de procese-verbale al primăriei la data de 
20 iulie 1931. 

Slava Domnului, intr-o arhiva teribil de descomple- 
tată, cu mult mai multe dosare lipsă decât existente, 
avem cel puţin procesele-verbale — foarte detaliate — ale 
administraţiei Mosescu.! Și nu sunt deloc banale. Mosescu 
pare hotărât să ducă înainte ceea ce avea mai de mult în 
minte: transfigurarea Balcicului, un alt Balcic! 

Nu înseamnă că nu e preocupat și de gospodărirea 
curentă. De pildă, de problema, mereu discutată, mereu 
nerezolvată, a luminatului electric. La 17 august 1931, 
se aprobă concesionarea acestui important sector. Se 
aprobă, de asemenea, pe 3 septembrie, refacerea și com- 
pletarea planului de sistematizare a orașului. Primarul 
propune înfiinţarea unui comitet artistic pentru con- 
structii și amenajări care „să nu strice atmosfera orien- 
tala si rustică a Balcicului“. Se va interveni pe lângă 
regina Maria pentru a accepta să-l prezideze, ca membri 
urmând să fie solicitati Alexandru și Ortansa Satmary, 
Gheorghe Mugur, Cecilia Cutescu-Storck si Frederic 
Storck, Em. Bucuta, precum și, din partea administra- 
tiei, primarul Mosescu si inginerul Oprescu. În alte sedin- 
te se discută despre înființarea unui muzeu al orașului, 
a unei biblioteci centrale... 

Iorga fiind nu numai admirat, dar acum și prim-mi- 
nistru, se decide să i se ofere o diplomă de cetățean de 
onoare, însă nu una oarecare, ci frumos pictată de Cecilia 


1. Procesele-verbale, rezumate in acest capitol, la A.N.R.-J.I, 
Primăria Balcic, 19/1929. 

Cutescu-Storck. Aceasta adună într-o imagine sintetică 
tot ce face specificul Balcicului si al Coastei de Argint: 
marea, stânci, minarete, căsuțe cu acoperișuri roşii, tata- 
roaice, pictori, fără a-1 uita pe asinii atât de dragi lui 
Mugur. Textul, cam prea elaborat, de presupus opera lui 
Mosescu, sună astfel: „Orașul Balcic, schelă veche de 
grâne şi de frumuseţe la Marea-cea-Mare a lui Mircea cel 
Bătrân, dă această diplomă de cetățean de onoare marelui 
cărturar si om de stat Nicolae Iorga în al saizecilea an de 
viata închinată ca nici o alta ţării, pentru cât bine a 
răsfrânt și până astăzi asupra lui și îi poate hărăzi în 
viitor, la o răspântie de ape în cea mai de miazăzi firidă a 
pământului românesc. Decembrie 1931.“ Semnează Octa- 
vian Mosescu si consilierii locali. Nu e clar ce bine anume 
răsfrânsese Iorga asupra Balcicului (asa s-ar înțelege din 
fraza cam intortocheata), dar poate ştia Mosescu mai 
multe. Diploma e incontestabil reuşită ca operă de artă. 
Bucuta a reprodus-o, în culori, în Boabe de grâu 

Ajungem astfel la nivelul înalt al simbolurilor, altceva 
decât electricitatea sau sistematizarea. Mosescu era 
conştient de forţa acestora. Începe cu primul dintre ele: 
emblema orașului. Iat-o: „Madona-Maica Domnului co- 
borând pe o coastă a Balcicului pe asin în braţe cu Isus“. 
Sfânta Maria apărea astfel ca patroană a orașului, săr- 
bătorită la 15 august (alegere amintind de romanul lui 
Bucuta, ca si de referintele biblice ale lui Mugur). 

Faza cea mai caracteristică e însă schimbarea completă 
a nomenclatorului străzilor. A numi un lucru înseamnă 


2. Boabe de grâu, decembrie 1931, p. 548. 

într-un fel a-i da viata. Imaginarul dominà realitatea. 
Un cuvânt nou atrage cu sine si o realitate noua: „la în- 
ceput a fost Cuvântul“. Începutul se face pe 1 august. 
Strada Lascàr Catargiu e schimbatà în strada Nicolae 
lorga (ce-i drept, Catargiu primește altă stradă, probabil 
mai modestă). Două alte străzi primesc numele lui Con- 
stantin Argetoianu si al doctorului Ion Cantacuzino (si el 
membru al guvernului, ca ministru al Sănătăţii). Asa 
ceva nu se mai întâmplase — direct, de la guvern pe pla- 
nul oraşului — dar toate au un început. De fapt, ceea ce 
urmărea Mosescu era reconstrucția ideală a Balcicului ca 
o comunitate a oamenilor de cultură, așa că, după tribu- 
tul plătit guvernantilor, apare întreaga serie de schim- 
bări (şedinţa din 8 septembrie 1931). Barbu Catargiu 
(strada, evident) devine Oscar Walter Cisek; Bogdan 
Petriceicu Hasdeu — Ion Simionescu; C.A. Rosetti — Gala 
Galaction; Dumbrava Roșie — pictorul Theodorescu-Sion; 
Mircea cel Bătrân (un segment, celălalt rămânându-i 
totuși voievodului) — Ion Pillat; Vasile Alecsandri se 
împarte în două, între Gh.D. Mugur și Maica Domnului 
de la Mare; Ion Ghica — Jean Bart; IL. Caragiale — 
Adrian Maniu; Mihail Kogălniceanu — Pictorul Alexan- 
dru Satmary; Gaetan Denize, fostul secretar al reginei, 
își cedează strada lui Al.J. Steriadi, dar primește alta, 
eliminându-l pe Mihai Bravu! Pictorul Stefan Popescu, 
geograful George Valsan, generalul Rasoviceanu ajung si 
ei să-și împrumute numele. Și Bucuta, firește, primeşte 
strada lui. S-ar zice că, neputând oferi case scriitorilor și 
artiștilor, primăria le ceda, gratuit, străzi întregi. Colecţia 

numelor e oricum interesantà prin selectia operatà de 
primar: personalitàtile considerate mai reprezentative, 
dar mai cu seamă cele care se implicaserà în mai mare 
màsurà în programele culturale ale Balcicului. În lipsa 
unei întocmiri efective a comunitatii literar-artistice ima- 
ginate, utopia se desena cel putin în imaginar prin jocul 
acesta de nume si străzi. Interesant si modul cum scrii- 
torii si artiştii în viata îi anulează pe cei trecuţi deja în 
istorie, indiferent de gradul lor de celebritate. Utopia 
Balcicului presupunea o comunitate de oameni vii, de 
creatori activi, nu doar umbre ale trecutului. 

Din imaginar, utopia tinde să cuprindă și realitatea. 
Cu sau fără scriitori și artiști, în tot cazul cu populaţia 
existentă a Balcicului. Totul trebuie să meargă precum 
un mecanism perfect reglat, asta e logica utopiei. In se- 
dinta Consiliului din 7 octombrie 1931, se iau decizii de 
primă importanţă. Mai întâi, alcătuirea unor comitete 
cetăţeneşti pe sectoare, auxiliare ale consiliului comunal; 
vor fi cinci asemenea sectoare, compuse din bărbaţi sau 
femei cu domiciliul în Balcic sau vilegiaturisti (foarte 
bine, vilegiaturiştii erau și ei puşi la treabă; nu cumva 
să se plictisească!), fiecare sector în frunte cu un comitet 
alcătuit din zece membri: președinte, vicepreședinte, 
secretar, casier... Vor avea de lucru, nu glumă. lată câ- 
teva din atribuţiile sectoarelor și ale comitetelor respec- 
tive: „vor scoate din necunoscut pe tinerii de talent, în 
toate directiunile...“; „vor proslăvi memoria oamenilor 
mari si vor încuraja inițiativa pentru ridicarea de monu- 
mente în amintirea lor“; „vor combate luxul și încuraja 

costumul, jocuri și cântul national“; „vor contribui la 
apropierea sufletească a minorităţilor“; „vor încuraja 
sportul, infaptuind opera de profilaxie fizică si morală“. 
Urmau să se mai ocupe, de-a valma, cu combaterea al- 
coolismului, cu ridicarea gunoaielor, să-i îmbrace pe 
copiii săraci, să găsească burse pentru studenţii săraci, 
să înfiinţeze cantine școlare și ospătării pentru munci- 
tori și micii funcționari, pentru elevi, colonii de vară, iar 
mamelor sărace, înaintea nașterii, să li se asigure ada- 
postul necesar. Mai sunt si altele, dar să ne oprim totuși 
aici. Orașul, de felul lui indolent și nemișcat (dacă accep- 
tam caracterizarea lui Mihail Sebastian), avea să devină 
un furnicar de activități multiple şi perfect coordonate. 
Pentru a desăvârși organizarea, Consiliul tine ședință 
după ședință, procedând de fiecare data la „superregle- 
mentări“. Până la a introduce ţinuta obligatorie dinspre 
oraş spre plajă si dinspre plajă spre oraș. Domnii tre- 
buiau să poarte cel putin chiloti de baie (ar fi existat 
riscul să se „îmbrace“ mai sumar decât atât?), iar doam- 
nele la fel, dar si o bluză pe deasupra. 

Până la urmă n-au ieșit toate chiar asa, sau n-au ieșit 
mai deloc. În ciuda pledoariei insistente a lui Bucuta, 
Comisia de heraldică de la București nu a agreat va- 
rianta unei steme cu Maica Domnului la Mare.’ Pe de 
altă parte, autorităţile competente vor fi atras atenția 


3. Emanoil Bucuta, „Marea“, în Pietre de vad, vol. II, pp. 102-— 
103. Ar fi fost două desene supuse Comisiei heraldice, unul al 
Ceciliei Cutescu-Storck (Maica Domnului așezată pe asin), celălalt, 
al lui Anastase Demian (Maica Domnuiui pe o corabie, la catarg). 

primarului asupra faptului că omul, de regulă, mai întâi 
moare și doar după aceea devine nume de stradă. Vedem 
mișcarea inversă la ședințele Consiliului interimar. La 
13 noiembrie 1931, Jean Al. Steriadi se preface în Ovidiu, 
Gala Galaction devine Calea Samaritencii, iar Bucuta, 
Calea cu migdali. Cisek se preschimbă în Calea Asinilor 
(poate i se potrivea mai bine lui Mugur!), Ion Pillat in 
Calea Magdalenei, Theodorescu-Sion în Strada Pictori- 
lor; Stefan Popescu, artist în viata, cedează locul unui 
confrate decedat, Pictorul Luchian, iar Jean Bart suferă 
o transformare neesentialà devenind Strada Matelotilor. 

Despre proiectul organizării pe sectoare si comitete 
cetăţeneşti, istoricul nu mai are nici o informaţie, dar ar 
fi o ipoteză de bun-simt aceea că nu s-a întâmplat nimic. 
Mosescu nici n-a beneficiat de prea multă vreme. După 
o jumătate de an de la numirea în fruntea Balcicului, e 
transferat, prin decizie ministerială, cu data de 5 februa- 
rie 1932, tot ca primar (preşedinte al Consiliului inte- 
rimar), la Bazargic, capitala judeţului Caliacra.“ Nu e 
clar din ce motive. Ar fi fost nevoie de el la Bazargic. Sau 
nu mai era nevoie la Balcic? Mult nu va rămâne nici aici. 
Peste câteva luni, guvernarea lorga lua sfârșit. 


4. Monitorul Oficial, 9 februarie 1932; „De vorbă cu d. deputat 
Octavian Mosescu, primarul orașului Bazargic“, în Dobrogea Nouă, 
28 februarie 1932. 

Un tânăr frumos; era cea dintâi impresie pe care o 
lăsa George Fotino. „Bărbat chipeș“!, asa îl caracteri- 
zează, pe scurt (cam prea pe scurt), Constantin C. Giu- 
rescu, în Amintirile sale. Avea însă și alte calități, unele 
surprinzătoare. Era inteligent, cultivat, vorbea cu ușu- 
rinta. Degaja un anume farmec. Ambitios, dar fără în- 
dârjire, chiar cu un fel de nonşalanţă, trecea usor de la o 
activitate la alta, descurcându-se onorabil în toate. Își 
luase un doctorat la Paris cu o teză — bine apreciată — 
privitoare la vechiul drept românesc. Scurt timp secretar 
al lui Ionel Brătianu, fusese remarcat de Eliza Brătianu 
și numit director al Bibliotecii „Aşezămintelor“ create 
după moartea ilustrului ei sot. Între cei doi s-a creat o 
foarte strânsă relație; ar fi fost amanti, potrivit barfelor. 
Cert este că Fotino s-a remarcat repede printre tinerii 
de viitor ai Partidului Naţional Liberal. Pe urmele Elizei 
Brătianu îl vedem activând în Caliacra, iar în noiembrie 
1932 devenind preşedinte al Partidului Naţional Liberal 


1. Constantin C. Giurescu, Amintiri, Editura ALL, București, 
2000, p. 93. 

din respectivul judeţ. Ales deputat, ajunge în 1934 (și 
până la sfârșitul anului 1937) vicepreședinte al Camerei 
Deputaţilor, avea 38 de ani (născut în 1896), i se prezicea 
o carieră politică strălucită.? 

La Balcic se terminase cu jocul alegerilor, dizolvărilor 
și interimarilor: localităţile balneare urmau să aibă pri- 
mari numiţi direct de la centru. La 11 iulie 1934, prin 
decizie ministerială, George Fotino devine primar al 
Balcicului (păstrându-şi şi calitatea de vicepreședinte al 
Camerei). Aflăm din decretul de numire și salariul pe 
care urma să-l primească: 8 750 de lei, cu o reţinere pen- 
tru pensie de 10 %. 

Fata de predecesorii săi, Fotino a dispus de certe 
avantaje. Mai întâi durata, continuitatea. Mandatul lui 
a luat sfârşit, oficial, la 5 ianuarie 1938; așadar, trei ani 
și jumătate. Fără să fie prea mult, era, de bine, de rău, un 
mandat complet, fata de mandatele frecvent întrerupte 
ale predecesorilor săi (cele șase luni ale lui Mosescu...). 
Apoi, susţinerea politică si posibilitatea de a interveni 
eficient la nivelul de sus: Fotino a fost, dintre toţi primarii 
Balcicului, de departe cel mai bine plasat în raport cu 
puterea: era el însuși parte a puterii! A știut să ceară și 
a reușit să obțină. A mai fost si sansa de a gospodàri 
orașul în anii cei mai buni ai României interbelice, anii de 
creştere economică si de modernizare accentuată. 


2. Numeroase date despre G. Fotino, în dosarele întocmite de 
Securitate: A.C.N.S.A.5., Gheorghe Fotino, P000438, vol. 1 si 2; I 
3077, vol. 1-3. 

3. Document aflat in arhiva familiei (doamna Stanca Fotino-Cio- 
banu). 

Si a mai reușit ceva: să-i placă, să-i placă nespus regi- 
nei Maria! Prima însemnare a reginei în jurnalul său e 
din 15 iunie 1934: se afla, firește la Balcic. Are invitaţi 
la lunch doi oameni politici, Richard Franasovici, cu 
soția, si Manolescu-Strunga, cu fiica, cărora li se adaugă 
si „tânărul Fotino“, „bibliotecarul Elizei Brătianu si 
deputat al acestor ţinuturi, neînchipuit de entuziast 
pentru regiunea noastră și plin de bune proiecte“*. Zece 
zile mai târziu, 25 iunie 1934: „la lunch l-am avut pe 
tânărul Fotino“. Si urmează, după lunch, scena miracu- 
loasă: „L-am luat pe tânărul Fotino [de remarcat sintag- 
mele: Fotino apare rareori ca nume izolat; e „young 
Fotino“ sau „little Fotino“| in camera mea ca să discutăm 
ce se poate face mai bine pentru Balcic, odată ce el are 
planuri mari, iar eu sunt recunoscută ca patron al 
locului. Din anume motive ne-am trezit deodată vorbind 
ca și cum am fi fost prieteni, și ceva spus de mine în le- 
gătură cu viaţa și munca mea în ţară ne-a încărcat cu o 
emoție aproape de nesuportat. Tânărul, care e de felul 
lui reținut si sigur pe sine, şi-a întors capul pentru a disi- 
mula lacrimile care îi veneau în ochi. Nici unul dintre noi 
nu se așteptase la o asemenea emoție, si iată-ne brusc 
aici, doi străini abordând subiecte profund emoţionale 
pe care oricine le păstrează ferecate și bine ascunse în 
propriul suflet.“ Mai târziu, întâlnind-o pe Cella Dela- 
vrancea, Fotino i-a mărturisit acesteia că 1 se întâmplase 
ceva de necrezut si se afla încă sub emoția întâlnirii. 
„Straniu — notează regina — i-am văzut emoția adâncă. 


4. Regina Maria, Jurnal, vol. 190, f. 146. 

Si eu am fost profund miscata, dar nu mi-am dat seama 
că și el a simțit la fel de adânc.“ 

Aceasta e relatarea din singura sursă — jurnalul regi- 
nei. Exagerăm spunând că între cei doi pare să se fi înfi- 
ripat o poveste de dragoste? Cert este că în însemnările 
Mariei, Fotino ajunge un personaj nelipsit. Și, pe lângă 
ce pune Maria pe hârtie, s-ar putea să fie şi lucruri ne- 
spuse. Două săptămâni după imprevizibilul eveniment, 
la 8 iulie 1934, regina invita la lunch un grup de ofițeri 
de marină; alături de ei si „little Fotino“, „care a devenit 
primar al Balcicului [numirea oficială fiind datată 11 
iulie, înseamnă că stia cu câteva zile mai devreme] și e 
plin de planuri energice“, temându-se totodată că regele 
ar putea să-l înlocuiască oricând i se năzare. Câteva ore 
mai târziu, la ceai „Fotino este si el cu noi*.® 

2 septembrie 1934: abia revenită la Balcic, oferă un 
lunch pentru mai multe persoane, printre care generalul 
Rasoviceanu, și „entuziastul Fotino“, care o primise cu un 
discurs, bine facut. Îl invită pe Fotino peste două zile, tot 
la lunch, dar de data asta si pentru a se uita amândoi pe 
planurile de modernizare pregătite de primar. Cu Fotino, 
e clar, regina, care până atunci se implicase cu măsură, 
înţelege acum să se implice mult mai activ. 10 septem- 
brie: „la lunch l-am avut pe dragul de Fotino“ (adjec- 
tivelor „young“ si „little“, li se adăugaseră între timp 
„enthousiastic“ şi , precious“). La 12 septembrie, nu se mai 
deplaseaza Fotino, ci regina insasi il viziteaza la primàrie, 


5. Ibidem, ff. 159-160. 
6. Ibidem, vol. 191, f. 9. 

si impreuna parcurg strazile orasului pentru a vedea, la 
fata locului, cum prind viata diversele proiecte.” 

Să întrerupem deocamdată idila, pentru a încerca un 
bilant al infaptuirilor edilitare. E, în sfarsit, perioada de 
efectivà modernizare a Balcicului. Nu totul i se dato- 
reazà lui Fotino, dar multe au depins de el. Electrificarea 
începuse cu putin înainte; în 1933, primăria o conce- 
sionase unei societàti; spre sfarsitul deceniului, stràzile 
si spaţiile publice erau electrificate aproape în întregime. 
S-a executat, în sfârșit, și canalul colector al orașului. 
Drumurile erau cum erau, cu îmbunătăţiri relative. În 
lipsa unei căi ferate, se introduc însă curse de avioane 
(din 1931) si se amenajează un aeroport. Bună soluţie 
pentru spiritele aventuroase. L-am văzut pe Duca sosind 
îngheţat în avion. Preferă avionul si Ileana, împreună 
cu Anton (nu însă si regina). În 1934, Petru Comarnescu 
se întoarce la București cu „un avion vechi, numai cablu 
si lemne, care mă mir cum mai ţineau“. Si Mihail Se- 
bastian, în 1939, se duce si se întoarce cu avionul.!° 

Acţiunea noului primar se desfăşoară în toate di- 
rectiile si se petrece cu repeziciune. La 2 aprilie 1935, 
ziarul Dobrogea Nouă constata „o totală schimbare la 
faţă“ în numai un an de zile.!! Străzile sunt reparate, 


7. Ibidem, ft. 94, 98, 104, 107. 

8. „Călătoriţi cu avionul“, în Revista băilor (Constanta), 4-9 au- 
gust 1931. 

9. Petre Comarnescu, Pagini de jurnal, vol. I, Editura Noul 
Orfeu, București, 2003, p. 115. 

10. Mihail Sebastian, Jurnal, op. cit., p. 201. 

11. J.K., „Balcicul“, în Dobrogea Nouă, 2 aprilie 1935. 

pavate, prevăzute cu trotuare. Clădirea primăriei e com- 
plet renovată si extinsă, căpătând înfățișarea unei 
construcții cu totui noi. Halele orașului sunt instalate 
într-o mare clădire modernă (19 prăvălii cu pivnițe), lu- 
minată electric. Se inaugurează un spital. De asemenea 
(contribuţia fiind si a Elizei Brătianu), un muzeu al ora- 
sului, cu trei secțiuni: de artă (colecţia de tablouri repre- 
zentând Balcicul), etnografică și arheologică. Se trece si 
la modernizarea aeroportului, în septembrie 1937 des- 
fasurandu-se licitaţia pentru construcţia unui hangar 
metalic.” 

O problema acută o reprezenta starea nesatisfaca- 
toare a portului. Fără modernizarea acestuia, Balcicul 
risca să rămână aproape paralizat economic (,,...va- 
poarele erau obligate să ancoreze în larg, la vreo mie de 
metri de țărm, iar operaţia descărcării si încărcării măr- 
furilor să se facă printr-o dublă si costisitoare manevră 
de pe vapor în bărci si din bărci pe uscat si invers, de pe 
uscat în bărci si din bărci in vapor“).!* Fotino deschide 
lucrările prin construcţia unui mare dig. Franasovici, 
ministrul lucrărilor publice, îi acordă sprijinul necesar. 
În sfârșit, vestea cea mare, la 7 aprilie 1937: primul vapor 
de tonaj considerabil (4 500 de tone), sub pavilion grec, 


12. Cu privire la realizările sale edilitare, vezi un text al lui 
G. Fotino, aflat în arhivele Securităţii și publicat de Liviu Petre Niţu 
si lon Gabriel Andrei, sub titlul „După modelul homei“, în Maga- 
zin istoric, 10/2005, pp. 48-46. De asemenea, A.N.R.-J.I., Primăria 
Balcic, 25 („Descrierea imobilelor proprietatea primăriei“) si 28 
(„Hangar metalic ce urmează a se construi la aeroportul Balcic“). 
13. „După modelul Romei“, op. cit., p. 45. 

acosteaza în portul Balcic. Lucràrile urmau sà continue, 
în asa fel încât — scriau ziarele — „în curând va deveni al 
doilea port al nostru la mare“.'* 

Un plan de sistematizare a orașului, elaborat de 
arhitectul Duiliu Marcu (în colaborare cu I. Bedeus) si 
aprobat de rege, e pus la punct în primăvara anului 
1937.! Pariul era acela de a moderniza fără a atenta la 
specificul orașului. În această privinţă, Fotino înţelegea 
să respecte întru totul dorinţa fermă a reginei. „Voi, toți 
cei ce iubiți Coasta de Argint — lansase ea chemarea —, 
nu distrugeti atmosfera orientală care îi este marele 
farmec. Îmbunătăţirile rău înţelese sunt mult mai rele 
decât dacă nu le faci deloc! Ele ar ruina frumuseţea 
rustică si simplă a locului.“ Primindu-l pe Fotino, de data 
asta la Cotroceni, la 14 octombrie 1936, în legătură cu 
ridicarea unui mare hotel la Balcic, regina se arată 
mulțumită că s-a mers pe ideea ei, refuzându-se construc- 
tia unei „orori moderne“.’® Piatra fundamentală a hotelu- 
lui (prevăzut cu 120 de camere) se pune în august 1937, 
cu participarea câtorva miniștri: I. Inculeţ, Victor Anto- 
nescu, R. Franasovici, dovadă a modului cum reușise 
Fotino să facă din Balcic un obiectiv de interes national." 
Mersul evenimentelor a întrerupt însă lucrarea, după 


14. „Primul vapor în portul Balcic“ (Balcic, 7 aprilie), Universul, 
9 aprilie 1937. 

15. „Oraşul Balcic si noul plan de sistematizare“, în Dobrogea 
Nouă, 6 aprilie 1937. 

16. Maria, regina României, „Câteva gânduri pentru Balcic“, 
în Coasta de Argint, 2 aprilie 1928. 

17. Regina Maria, Jurnal, vol. 199, f. 28. 

cum a întrerupt si un alt proiect de mari proporţii pentru 
captarea izvoarelor si alimentarea cu apă a orașului. Nu 
se putea face chiar totul în trei ani si jumătate! 
Initiativele nu sunt doar ale primăriei. Balcicul însuși 
se pune în mișcare. S-ar zice că se formase, în sfârșit, 
„masa critică“. Regina, pictorii si celelaite ingrediente ale 
legendei, toate adunate, nu puteau rămâne fără urmări. 
Vilegiatura la Balcic ajunge să fie de „bon ton“; la fel, 
pentru cine isi putea permite, ridicarea unei vile. Acestea 
încep, într-adevăr, să răsară peste tot. Balcicul, sau măcar 
o parte a lui, ieșea în sfârșit din toropeala orientală. 
Raporturile dintre primar şi regină continuă, la fel de 
idilice și cu aceeași intensitate. 14 septembrie 1934: Fo- 
tino, invitat la lunch (devenise o obisnuinta), e profund 
dezamăgit, „cu lacrimi în ochi“, aflând că regina, urmând 
să plece în Anglia, nu se va mai afla la Balcic de ziua ei 
(29 octombrie).!8 În primăvara si vara anului 1935, se re- 
iau invitatiile si plimbările. 24 aprilie 1935: regina, Eliza 
Brătianu si Fotino inspecteaza noile construcţii ale Bal- 
cicului. 3 iulie 1935: printre cei prezenţi la lunch, Eliza 
Brătianu si „prietenul Fotino“. La 7 iulie, plimbare pe 
mare, spre Constanta cu Eliza Brătianu, Fotino si alti.” 
4 octombrie 1935: revenind la Balcic, e primită, chiar la 
Tenha Juvah, de „good little Fotino“, foarte pus la punct, 
ca scos din cutie („He looked colossaly spick and span“). 


18. „La Balcic s-a pus piatra fundamentală a unui măreț hotel 
care se va construi sub auspiciile ONT-ului“, în Ordinea, 18 august 
1937. 

19. Regina Maria, Jurnal, vol. 199, f. 110. 

Urmează alte invitaţii la lunch. 25 octombrie: „discuţie“ 
cu Fotino intr-unul dintre pavilioanele domeniului; in 
aceeași zi, merg în grup să vadă casa Elizei Brătianu. 27 
octombrie: cum iar nu-și sărbătorea ziua la Balcic, i se fac 
urări în avans de o delegaţie în frunte cu prefectul și „cre- 
dinciosul Fotino“ (pe care îi opreşte la masă). 19 mai 
1936: Fotino, la lunch, mai „scos din cutie“ ca oricând 
(„looking more spick and span than ever“). 15 iunie: Fo- 
tino, din nou la lunch, îi povesteşte despre călătoria în 
Dalmatia, unde fusese, împreună cu Eliza Brătianu, ca 
să-l întâlnească pe sculptorul Meštrović, în legătură cu 
proiectata statuie a lui Ionel Brătianu. 21 iunie: „turul 
Balcicului“, cu Fotino, pentru a observa îmbunătățirile 
aduse; e mulțumită să vadă noile mici case reconstruite 
în stilul turcesc.” 17 octombrie 1936: revenind, e iarăși 
întâmpinată, cu flori, de Fotino; la lunch, Fotino, Rasovi- 
ceanu, ofițeri... 29 octombrie, în sfârșit, ziua ei de nas- 
tere din nou la Balcic: în lipsa regelui și altor membri ai 
familiei regale, împiedicaţi să vină din varii motive, își 
petrece dimineaţa cu turcoaica Sefica; apoi, printre 
numeroși oaspeți: soţii Franasovici, episcopul Gerontie 
de la Constanta, Fotino, Rasoviceanu. 11 noiembrie: ia- 
răşi Fotino la lunch; i se oferise să devină președinte 
„plin“ al Camerei — Maria e încântată!” 1937, pentru 
ultima oară la Balcic, 28 septembrie: primită de Fotino, 
foarte emoţionat, care pronunţă un discurs „fermecător“. 


20. Ibidem, vol. 193, f. 106 si vol. 194, ff. 72 si 76-77. 
21. Ibidem, vol. 196, ff. 48, 90, 92-93. 
22. Ibidem, vol. 199, ff. 36-37, 59-61, 95-96. 

29 septembrie, din nou Fotino la lunch, apoi plimbare cu 
el prin oraș, vizitează micul muzeu. 22 octombrie: ulti- 
mul lunch, cu mai multe persoane, inclusiv Fotino: „dear 
little Fotino“. Atât. Cel putin, atât e scris (convorbirile 
lor trebuie să fi avut o notă de intimitate destul de 
accentuată, fără a se ocoli subiectele delicate. Peste ani, 
Fotino avea să-și amintească cum „regina Maria i-a spus 
odată la Balcic că din nenorocire fiul ei [Carol II] este un 
anormal psihic care în mod natural ar fi trebuit să fie 
internat într-o clinică de schizofrenici“).2 


23. Ibidem, vol. 201, ff. 137, 139, 167. 
24. A.C.N.S.A.S., Gheorghe Fotino, I 3077 vol. 2, f. 50. 


12 
„Mica Gibory“ si casele ei 


Figura extrem de populară a literelor si vieţii publice 
românești în jurul anului 1900, Barbu Delavrancea a 
avut patru fiice, înzestrate la rândul lor cu o diversitate 
de talente. Prima dintre ele, Cella Delavrancea: buna 
prietenă a reginei Maria. Cea de-a doua, Margareta (zisă 
Bebs), a fost o membră foarte simpatizată a cenaclului 
lui E. Lovinescu. A treia s-a remarcat ca pictoriță: Nicu- 
lina Delavrancea-Dona. În sfârșit, ultima născută, Hen- 
rieta, a studiat arhitectura; cunoscându-l, în timpul 
războiului, în refugiul din Moldova din 1917, pe ingi- 
nerul francez Emile Gibory, aflat ca ofițer in misiunea 
militară a generalului Berthelot, se căsătoreşte cu el 
imediat după încheierea conflictului. A intrat astfel în 
istoria arhitecturii românești sub numele Henrieta Dela- 
vrancea-Gibory; apropiații îi spuneau mai pe scurt: Riri. 
(După o primă perioadă petrecută în Franţa, soţii se 
reîntore în Romània în 1920; se stabilesc în zona Buzău- 
lui, unde Emile Gibory lucrează ca inginer la Societatea 
forestieră „Goetz“; în 1924 vin la Bucuresti, soțul trans- 
ferându-se la Societatea de transporturi „Carmen“. 
Divorteazà în 1939. Emile Gibory se recăsătorește, tot 


122 Balcic. Micul paradis al României Mari 


cu o româncă, cu care are doi copii. Moare in 1946 în 
urma unui accident de motocicletă.) 

La 5 octombrie 1932, potrivit însemnărilor reginei, 
Cella o vizitează la Balcic împreună cu o soră de-a ei. 
Care dintre ele? La 10 aprilie 1934, nu mai e dubiu: „la 
ceai, două din surorile Cellei si un sot francez“ (așadar, 
pictorița si arhitecta).* Apoi, relaţia se strânge. La 1 iulie 
1934: „am avut-o la lunch pe sora Cellei (Gibory), mica 
arhitectă. Construieste acum, cu mult gust, mai multe 
case aici în Balcic“. 

Într-adevăr, în cursul anului 1934, „mica Gibory“ 
(avea totuşi patruzeci de ani!) pune, în felul ei, stăpânire 
pe Balcic. Nu chiar un monopol, dar aproape. li va fi des- 
chis drumul Cella, obișnuita de mulţi ani a locurilor: nu 
cunoaștem detalii. Stilul ei și construcţiile ei izbucnesc 
deodată, concentrându-se într-o scurtă perioadă care 
corespunde aproape perfect cu intervalul mandatului lui 
Fotino: din 1934 până in 1937.4 A găsit din prima în- 
cercare stilul potrivit, care a consacrat-o. Construcţii albe, 
precum piatra Balcicului, de dimensiuni potrivite, pentru 


1. Sunt informaţii furnizate de arhitectă în 1961 (23 februarie), 
la solicitarea Securităţii: A.C.N.S.A.S., Henrieta Delavrancea, 9356, 
vol. 1, ff. 33—36. Să sperăm că securiştii le-au înregistrat corect! 

2. Regina Maria, Jurnal, vol. 190, f. 41. 

3. Ibidem, f. 169. 

4. Cu privire la casele construite la Balcic si, în genere, la viata 
si activitatea arhitectei: Henrieta Delavrancea Gibory, arhitectură 
1930-1940 (autor: Militza Sion; colaboratori: Emil Retegan, Răz- 
van Luscov, Emma Pârlac, Irina Patrulius), ediţia a Il-a, Editura 
Simetria, Bucuresti, 2011. 

a nu sparge armonia vechilor cartiere, respectând confi- 
guratia balcanică tradiţională, transpusă însă într-un 
spirit modern geometrizant. Si alti arhitecţi şi-au legat 
numele de Balcic: Emil Gunes, fireşte, cu ansamblul de 
pe domeniul reginei (şi cu o casă proprie, de dimensiuni 
modeste), Paul Smărăndescu, profesor la Școala de Arhi- 
tectură, care şi-a ridicat o casă impunătoare, alături de 
aceea a familiei Storck, sau Duiliu Marcu, proiectant și 
el al unei vile (pe iângă contribuţia la amintitul plan de 
sistematizare). Dar nimeni n-a construit în serie precum 
Henrieta Delavrancea, nimeni nu şi-a pus amprenta în 
asemenea măsură asupra oraşului. Cei mai multi dintre 
cei care şi-au dorit o casă în acei ani au apelat la ea. Printre 
aceştia, si George Fotino, nu pentru vreo casă proprie, pe 
care nu și-a făcut-o niciodată, ci în vederea modernizării 
localului primăriei. Noua înfățișare a primăriei din Balcic 
poartă semnătura Henrietei Delavrancea-Gibory. Recep- 
tia provizorie a clădirii a avut loc la 17 august 1935, re- 
ceptia definitiva, la 30 martie 1937.° 

S-au numărat peste douăzeci de construcţii realizate 
după planurile harnicei arhitecte; numărul exact ar pu- 
tea fi de douăzeci si patru, socotindu-le si pe unele de mai 
mică însemnătate (un debit de tutun, o „fructărie“). Cele 
mai multe sunt vile particulare. 


5. A.N.R.-J.I., Primăria Balcic, 25, f. 4. 

6. lată lista lor, întocmită de Militza Sion, Emil Retegan şi Ale- 
xandru David (în ordinea stabilită de auton): 1. Vila „Vânturile, va- 
lunile“, generalul Rasoviceanu, 1932-1934; 2. Vila poetului Ion Pillat, 
1934-1935; 3. Vila Popovici-Lupa (Nae Ionescu), 1934-1935; 4. Casa 
„Balcica“, Octavian Mosescu, 1934; 5. Vila „Turnul lui Mugur“, 

Începutul l-a făcut generalul Rasoviceanu, figură 
inconturnabilă si oarecum pitorească a Balcicului. Și-a 
botezat vila, situată chiar pe țărm, eminescian: „Vân- 
turile, valurile“. Și Octavian Mosescu şi-a ridicat o vilă, 
mărginită de o terasă, cu splendidă vedere spre mare. 
Numele ei? „Balcica“, se înţelege. Și-a făcut si Mugur 
casa pe care şi-o dorea de mult. Dar cu Mugur e o în- 
treagă poveste: ca întotdeauna! 

Voia o casă cu turn. Așezată, firește, într-o poziţie 
înaltă, un loc cât se poate de vizibil („dominând cu gran- 
doare Marea Neagră“, scrie Henrieta Delavrancea). Dar 
neapărat si cu turn. Asa că arhitecta a proiectat casa 
numită „turnul lui Mugur“. Dezastru: primarul s-a opus! 
Prea ar fi ieşit casa lui Mugur din tipic, concurând cu 
minaretul reginei, ca să nu mai vorbim de moscheea afla- 
tă în apropiere. Nu-i trebuia mult lui Mugur ca să se lase 
prins de disperare. Îi scria lui Henri Blazian, la 12 iulie 
1935: „La Balcic, am reluat lucrul, stricând forma casei. 
Ce dramă! Am să ţi-o istorisesc cu tot saltanatul ei de 


Gh. D. Mugur, 1934; 6. Vila Bildirescu; 7. Vila Demetriadis; 8. Pa- 
vilionul de ceai al reginei Maria, 1935; 9. Vila Eliza Brătianu (fosta 
casă Hagi Geavid), 1935; 10. Casa Stefan Cosa; 11. Galeriile Ali 
Radeff; 12. Debitul de tutun, 1935; 13. Fructăria, 1935; 14. Vila 
„Cuibul lui Roman“, 1935; 15. Casa Elena Cosa; 16. Primăria Ora- 
sului Balcic, 1936; 17. Pavilionul Grànicerilor, 1936; 18. Vila Mir- 
cea Cancicov, 1936; 19. Vila Grigore lunian, 1936; 20. Vila „Ghiul 
Hane“ — Constantiniu, 1936; 21. Vila „Misterioasa“, lon Gesticone, 
1936; 22. Vila „Ghiul Serai“, C. Dumitru, 1936; 23. Vila „Casa cu 
terase în mare“, Stelian Popescu, 1937 (pliantul Balcic 1930-1940. 
Henrieta Delavrancea-Gibory (1894-1987)). Trebuie adăugată si a 
doua vilă Pillat, din 1937-1938. 

peripeții.“ Si, câteva săptămâni mai târziu, către Liviu 
Rebreanu: „Viaţa n-a avut soare pentru mine. Un om 
pururea apăsat.“ Mai târziu, Henrieta Delavrancea 
avea să judece defavorabil refuzul lui Fotino, „care nu 
văzuse San Gimignano ca să înțeleagă farmecul repetării 
turnurilor într-o aglomerare urbană“.* Va fi exagerat și 
primarul, dar nu de „farmecul repetării turnurilor“ era 
vorba, ci de grandomania lui Mugur! Oricum, si fără 
turn, casei lui Mugur, tot „turnul lui Mugur“ a continuat 
să i se spună. (Să precizăm că Mugur, după ce încetase 
din 1928 să mai fie director la Fundatie, îl secundase un 
timp, în 1930-1931, pe Liviu Rebreanu la Directia Edu- 
catiei poporului din Ministerul Muncii, Sănătății si 
Ocrotirilor sociale, apoi ajunsese director la Radioditu- 
ziune. Idealul lui — mărturisit într-o scrisoare către 
Rebreanu — era acum de a se retrage „în liniştea reli- 
gioasă a mânăstirii mele de la Balcic si, acolo, între mare 
și dealuri de argint, să-mi sfârșesc cele două cărți pe cari, 
de mult, le port în mine“. 

Apare si o vilă a „lupoaicei“. Îi aparţine Luciei Popo- 
vici-Lupa, de unde și denumirea. Doamna respectivă era 
asistent suplinitor la Catedra de gimnastică a Institutului 
Naţional de Educaţie Fizică. Era însă, mai cu seamă, 


7. Gh.D. Mugur către H. Blazian, 12 iulie 1935, B.A.R., mss., 
S poor ;Gh.D. Mugur către Liviu Rebreanu, 6 august 1935, B. AR., 
mss., S „8% 

> CMLXVI | risi 

8. Henrieta Delavrancea-Gibory, „Legenda bobocilor“ (amintiri 
scrise în 1981), în Henrieta Delavrancea-Gibory, op. cit., p. 106. 

9. Gh. D. Mugur catre Liviu Rebreanu, 31 octombrie 1937, 

B.A.R., mss., S Gan xvi 

între anii 1933 și 1939, amanta filozofului Nae Ionescu. 
Reputația sulfuroasa a acestuia e prea bine cunoscută 
pentru a mai insista asupra personajului. Filozoful care 
multiplica experimentele: si in gazetarie, și în politica, 
și în afaceri (în fond acesta era si sensul filozofiei sale: cu- 
fundati-và în viata!) nu putea rata experimentul mării. 
Unul dintre discipoli săi, Mircea Vulcănescu, evocă în 
câteva fraze perioada „maritimă“ a Profesorului. Iata-l, 
aşadar, „la mare, în cuterul pe care-l cumpărase, şi-n 
care străbătea acum Marea Balcicului în lung şi-n lat, 
în tovărăşia Luciei Popovici-Lupa, fata cu părul roșcat 
şi cu ochii de otel, albaștri, care avea ceva din înfăţişarea 
aeriană si tare a unei divinități germane. «Stili că m-am 
făcut marinar?», mi-a spus, atunci, Nae lonescu“.19 În 
paginile sale de amintiri, arhitecta afirmă că vila ar fi 
aparținut în realitate lui Nae Ionescu." Mircea Berindei, 
student pe atunci, povestește cum, aflat la Balcic (în 
1936), s-a întâlnit din întâmplare cu Nae lonescu, care 
i-a invitat în faimoasa vilă („o vilă mare, albă“) pe el si 
pe cele două insotitoare ale sale, una dintre acestea fiind 
tânăra scriitoare Lucia Demetrius.! Evident era casa 
lui, sau si a lui. Apartinea totuşi, formal cel putin, Luciei 
Popovici-Lupa. Nu găsesc altă explicaţie mai simplă 
decât că Nae Ionescu o plătise! 


10. Mircea Vulcănescu, Nae Ionescu, așa cum l-am cunoscut, 
Humanitas, Bucureşti, 1992, p. 113. 

11. Henrieta Delavrancea-Gibory, op. cit., p. 106. 

12. Mircea Berindei, Paravanul venețian. Portrete și amintiri, 
Humanitas, Bucuresti, 2004, capitolul „Balcic 1936“, pp. 48-55. 

Din 1934-1935 datează si vila lui Ion Pillat, un obis- 
nuit, de mai multi ani, al Balcicului. Chiar pe malul mării. 
S-au păstrat câteva ilustrate trimise în familie, una din- 
tre ele cu imaginea casei. lată câteva rânduri scrise de 
Maria Pillat, soția poetului, în septembrie 1936: „Balcicul 
e minunat în septembrie. Cald fără să fie prea cald — te- 
rasele noastre sunt piine de betunia care miroase delicios. 
Marea e de un albastru intens — lume mai deloc afară de 
câţiva pictori simpatici si de dna Maniu [Rodica Maniu]. 
Ion [Ion Pillat] e mai bine — dar trebuie să evite soarele 
si oboseala. Scrie, citește si admiră privelistea.“ De fapt, 
vila aceasta, cu șase camere şi dependinţe, figura pe 
numele Mariei Pillat; ulterior, în 1937-1938, poetul și-a 
mai construit, apelând tot la Henrieta Delavrancea, o vilă 
mai mică (doar cu trei camere, pe deal).!4 

În 1935, în sfârşit, si Eliza Brătianu are casa ei. 
Venea de multi ani la Balcic, găzduită initial, după cum 
am văzut, de regina Maria. Henrieta Delavrancea a adap- 
tat, pentru ea, o casă turcească mai veche (firește, cu 
grădină și vedere spre mare). „Este fericită ca o scolarità“ 
(„She is as happy as a school girl over her little house“), 
notează (la 24 aprilie 1935) regina Maria.! Devenită 


13. Maria Pillat către Pia Alimanisteanu, septembrie 1936, 
B.A.R., mss., s Anz. 

14. M.A.E.-A.D., 71/Tratatul de la Craiova, vol. 47, ff. 48-51 
(descrierea vilelor familiei Pillat). Despre „Balcicul lui Ion Pillat“, 
detalii la Carmen-Angela Brăgaru, Ion Pillat, european în tara 
lui, român in Europa, Editura Muzeului National al Literaturii 
Române, Bucuresti, 2013, pp. 124-180. 


15. Regina Maria, Jurnal, vol. 193, f. 106. 

acum „localnică“, Eliza Brătianu se află tot mai des în 
preajma reginei; e de presupus, de asemenea, că are un 
cuvânt de spus în proiectele edilitare ale lui Fotino. 
Crearea muzeului i se datorează în bună măsură. La 12 
noiembrie 1936, regina notează în jurnal cum au vizitat 
împreună locul unde, în nişte vechi hambare, Eliza Bră- 
tianu dorea să amenajeze un mic muzeu; după aceea, 
merg amândouă în grădina Elizei „unde ea continuă să 
perfecționeze într-un fel amuzant si plin de imaginaţie“. 

Dintre oamenii politici, își ridică vile, în 1936, tot 
după planurile Henrietei Delavrancea, taranistul Gri- 
gore lunian (fost ministru) și liberalul Mircea Cancicov 
(ministru în funcție), a cărui soție, Georgeta Cancicov, a 
devenit cunoscută ca scriitoare. Casa Cancicov a pri- 
cinuit a doua neînțelegere (după „turnul lui Mugur“) 
între primar și arhitectă. Motivul: era prea mare (peste 
dimensiunea medie acceptabilă) și, pe deasupra, așezată 
chiar lângă casa, mult mai modestă, a Elizei Brătianu, 
îi răpea acesteia o bună parte din perspectivă. La 18 
octombrie 1936, parcurgând Balcicul alături de regină și 
oprindu-se la locul cu pricina, Fotino nu-și putea as- 
cunde supărarea. Au mers apoi să-l viziteze pe generalul 
Rasoviceanu şi controversa, spre amuzamentul reginei, 
s-a angajat între primar si general, primul combătând-o 
pe arhitectă, al doilea, dimpotrivă, foarte mulţumit de 
propria-i casă, luându-i apărarea.!' 

Ultima casă realizată la Balcic de Henrieta Delavran- 
cea este cea comandată de Stelian Popescu, influentul 


16. Jurnal, vol. 199, f. 97. 
17. Regina Maria, Jurnal, vol. 199, ff. 40-41. 

Ion Theodorescu-Sion (1882-1939), Balcic [1927]. 

Gheorghe Petrașcu (1872-1949), Moschee la Balcic [nedatat]. 

Victor Brauner (1903-1966), Peisaj din Balcic I [1922-1924]. 

Samuel Miitzner (1884-1959), Golful cu migdali [nedatat]. 

Lucian Grigorescu (1894-1965), Balcic [nedatat]. 

patron al ziarului Universul. Vizitaseră Balcicul, el şi 
soția sa, încă în 1927, fiind gazduiti atunci de regina 
(„Familia Stelian Popescu a fost încântată de noaptea 
petrecută aici si de neasteptata mea ospitalitate. La s-a 
oferit un mic dejun consistent si apoi au plecat, îndră- 
gostiti, fără îndoială, de acest loc.“)'® La 10 noiembrie 
1936, regina notează o nouă întrevedere, la lunch, cu 
cuplul Stelian Popescu, alături de Eliza Brătianu. Până 
la urmă, s-au hotărât să-și ridice o vilă, mai încăpătoare 
chiar decât a soţilor Cancicov. Cam târziu însă: n-au 
apucat s-o mai locuiască!!!’ 

În ciuda ocazionalelor nemulțumiri ale lui Fotino, 
regina e încântată de micuța ei Gibory. Prea multe co- 
menzi nu avea cum să-i mai propună, fiindcă atunci când 
se cunoscuseră cea mai mare parte din construcțiile do- 
meniului fuseseră deja încheiate. Dar ceva tot se mai 
putea găsi. La 12 septembrie 1934, plimbându-se îm- 
preunà cu Fotino prin oraș, avusese ocazia să viziteze, în 
premieră, două din casele pe care „little Gibory“ le con- 
struia, una dintre ele fiind aceea a generalului Rasovi- 
ceanu. „Sunt fermecătoare“ („They are charming“), notează 
regina.” Îi propune arhitectei două „transformări“. Cea 
dintâi este „studioul“ Ilenei, o căsuţă așezată pe panta 
dealului, puţin mai sus de Tenha Juvah. Cea de-a doua 
are în vedere marea casă a grănicerilor, pe care regina 
tocmai o anexase la domeniul sau. Discutia decisivă se 


18. Regina Maria a României, Însemnări zilnice, vol. IX, p. 299. 
19. M.A.E.-A.D., 71/Tratatul de la Craiova, vol. 47, ff. 119-121 

(memoriu semnat de Lelia Stelian Popescu privitor la vila din Balcic). 
20. Regina Maria, Jurnal, vol. 191, f. 107. 

petrece la 13 iulie 1935: „Riri liată, nu e doar „little Gi- 
bory“] a adus schiţe perfecte pentru transformarea stu- 
dioului Ilenei; cred că va fi fermecător și foarte original.“ 
A făcut și o primă schiţă pentru casa grănicerilor, care 
urmează să fie adaptată stilului specific al caselor regi- 
nei.”! Toate sunt gata, potrivit unei alte însemnări, din 
11 mai 1936. Și noua casă a grănicerilor, modificată după 
gustul ei de „little Gibory“, și „noua cameră mare“, fostul 
studio al Ilenei, pe care Maria o botează Cara Dalga?”; e 
cunoscută — mai bine zis „era“, fiindcă nu mai există — și 
sub denumirea de „pavilionul (sau salonul) de ceai“. 
Regina e încântată de acest ultim loc, aranjat exact cum 
și-l dorise, unde de acum înainte se retrage frecvent 
pentru a visa sau a citi. 

Documentele ne spun câte ceva si despre onorariul 
arhitectei. Pentru Cara Dalga solicitase 5 % din costul 
total al lucrării; regina i-a acordat 10 %. Dar pentru 
Casa Grănicerilor, devenită Casa Personalului, nu pri- 
mise încă nimic până la dispariția reginei, adică vreme 
de doi ani. La 31 august 1938 1 se adresează generalului 
Zwiedinek, atrăgându-i atenția asupra acestei întâr- 
zieri. Costul lucrărilor ridicându-se la 800 000 de lei, 
onorariul ar fi fost de 40 000 de lei. Totul se rezolvă de- 
grabă. La 7 septembrie 1938 semnează pentru primirea 
sumei solicitate de 40 000 de lei.% 


21. Regina Maria, Jurnal, vol. 194, ff. 84-85. 

22. Regina Maria, Jurnal, vol. 197, f. 75. 

23. A.N.R.-A.N.I.C., Casa Regală, Castele si palate, 52/1938, 
f. 68 (scrisoarea Henrietei Delavrancea-Gibory către generalul 
Zwiedinek, din 31 august 1938). 

Colecţia de case a Henrietei Delavrancea ilustrează 
un fenomen: tot mai multe persoane cu poziţii sociale 
semnificative ajunseseră să privească cu interes spre 
Balcic.” Era, desigur, și o chestiune de snobism, de imi- 
tatie. S-ar mai fi ridicat atâtea case dacă n-ar fi fost 
reşedinţa reginei? Se repeta, într-un fel, în alt decor, po- 
vestea Pelesului: Sinaia apăruse ca o consecinţă a caste- 
lului lui Carol I. Spre deosebire de Sinaia, Balcicul există 
mai dinainte; dar un nou Balcic, pe urmele reginei Mania, 
era pe cale sà se instaleze în inima vechiului oraş.” 


24. De adăugat la vilele deja menţionate ale persoanelor pu- 
blice si pe aceea a lui Mitità Constantinescu, guvernator al Băncii 
Naţionale a României și ministru, construită în 1931-1932. 

25. lată un clasament al vilelor, în funcţie de evaluarea lor fiscală: 
Vila Smărăndescu — 5 875 000 lei; Vila Stelian Popescu — 4 732 000 lei; 
Vila Cutescu-Storck — 3 160 000 lei; Vila Cancicov — 2 950 000 lei; 
Vila Eliza Brătianu — 2 150 000 lei; Vila Satmary — 2 100 000 lei; 
Vila Popovici-Lupa — 1 850 000 lei; Vila Grigore lunian — 1 600 000 lei; 
Vila Rasoviceanu — 1 200 000 lei; Vila Pillat — 1 162 000 lei; Vila Mo- 
sescu e cotată la 825 000, vila Mugur, la 870 000 (M.A.E.-A.D., 
71/Tratatul de la Craiova, vol. 47), „Tablou de proprietăţile românești 
din orașul Balcic“). Spre comparație, Tenha Juvah e apreciată în 1958 
la 2 480 000 lei; în fond, palatul reginei era o casă nu prea mare. 


13 
Convertirea lui Tonitza 


Ani de-a rândul, Tonitza se încàpàtànase să nu 
ajungă la Balcic. Îi stârnise un sentiment de respingere 
tocmai pictura Balcicului. I se părea fără interes si repe- 
titivă. În interpretarea lui, cam simplificatoare, Iser 
crease aici un tip uman, iar Dărăscu, peisajul; după ei, 
nu vedea decât epigoni, cu nesfarsite variatiuni pe ace- 
easi temă.! Destulă Dobroge și mare la Mangalia: de ce-ar 
fi coborât mai la sud? El si prietenul lui Francisc Șirato 
rămăseseră printre puținii pictori care nu puseseră pi- 
ciorul pe Coasta de Argint. În schimb, celălalt membru 
al grupului, Ștefan Dimitrescu, avusese parte de marea 
revelaţie; a fost un şoc artistic cu urmări considerabile 
în creația sa. Din păcate, nu s-a putut bucura prea mult 
timp de tărâmul descoperit; moare în urma unei infecții 
(asa cum încă se murea pe atunci, pe neașteptate), la 7 mai 
1933: avea doar 47 de ani. Ca un omagiu adus priete- 
nului dispărut, Tonitza întreprinde, în sfârşit, pe urmele 
lui, mult amânata călătorie, devenită acum un fel de 
pelerinaj. Soseste la Balcic în primele zile ale lunii 


1. Doina Păuleanu, Grupul celor patru, op. cit., pp. 268-269. 

august 1933. Si minunea se petrece încă o data: ca atâţia 
alții, cade victimă din primul moment! 

Hotărât lucru, nu Balcicul era de vină, artiștii nu-i 
pătrunseseră încă adevărata frumuseţe! 

Tonitza către doctorul Iosif N. Dona (renumit colec- 
tionar), Balcic, 5 august 1933: „În sfârşit, am parvenit 
să văd și eu Balcicul. Mi-l închipuiam, după tablourile 
pictorilor noștri, cu totul altfel. Între cum a fost pictat 
până acum şi ceea ce este el în realitate e o enormă di- 
ferentà. E mult mai fin, mult mai tandru, mult mai 
irizat. Nu e decorativ si mai ales nu e deloc brutal. E 
fantastic. Deocamdată fac numai recunoașteri de teren 
si-mi fac mâna — scot note sumare. Voi trece apoi la 
schițe, iar pe urmă la culoare si la compuneri. Nădăj- 
duiesc să scot de aici lucruri cu desăvârșire inedite, care 
vor face senzaţie — în bine sau în rău [...]. Deocamdată, 
ceea ce mă plictiseste aici este afluenta de sezonisti care 
aduc o notă de nesimţire și frivolitate în decorul acesta 
de basm, aproape religios. După plecarea lor, de-abia, voi 
pătrunde în tainele lui, pe care numai le bănuiesc, ale 
bijuteriei aceştia vrajitoresti.“ 

Trei zile mai târziu, către Oscar Han, 8 august 1933: 
„Balcicul e mult mai frumos decât l-am văzut noi pictat. 
E delicat, e fin, e irizat. Mai cu seamă dimineaţa, când 
soarele încă nu s-a înălţat bine. Cred c-o să fac câteva 
drăcii interesante, de pe aici. Și inedite. Păcat că nu e 


2. N.N. Tonitza, Corespondenţă, 1906-1939, ediţie îngrijită de 
Barbu Brezianu si Irina Fortunescu, Editura Meridiane, Bucu- 
resti, 1978, p. 311. 

plajă. lar terenul, pretutindeni, extrem de accidentat. 
Convinge-l pe Șirato să vină aici la lucru, căci nu va re- 
greta. Viaţa e mult mai ieftină ca la Mangalia.“ 

Si după încă o săptămână, adresându-se lui Cezar 
Petrescu, Balcic, 16 august 1933: „Mă aflu în Balcic de 
vreo zece zile. Frumuseţea lui m-a înnebunit de-a binelea. 
(Nu acea frumuseţe panoramică, pe care o cunoști din 
tablourile pictorilor nostri, ci una cu totul intimă si infinit 
mai pitorească.) Am făcut până acum vreo 70 de studii, 
care, firește, vor trebui, ulterior, amplificate și elaborate 
în atelier... 

Insotit de prietenii turci ai dispàrutului prieten, To- 
nitza identifica fiecare locsor pe unde trecuse acesta. Si 
serie chiar aici, în carnetul sau de pictor, un articol-oma- 
giu destinat unei reviste de artă.” Durerea pierderii si 
bucuria descoperirii se prefac, împreună, într-o mare 
credinţă. Intocmai ca necredinciosul Saul devenit apostolul 
Pavel pe drumul Damascului, si el, cel care respinsese 
atâta vreme Balcicul, se dedică întru totul acestuia. E îm- 
plinirea destinului său: „Am sentimentul intim că Balcicul 
ăsta ori mă va prăbuși, ori mă va înălța acolo unde nici eu 
singur nu visasem.“ Schimbând ce-i de schimbat, Balcicul 
este pentru el, pentru creația lui, ceea ce fuseseră insulele 
Polineziei pentru Paul Gauguin: soare, exotism, primi- 
tivism... ingrediente ale unei noi viziuni. 


3. Ibidem, p. 158. 

4. Ibidem, p. 230. 

5. N.N. Tonitza, „Ștefan Dimitrescu“, în Arta și omul, nr. 3, 
septembrie 1933, pp. 28-30. 

6. N.N. Tonitza, Corespondenţă. 1906-1939, p. 311. 

Artistul are o viaţă destul de chinuită, el însuși fiind un 
neliniștit. Dacă ar fi după el, aproape că s-ar fixa la Balcic. 
Dar are grijile familiei: o soţie cu care de altfel nu se po- 
triveste prea bine, două fiice si un fiu. Grijile profesiei, de 
asemenea: îi urmează lui Ştefan Dimitrescu ca profesor la 
Academia de Arte Frumoase din laşi (încă din toamna 
anului 1933), iar pentru un timp, din 1937 până în 1939, 
este și rector al Academiei. Spre deosebire de Gauguin, nu 
poate evada decât cu intermitențe. Și peste toate, mereu, 
grija, grija obsedantă, a banilor. Pânzele nu se vând prea 
bine, iar Tonitza e pus în situația de a solicita fără încetare 
bani în avans, bani restanti, bani cu împrumut... Precum 
în scrisoarea deja citată către doctorul Dona, din primele 
zile petrecute la Balcic: „în clipa când vă scriu, capitalul 
meu se rezumă la o piesă de «argint» pe care o tineam în 
rezervă strategică, dar pe care vai! trebuie să o schimb 
acuma, ca să-mi plătesc cele două «turcești» si tigaretele. 
Noroc cà am mania «roşiilor» care sunt relativ ieftine pe 
aici, iar pe deasupra — mi s-a spus — foarte bogate în nu 
știu ce vitamină. «Capitalul» meu nu va mai putea rezista 
decât maximum 2 zile. Pe urmă vor veni zilele nu de 
tortură a stomacului (faţă de care pot să am, sufletește, 
atitudini ce-l calmează) —, ci de umilinţă, ceea ce mă do- 
boară şi mă deprimă. De aceea sunt nevoit să recidivez în 
obrăznicia mea, rugându-vă ca, dacă aveți disponibili vreo 
câteva mii de lei, să nu ezitaţi a mi-i trimite, fiindcă alt- 
minteri as fi silit să rumeg în câmpul desperării. Banii — 
pentru care vă mulţumesc anticipat — vi-i voi înapoia la 
Bucuresti într-o formă sau alta, după putintele mele*.’ 


7. Ibidem, p. 312. 

Început în august 1933, primul sejur la Balcic se 
prelungeşte şi în septembrie. În cursul acestei luni, Miron 
Grindea îi ia un amplu interviu pentru revista Cuvântul 
liber. Aflăm astfel că apăruse între timp si Șirato, evi- 
dent, la îndemnurile prietenului. Tonitza pornea la lucru 
la ora cinci dimineaţa, pentru a prinde lumina zorilor. 
Bea cafea după cafea la cafeneaua lui Ismail. Grindea e 
impresionat de înfăţişarea artistului: „privirea de un 
albastru când tăios, dur, când învăluitor... Tinutà curată 
si sobră, ca în fata unui necontenit sanctuar. Chip masiv, 
mare, bronzat, măsurat în mișcări.“ E relatat si un in- 
cident: pictorul sare în sprijinul unui cafegiu, maltratat 
de polițiști, si ajunge la tribunal, pentru insultă adusă 
autorităţii, este, firește, „achitat“. Episodul ilustrează o 
constantă a comportamentului lui Tonitza: solidaritatea 
cu omul necăjit. La Balcic — povesteşte Paul Miracovici — 
era așteptat de prieteni, de admiratori, dar cel mai mult 
de sărăcimea orașului. Un infirm, pe jumătate paralizat, 
respins de toți ceilalţi, avea cinstea să se numere printre 
apropiații lui.’ 

Tonitza revine la Balcic în septembrie 1934; din nou, 
se întâlneşte aici cu Șirato. E la vânătoare de modele: 
„am izbutit să-mi formez o echipă de vreo 5-6 turcalete 
mici, care-mi vin regulat la poză“.! Se reîntoarce peste 


8. M. Grindea, „La Balcic, cu N. Tonitza“, în Cuvântul liber, 25 
noiembrie 1933, pp. 6-7. 

9. Paul Miracovici, „Nicolae N. Tonitza“, în Universul literar, 
9 martie 1940. 

10. N.N. Tonitza, Corespondenţă. 1906-1939, p. 287 (către A. 
Lehrman, 25 septembrie 1934). 

o lună în Bucuresti, unde se ceartă furcă cu soția; isi ia 
fata cea mică de mână și pleacă cu ea, din nou, la Balcic. 
Destinatie aleasă instinctiv, aproape fără să se gândească: 
„m-am trezit, în mână, cu două bilete pentru Balcic. De 
ce Balcic, si nu lași — nici acum nu-mi pot da seama“. " 

În 1935, alta preocupare trece în prim-plan: împreună 
cu studenţii săi, se angajează în pictarea schitului Durău, 
din apropierea Ceahiăului (lucrare continuată în anii ur- 
mători). La Balcic, îl reintalnim în martie 1936 si apoi, 
cu întreruperile de rigoare, până în iulie. Un timp, se află 
acolo si Șirato. Modelele rămân o preocupare majoră. 18 
martie 1936: „Sunt in Balcic de luni la amiază. Am mun- 
cit până acuma şi îmi transform camera cu mobilier bur- 
ghez în atelier simplu si luminos. [...] Am descoperit ieri 
un model adorabil. Mi-a venit azi-dimineata — dar îmbră- 
cata nu turcește, ci ca o servitoare din Bucuresti. Era pur 
si simplu ridicolă. Am trimis-o acasă să se transforme. 
N-a mai revenit. Acum am trimis după ea ca s-o caute si 
să-l spună să vină màine-dimineatà. Dar nimeni nu ştie 
precis nici unde stă, nici cum o cheamă. Totuși, eu sper 
să o regăsesc. Mă obsedează prea mult si nu vreau să mă 
apuc de altceva mai întâi.“!? Să sperăm că a dat de ea 
până la urmă și că obsedantul model e una dintre tine- 
rele tătăroaice, rămase si azi la fel de tinere pe pânzele 
lui Tonitza. 

Perioada cea mai lungă petrecută de pictor la Bal- 
cic — iarăși, cu scurte întreruperi impuse de obligațiile 


11. Ibidem, p. 288 (către A. Lehrman, 23 octombrie 1934). 
12. Ibidem, pp. 359-360 (către Armand Sebastian). 

profesionale de la Iasi — începe la mijlocul lunii noiembrie 
1936 si tine până la începutul lui mai 1937. Aproape că 
se mută aici. Simte tot mai mult nevoia de singurătate. 
Singur își petrece la Balcic Crăciunul anului 1936. Și 
înregistrează cu adevărat o premieră: iarna. Balcicul era 
frecventat din primăvară până-n toamnă. Pentru pictori, 
însemna locul însorit prin excelenţă. Toate operele lor îl 
înfăţişează scăldat în soare. Iarna rămâneau doar lo- 
calnicii. Nu exista în imaginarul românesc un Balcic sub 
zăpadă. Nici regina Maria nu-l văzuse iarna, niciodată 
(datele ei „extreme“ sunt 20 aprilie și 20 noiembrie). Bal- 
cicul era Balcic doar o jumătate de an. Tonitza decide să 
ierneze. Si are parte de iarnă adevărată: după Balcicul 
mediteraneean, Balcicul siberian! 20 ianuarie 1937: „Am 
fost înzapeziti de viscol din noaptea Sf. Ion. Pe aici e un 
prăpăd. N-am avut poștă zece zile la rând. Dacă va mai 
continua așa, imposibil de ieșit de aici până la primă- 
varà.“1 25 ianuarie: „Din cauza viscolului siberian care a 
bântuit pe aici — si încă mai continuă — la posta nu ga- 
ranta nimeni, în câte zile sau câte săptămâni va ajunge 
corespondenţa trimisă... Pe aici viscolul s-a mai linistit 
puţin, dar nu suntem siguri niciodată ce ne aduce noap- 
tea. În schimb: ger polar.“ Imaginea stranie a orașului 
aproape dispărut sub zăpadă apare, impresionantă, în 
pictura intitulată Iarna la Balcic. 

Ultimul drum la Balcic s-ar plasa cândva în 1938, ates- 
tat nu prin corespondenţă, ci prin câteva pânze purtând 


13. Ibidem, p. 294 (către A. Lehrman, 20 ianuarie 1937). 
14. Ibidem, pp. 79-80 (către Francisc Șirato, 25 ianuarie 1937). 

aceasta data (doar daca n-ar fi fost incepute mai inainte 
si terminate apoi in atelier; direct, după natura, repre- 
zenta pentru Tonitza doar faza dintài a lucrului). Sta tot 
mai rau cu sănătatea. 4 noiembrie 1938: „Azi, când mà 
gaseam la lucru, am ametit atàt de bine, cà mi-a càzut 
capul pe vopselele de pe paletà. M-am ridicat cu greu si 
gâfâind.“!5 Se apropia sfârşitul. Destinul îi mai inga- 
duise doar câţiva ani, poate tocmai pentru a-și da mă- 
sura la Balcic. 

E, într-adevăr, etapa cea mai înaltă a creaţiei lui 
Tonitza. Cautarile, bâjbâielile au luat sfârșit. Totul e acum 
clar, definitiv. O construcţie sigură, sintetică, esentia- 
lizata, dispusă într-o gamă cromatică limitata la esenţial. 

Multă vreme, Tonitza a fost cotat mai jos decât me- 
rita. Considerat, firește, ca un pictor important, dar oare- 
cum inegal si încurcat în experimente nu întotdeauna 
reușite. George Oprescu, istoricul de arta cu autoritate 
în fixarea „ierarhiilor“, scria la scurt timp după dis- 
paritia sa: „Tonitza promitea mult. A împlinit el oare 
aceste promisiuni? Fapt este că diverși amatori preferă 
astăzi operele lui mai vechi. Însă, incontestabil, e foarte 
personal, și arta lui nu se confundă la ora actuală cu a 
nici unuia dintre contemporanii sai.“'© Putin condescen- 
dent! Cel mai sus în ierarhie se plasau în epocă Petrașcu 
și Pallady. Ambii au atins, fiecare în stilul său, un fel de 
desăvârşire. Tonitza e cu siguranță mai inegal si mai 


15. Ibidem, p. 429 (către soţie). 
16. George Oprescu, La peinture roumaine de 1800 a nos jours, 
Fribourg, f.d., p. 46. 

divers de la o perioadă la alta (desi de fiecare dată e uşor 
de recunoscut prin marca lui proprie). Ajunşi la maturi- 
tate, Petrașcu și Pallady încetează să mai experimenteze. 
Nu mai au neliniști. Pictează mereu la fel, chiar dacă 
măiestria lor îi ajută ca acest „la fel“ să nu cadă într-o 
producţie de serie. Tonitza, dimpotrivă, e un neliniștit 
care experimentează fără încetare. Și nu-i nicicând pe 
deplin satisfăcut. Multumindu-i, într-o scrisoare din 23 
martie 1929, lui Henri Blazian pentru o cronică favora- 
bilă (prea favorabilă, după el), isi apreciază el însuși 
pictura momentului drept „detestabilă“, socotind că „e 
posibil să treacă multă vreme până ce voi reuși să încalec 
ferm pe meserie“’’; avea totuşi 43 de ani! La Balcic, cu 
siguranţă, a încălecat ferm! 

Ierarhiile in artă sunt schimbătoare. Cert este că 
prestigiul lui Tonitza a tot crescut. lar acum, la diversele 
licitatii, a ajuns să fie cel mai bine cotat dintre pictorii 
români interbelici, aproape la egalitate cu Nicolae Grigo- 
rescu sau cu Ștefan Luchian și sensibil deasupra con- 
temporanilor săi Petrașcu sau Pallady. Este, în bună 
măsură, și efectul Balcicului. 


17. N.N. Tonitza, Corespondenţă. 1906-1939, op. cit., p. 240. 

Apropierea de mare 
Sl apropierea de vecini 


Loc miraculos cu nesfarsita încărcătură mitologică, 
Balcicul ajunge să concentreze o diversitate de simboluri. 

Marea este unul dintre acestea. Nu era mai multă 
mare la Balcic decât la Constanţa sau la Mangalia, dar 
era o mare exotică, aparent îndepărtată, un țărm de mare 
cucerit, susceptibil să ilustreze un început de „expan- 
sionism“ maritim românesc. 

În urma participării sale la prima ediţie a Univer- 
sitatii Libere din Balcic, Nae Ionescu scrie articolul 
„Marea“ (apărut la 4 septembrie 1926). Amintind vre- 
murile (mitice!) când Marea Neagră ar fi fost un „lac 
moldovenesc“, constată în prezent „pasivitatea natio- 
nală“ a românilor, deloc preocupaţi de „problema mării“. 
Atrage atenţia conationalilor săi că acesta este drumul 
cel mai scurt la Indii si la izvoarele de petrol europene 
și asiatice. „Și iată acum — continuă el —, la Balcic, ridi- 
cându-se, mai mult întâmplător, chemarea către cu- 
noașterea și iubirea mării; a mării care trebuie să fie și 
a noastră.“ Bulgarii, la Varna, au făcut-o mai înainte. 
„Artiştii și poeţii sunt buni, desigur, ca propagandisti ai 
mării, mai folositori vor fi însă oamenii de știință, 

geografi, geologi, biologi și istorici; şi mai ales sociologii, 
economiştii si marii întreprinzători. Pe aceștia toţi îi 
aşteptăm la o acţiune de cucerire a mării.“ 

Membrii „grupului dur“ de la Balcic sunt cu toții pro- 
pagandisti consecventi ai unei viitoare Românii mari- 
time. Bucuta, încă din primul număr al Boabelor de 
grâu, depiânge faptul că „apa ne-a rămas încă destul de 
străină“. Ar trebui promovat „turismul de apa“. Scrii- 
torul avusese si intenţia — rămasă în stadiul de proiect — 
de a edita la Balcic o revistă cu titlul Marea noastră. 
Evoca adesea, în articole sau conferinţe, „brâul acesta 
albastru în care se încinge ţara, cu pescarii, cu porturile, 
cu flota ei si cu nădejdile românești de mărire“. Nădejdi 
de mărire! Cum altfel, dacă nu pe apă, după ce, pe uscat, 
România își atinsese deja limitele. 

Între timp, după Universitatea Liberă, după primă- 
rie, Octavian Mosescu își găsise alt rost, angajându-se 
la grupul de presă „Adevărul-Dimineaţa“, ca director al 
unei noi reviste, Lumea turistică. Primul număr iese de 
sub tipar în august 1934, consacrat celor două subiecte 
îngemănate: Balcicul şi Marea. În deschidere, cu un ar- 
ticol al reginei Maria, urmat de un altul scris de princi- 
pesa Ileana. Imagini din Balcic, firește (promovat astfel 
în poziția de obiectiv turistic numărul unu), inclusiv o 


1. Nae Ionescu, „Marea“, în Roza vânturilor, Cultura Natio- 
nală, Bucuresti, f.d., pp. 364-368. 

2. „Turism pe apă“, în Boabe de grâu, nr. 1, martie 1930, p. 53. 

3. Emanoil Bucuta, „Marea noastră“, in Pietre de vad, vol. II, 
p. 101. 

prezentare, in premiera, a vilelor proiectate de Henrieta 
Delavrancea-Gibory. Subiectul , Marea“ este tratat pe 
larg, sub acest titlu, de George Mugur (acelasi cu Gh.D. 
Mugur). Concluzia, în cuvinte aproape identice cu cea 
deja exprimată de Bucuta: „De 50 de ani suntem popor 
de mare, dar marea ne este încà stràinà.“ 

Cateva luni mai tarziu (in februarie 1935), Lumea 
turisticà publica un articol al lui Camil Baltazar, inti- 
tulat „Marea în literatura românească“. Harnică inves- 
tigatie pentru a descoperi vagile urme ale unui subiect 
aproape inexistent. Singurul autor incontestabil rămâ- 
nea Jean Bart, și el supraevaluat, dacă nu ca scriitor, cu 
siguranţă ca marinar. „Autentic lup de mare“, asa îl 
caracterizează Camil Baltazar. „Lup de mare“ îi zicea si 
Bucuta. In fapt, Eugeniu Botez (dispàrut in 1933) fusese 
mai curând un „lup de tarm de mare“ (sau de „mal de 
Dunăre“), experienţa sa pe mari rezumându-se la câteva 
ieşiri in larg, nu prea multe si nici prea îndepărtate; 
ajunsese, ce e drept, până în America, dar ca „pasager“, 
nu ca „lup de mare“. În orientarea atât de putin mari- 
tima a literaturii române, continua însă să rămână, si 
pe drept, principalul nume de referinţă. După el, Camil 
Baltazar îi pomeneşte pe Em. Bucuta, cu Maica Domnu- 
lui de la Mare, pe Gala Galaction, cu Doctorul Taifun, pe 
Mircea Eliade, cu Lumina ce se stinge. În lipsa unui Con- 
rad român, prindeau bine și povestirile cu acțiune des- 
fasurata la malul mării, chiar dacă marea rămânea un 
simplu element de decor. Cea mai reușită descriere a 
mării ar fi dat-o însă Camil Petrescu în volumul cu 

impresii de călătorie Rapid Constantinopole-Bioram 
(1933). Un tablou literar nu prea convingător. Ceea ce 
ştie si Camil Baltazar, al cărui eseu e în același timp un 
bilanţ si — mai ales — un îndemn. Să facem mai mult pen- 
tru mare, si să dea si scriitorii o mână de ajutor. „Poate 
vom deveni un popor al mării.“ 

Mugur, devenit între timp director la Radiodifuziune, 
lansează marea si pe undele radiofonice. O nouă emi- 
siune începe pe 13 august 1933, cu primă temă: Marea 
(cu muzică adecvată si recitàri din „poezia mării“). La 
rândul lui, Apostol D. Culea multiplică textele „marine“, 
printre care un volum apărut în 1937 cu titlul Isprăvi de 
pe ape, conceput pentru a stimula imaginaţia si spiritul 
de aventură al tinerilor cititori. Spre sfârşitul anului 
1934, Bucuta isi permite să fie ceva mai optimist: „Toată 
coasta trebuie schimbată într-o adevărată școală... Un 
nou fel de român s-a născut în mijlocul acestor prefaceri, 
omul de apă și omul de mare.“ În sfârșit! 

Cum drumul spre mare trece prin Balcic, publicitatea 
în jurul Balcicului e în toi. „Mereu Balcic“ se intitulează 
un text al lui Anton Holban, titlu cât se poate de potrivit. 
Ilustrat — surpriză! — cu imaginea autentică a „turnului 
lui Mugur“, reprodusă după o plansa a arhitectei, fiindcă 
altminteri — ne amintim — turnul a dispărut înainte de 
a exista. Într-un alt articol se dau informaţii de ordin tu- 
ristic, cu precizarea că „edilii locali, în frunte cu primarul 


4. Gh. D. Mugur către N. Blazian, 19 iulie 1933, B.A.R., mss., 

local, George Fotino, depun mari eforturi ca Balcicul sa 
ajungà în curand, datorità pitorescului mediteranianului 
golf, cel mai căutat oras, cu peisagii de album oriental, 
de pe țărmul mării romanesti*.® 

Balcicul invita si la o simbolistică multiculturală, pre- 
zentă și aceasta în contextul românesc al epocii, deși 
aproape la fel de marginală ca şi marea. „Multicultu- 
ralistul“ prin excelenţă e același Bucuta, care, cum se 
vede, se ocupă de toate (de tot ce cade în planul cultural, 
în orice caz). 

Să-i dăm cuvântul: „România stă la mijloc, între ţări 
şi popoare cu ființă si îndreptàri atât de felurite, rasa- 
riteană pe o lature, central-europeană pe alta şi balca- 
nică pe cea din urmă. Ea se poate îmbogăţi, orchestral, 
din tot ce-i vine din toate aceste unghiuri de zare. Sufletul 
nostru ascultă și răspunde tuturor acestor glasuri.“ 

Îl vedem pe Bucuta cam peste tot in Europa, la reu- 
niuni ale PEN Clubului si la numeroase alte intruniri, 
printre scriitori sau intelectuali de tot felul, propova- 
duind consecvent apropierea prin cultura. Si, in primul 
rând, apropierea între vecini, într-o Românie obișnuită 
să privească direct spre Occident, prea putin interesată 
de sufletul și cultura celor din jurul ei. Astfel, in 1930, 
cu ocazia conferinței interbalcanice: „Ceea ce părea că 
desparte pentru totdeauna se dovedește mai puţin o 
prăpastie, cât un ţinut necălcat... Dusmania e făcută de 


6. Lumea turistică, nr. 7, februarie 1935. 
7. „Vecinătăţi culturale“, în Boabe de grâu, 9 septembrie 1932, 
p. 440. 

cele mai multe ori din necunoaștere și îndărătnicie în 
izolare. Un om sau un popor ce vine spre altul deschide 
o poartă pe care se revarsă o lumină de zile mai bune.“ 
Priveşte cu interes si planurile de federalizare balcanică, 
desi e pe deplin conştient că „rănile sunt încă mari si 
sângerânde“.? In Boabe de grâu apar frecvent traduceri 
din diverse literaturi ale regiunii: bulgară si maghiară 
cu deosebire. Un mic pas spre reconciliere... 

Bucuta priveşte în toate direcțiile, dar „centrul lumii“, 
și pentru el, rămâne Balcicul. Balcicul îi deschisese 
orizontul mării, Balcicul îl îndreaptă cu prioritate spre 
bulgari și cultura lor. Îşi petrece Anul Nou, 1 ianuarie 
1930, la Sofia, şi e foarte mulțumit de ceea ce reușise, 
asa cum îi comunică, pe o ilustrată, lui Liviu Rebreanu: 
„Am făcut pe-aici bună treabă: informatie, articole in 
ziare, convorbiri, mese la Penclub.“! Chiar în primul nu- 
măr din Boabe de grâu apare articolul „Legături de 
cultură între bulgari si români“. Aflăm de aici, printre 
altele, că la Bazargic și la Balcic (inclusiv la Universi- 
tatea Libera) tinuse mai multe conferinţe cunoscutul 
scriitor bulgar Dobri Nemirov. „Teatrul bulgar la Bucu- 
rești“, perseverează, în al doilea său număr revista lui 
Bucuta. Se adaugă si traducerea unei povestiri a altui 


8. „Înţelegeri între popoare“, în Boabe de grâu, octombrie 1930, 
pp. 495-498. 

9. „Planuri de federalizare balcanică“, în Boabe de grâu, 
noiembrie 1930, pp. 560-562. 


10. Em. Bucuta către Liviu Rebreanu, 1 ianuarie 1930, B.A.R., 
Wiss, So es 
‘> O CMLXVI ` 

scriitor bulgar, Iordan Iovcov. ,Aproape toate formele 
unei intreprinderi de cunoastere prin valori artistice si 
culturale între România si Bulgaria, despre care vorbeau 
la o masă colegială acum trei luni la Sofia scriitorii 
bulgari și români, au fost incercate.“" 

Pe terenul Balcicului — am văzut deja — textul româ- 
nesc al revistei Coastei de Argint este dublat de o versiune 
bulgărească; apar de asemenea informaţii privitoare la 
scriitori și artiști bulgari. 

Se schița un început... dar n-a fost mai mult decât 
atât. Cele două comunităţi rămâneau destul de rigid 
separate. Însuşi Octavian Mosescu, căsătorit cu o bul- 
găroaică, nu învățase limba soției (după cum foarte 
mulţi bulgari din Cadrilater nu vorbeau românește). Nici 
când a schimbat nomenclatorul străzilor, primarul nu s-a 
gândit să înscrie undeva vreun nume bulgăresc. $i chiar 
dacă în consiliul orășenesc apar si reprezentanţi ai „ce- 
lorlalti*, primarul, ales sau numit, a fost întotdeauna ro- 
mân, deşi la Balcic românii erau minoritari. 

Multiculturalismul rămânea o idee de avangardă, 
împărtășită de o mână de vizionari. Problema preocu- 
pantă a României nu era promovarea celorlalte culturi, 
ci consolidarea elementului românesc și a amprentei 
culturale românești, într-o ţară cu (în logica vremii) prea 
multi „neromâni“. Fata de turci (şi tătari) se manifesta mai 
multă ingaduinta, chiar simpatie, fiindcă reprezentau 


11. „Legături de cultură între bulgari și români“, în Boabe de 
grâu, martie 1930, pp. 42-43; „Teatrul bulgar la Bucureşti“, in 
Boabe de grâu, aprilie 1930, pp. 113-114. 

un element exotic (ce s-ar fi făcut pictorii fără ei?) si fund- 
că, mai ales, contrabalansau ponderea prea mare a bul- 
garilor. Dar o atragere a bulgarilor spre sentimente 
„românești“ era o răsturnare greu de conceput. Și atunci? 

Exista, în perspectivă, o soluţie (sută la sută româ- 
nească). Era chiar un proiect care se contura. Geograful 
Constantin Brătescu (dobrogean de origine), profesor la 
Universitatea din Cernăuţi, apoi, din 1938, la Univer- 
sitatea din Bucuresti, si editor al revistei Analele Do- 
brogei, a explicat foarte clar ce trebuia făcut. Turcii sunt 
pe cale să plece. Pas cu pas, românii să se așeze în locul 
lor. Apoi, un schimb de populaţie cu Bulgaria. Și astfel, 
problema și-ar găsi rezolvarea, în sensul unei români- 
zări complete. „homânia trebuie să creeze în Cadrilater 
o tara pur românească.“!? Puţini erau românii — dacă vor 
fi fost — care gândeau că s-ar putea întâmpla și „invers“. 


12. Constantin Brătescu, „Populaţia Cadrilaterului între anii 
1878 si 1938“, în Analele Dobrogei, vol. II, 1938, p. 201. 

Balcicul feminin... si feminist 


Toată lumea se simte în largul său la Balcic, dar parca 
femeile în și mai mare măsură decât bărbaţii. E o lume 
a libertatii, și cum în lumea de dincolo de Balcic, în lu- 
mea considerată „normală“, îngrădirile sunt mai accen- 
tuate pentru femei, cu atât mai mare e pentru ele, aici, 
senzația de libertate. Într-un fel, la Balcic, loc al unui nou 
început, se rescrie contractul social, într-o versiune ceva 
mai favorabilă părții feminine. 

Începând cu eliberarea corpului, scăpat de sub imperiul 
convențiilor curente. Si cu multiplele senzații, mai acut 
resimtite de corpul si spiritul feminin. Din Jurnalul lui 
Jeni Acterian (Balcic, 1 iulie 1937): „Sunt aici de 4 zile. Am 
o odaie mică cu un smochin uriaș în fata ferestrei dinspre 
mare. Când ridic capul de pe pernă, văd marea si cerul 
prin crengile smochinului... Balcicul este, după cum atât 
de mult se spune, minunat de frumos... Am avut si voi 
continua probabil să am câteva bucurii. Mai întâi marea. 
Culorile, mirosul, valurile mării. Căldura mării. Miracolul 


1. Jeni Acterian, Jurnalul unei fete greu de mulțumit, 1932-1949, 
ediţia a Il-a, Humanitas, Bucuresti, 2008, pp. 165-166. 

mării. Apoi bucuria de a umbla toată ziua aproape goală. 
Instinct de animal, probabil: grozav mă complac goală.“ 

Prea multă sensibilitate poate conduce şi în direcția 
opusă. Pentru Alice Voinescu (profesoară de estetică şi is- 
toria teatrului la Conservator) este o experienţă angoa- 
santă: „Balcicul e distrugător. Nu sfătuiesc pe oameni cu 
nervi ascuţiţi să vină aici. Orientul dizolvant. Te bântuie 
prea mult moartea.“ 

Puterea simbolică are la Balcic o dominantă feminină. 
Regina e spiritul tutelar al locului, regina rămasă fără 
regat, care și-a plăsmuit aici micul său regat ideal, la 
granița dintre pământul oamenilor și paradis. Cecilia 
Cutescu-Storck sau Eliza Brătianu, fiecare în felul său, 
sunt şi ele prezenţe feminine de vârf. Si Cella Delavran- 
cea, desigur. Și cu atât mai mult, sora ei, Henrieta Dela- 
vrancea-Gibory, arhitecta care a inventat „noul Balcic“, 
cu grija constantă de a nu-l deranja, în fapt, de a-l con- 
tinua, pe cel vechi; Balcicul a devenit astfel singurul loc 
din România anilor 1930 unde o femeie arhitect s-a impus 
cu autoritate şi a creat un stil. 

Simtind potenţialul feminin, sau „feminist“, al ora- 
sului de pe Coasta de Argint, Ortansa Satmary, soția pic- 
torului și sora Ceciliei Cutescu-Storck, dar mai presus 
de orice feministă militantă, s-a văzut o ciipă în postura 
de primar al Balcicului. În 1929, femeile au căpătat 
dreptul de a alege și de a fi alese în administraţia locală. 
Cu o femeie primar, Balcicul şi-ar fi arătat încă o data 


2. Alice Voinescu, Jurnal, Editura Albatros, București, 1997, 
p. 110 (18 iulie 1937). 

singularitatea. Mai departe de intentie, nu s-a putut 
merge. La o reuniune feministà, Ortansa Satmary ex- 
plica eșecul arătând „cum era să fie chemată in postul 
de primar al Balcicului si cum a fost împiedicată, pentru 
că nu era înscrisă în nici un partid“ (se va consola, fiind 
aleasă consilieră a Sectorului Albastru din Bucureşti şi 
membră a Delegației permanente a Capitalei).? 

Pe când își plănuia candidatura la Primărie, a avut o 
întrevedere, chiar la Balcic (în ziua de 21 octombrie 1929), 
cu regina Maria. Tocmai se declanșase scandalul Regentei. 
Maria se simţea îndepărtată de la treburile ţării, mai 
mult ca oricând. Notează în jurnal: „Am primit-o pe 
doamna Satmary, marea feministă. Socata de felul cum 
am fost tratată, ia aceasta ca o insultă personală la adre- 
sa femeilor în general. l-ar plăcea să fie aleasă primar al 
Balcicului, astfel încât să fie capabilă de a face ceva bun 
pentru locul pe care amândouă îl iubim.“* Pentru Or- 
tansa, dacă până și o regină, si încă una de talia reginei 
Maria, era tratată condescendent de guvernanţii ţării, 
acesta era un semn că femeile nu mai puteau rămâne cu 
braţele încrucișate. 

Feministă este si Cecilia Cutescu-Storck, mai putin 
activă in mișcare decât sora ei, pentru motivul cà are o alta 
ocupaţie principală. Când vine la Balcic, Agatha Grigo- 
rescu-Bacovia pe ea o caută în mod special; au o nesfarsita 


3. Dimineaţa, 8 ianuarie 1930; vezi si Stefania Mihăilescu, Din ts- 
toria feminismului românesc. Studiu si antologie de texte (1929-1948), 
Editura Polirom, Iasi, 2006, pp. 34 si 108. 

4. Regina Maria, Jurnal, vol. 172, f. 119. 

discuţie până în zori, pe faimoasa terasă a pictoriţei. ȘI o 
aude cum „susţine cu ardoare că femeia se poate înălța pe 
culmi superioare în toate domeniile și de aceea ea merită 
egalitate de fapt si de drept cu tovarășul de viaţă“? 

Până și atât de eficientul primar George Fotino e „înca- 
drat“, în tot ce întreprinde, de două femei „puternice“: 
regina Maria și Eliza Brătianu. 

Pictorite sunt nenumărate la Balcic. Plasate însă de 
regulă mai jos decât confrații bărbaţi în ierarhia (până la 
urmă imaginară) a valorilor artistice. Se va petrece pro- 
babil și în această privinţă o revizuire, este deja în curs. 
Câteva nume: Cecilia Cutescu-Storck, încă o dată; Rodica 
Maniu (soţia lui Samuel Miitzner), Nutzi Acontz, Lucia 
Dem. Bălăcescu, Margareta Sterian, Micaela Eleuthe- 
riade, Magdalena hădulescu... 

Luciei Dem. Bălăcescu i-ar fi fost greu să treacă neob- 
servatà; se vede cà nici nu urmărea asa ceva. „Era pre- 
tutindeni — notează Mircea Berindei. O întâlneam zilnic, 
îi recunoşteam de departe bereta așezată pe ceafă, bre- 
tonul dat pe ochi, sau, înainte de a o vedea, îi auzeam gla- 
sul. Apărea apoi de după colţul unei ulite, înarmată cu 
sevaletul, cu scăunelul pliant si cu pânzele, însoţită de cati- 
va confrati, șchiopătând, vorbind tare, vorbind mereu.“° 
Pictează cum are chef, prea puţin preocupată de „asemă- 
nare“. Jeni Acterian îi servește de model în vara anului 
1938: „Pozez în fiecare după-masă la Lucia D. Bălăcescu. 


5. Agatha Grigorescu-Bacovia, Terase albe (Proză marină), 
Bucuresti, [1938], pp. 105-106. 
6. Mircea Berindei, Paravanul venetian, op. cit., p. 46. 

Port un ilic verde pe un fel de bluză rusească reiată alb 
si mov. Îmi leg în păr o bandă de fular verde si stau cu 
bàrbia rezematà în palmà. Asa bronzatà cum sunt, ver- 
dele îmi stà teribil de bine. Pàcat cà Lucia D.B. picteazà 
pe oricine dupa chipul si asemănarea ei.“ Pictorita vine 
des la Balcic, unde își cumpără în 1936 si o casă. Ceea 
ce n-o împiedică să mărturisească că nu prea îi place 
Balcicul: „teatral, prea pitoresc“. Nu suntem obligati să 
o şi credem! Pare, dimpotrivă, destul de fidelă locului. În 
vara anului 1938 ea este cea care se îngrijește de orga- 
nizarea unei expoziţii a pictorilor aflați în acel moment 
la Balcic. Cu preocuparea de a include pictoritele aproape 
la paritate cu pictorii (printre numele mai cunoscute: Ce- 
cilia Cutescu-Storck, Rodica Maniu, Micaela Eleuthe- 
riade...); si tot ea publică în ziarul Le Moment un articol 
privitor la acest eveniment artistic, în care pune în prima 
linie tocmai creaţiile feminine.’ 


7. Jeni Acterian, op. cit., pp. 216-217 (27 august 1938). 

8. Doina Pàuleanu, Balcicul în pictura românească, op. cit., pp. 
260-261. O descriere detaliată, făcută chiar de pictoriță: „Casă de 
locuit de zid, compusă din patru camere de locuit, bucătărie, o sală și 
atenanse; lumină electrică instalată. Cu terenul aferent, în supra- 
fata de circa 500 m.p., amenajat în formă de terasă, pavat cu lespezi. 
Cu pomi fructiferi. Situată în plin centru al orașului, având o poziție 
dominantă si cu vedere asupra mării, portului si cartierului tataresc, 
pe un orizont vast. Imprejmuirile cu zid de piatră si fier forjat“ (M.A.E.- 
A.D., 71/Tratatul de la Craiova, vol. 45, ff. 77-78). Si Micaela Eleu- 
theriade își cumpără un teren, pe care construiește în 1936 o casă și 
un garaj. (M.A.E.-A.D., 71/Tratatul de la Craiova, vol. 46, ff. 43-44). 

9. Lucie Dem. Balacesco, „Exposition des peintres actuelle- 
ment ă Balcic“, în Le Moment, 24 august 1938. 

Privind picturile „feminine“ ale Balcicului si fără a ca- 
dea în generalizări, dat fiind că fiecare artistă își are pro- 
pria personalitate, se poate constata, în destule cazuri, un 
plus de libertate în raport cu caracteristicile dominante 
ale picturii „masculine“ (se vede din plin la Lucia Dem. 
Bălăcescu, Margareta Sterian, Micaela Eleutheriade, 
Magdalena Radulescu...). Pictoritele sunt mai îndrăzneţe, 
nu se sfiesc să „ia distanţă“ în raport cu realitatea încon- 
jurătoare. Sunt mai capricioase, jucàuse adesea, uneori 
malitioase. Mai dispuse, fără exces, dar si fără reticente, 
la atitudini de ruptura, de avangardà. S-ar zice cà la Balcic 
au reușit să-şi cucerească libertatea în mai mare măsură 
decât bărbaţii! 


16 
Dispariţia reginei 


Părăsind Balcicul, la 23 octombrie 1937, regina Maria 
și-a spus în gând o rugă. Nu cerea prea mult: doar săi 
se permită a se reîntoarce în anul următor pentru a-și 
admira florile si a se bucura de tot ceea ce Zwiedinek 
urma să mai întreprindă pe domeniu.! Reusise de atâtea 
ori în viaţă. De data asta, a fost înfrântă. Boala (probabil 
o ciroză a ficatului, cu hemoragii frecvente) de care su- 
ferea evolua repede. N-a folosit la nimic internarea la o 
clinică din Italia, apoi la alta, în Germania, lângă Dresda. 
De aici, simțind sfârșitul aproape, se reîntoarce cu trenul 
în tara pentru ca, abia ajunsă, să moară în camera ei de 
la Pelisor. 18 iulie 1938. Nu împlinise încă 63 de ani. I 
s-au organizat marete funeralii nationale. Fusese sim- 
bolul viu al înfăptuirii României Mari. Cu ea, dispărea 
cea mai puternică și totodată cea mai iubită persona- 
litate a dinastiei. 

Prin testament, regina i-a lăsat lui Carol Balcicul (ex- 
ceptând un pavilion care revenea Ilenei, ocupat de Aso- 
ciatia Creștină a Femeilor, patronată de principesă; Carol 


1. Regina Maria, Jurnal, vol. 201, f. 169. 

avea să-l răscumpere, împreună cu construcţiile afe- 
rente?, nesuportandu-si sora în preajmă — intenţia era 
să-l ofere Elenei Lupescu). Ar putea să pară curioasă 
alegerea, dar Maria procedase ca regină, indiferent de 
considerente personale, socotind că această creație a sa 
era firesc să rămână regilor si reginelor României, gene- 
ratie după generaţie. Pentru ea, mai cerea un singur 
lucru: inima, separată de corpul înmormântat, alături 
de Ferdinand, la Curtea de Argeș, să-i fie depusă la 
Balcic, în bisericuţa Stella Maris. Intelegea să pecetlu- 
iască astfel, în veșnicie, legătura ei cu Balcicul. 

Câteva zile mai târziu, Carol şi întreaga suită sosesc 
la Balcic, în automobile. „Fac act de proprietate — no- 
tează el — și iau în primire noul meu loc.“ Elena Lupescu 
îi stă alături. Maria n-o acceptase nici un moment, re- 
fuzase — fireşte — s-o întâlnească. Acum, ce e drept, nu se 
mai putea opune. „Pentru mine n-a fost nici o surpriză — 
continuă Carol —, dar mai ales pentru Duduia [Elena Lu- 
pescu] a fost o revelație. A exclamat că pricepe de ce 
Mamei i-a plăcut așa de mult și de ce a dorit ca inima ei 
să se odihnească aci.“ 

Veselie mare în paradisul Reginei. „Au fost aceste 3 zile 
de delicioasă odihnă, fără griji in acest colt de rai. Ne-am 
plimbat peste tot, am stat să ne odihnim în diferitele 
chioșcuri, mai ales în cel nou, cu pardoseala de marmură 
neagră. Dimineaţa, baie în mare, apa delicios de caldă, 


2. A.N.R.-A.N.LC., Casa Regală, Castele si palate, 55/1939-1940, 
f. 68 (act autentificat la Consulatul General al României din Viena, 
la 19 mai 1939); Carol a platit suma de 2 000 000 de lei. 


Disparitia reginet 157 


toţi, până si câinii, erau fericiţi. Pentru Mihăiţă, am ho- 
tărât să-l punem în ciupercă [unul dintre micile pavi- 
lioane], desigur o casă care să-i facă mare plăcere, e un 
vis. Nopțile au fost o minune, cu o lună splendid de stră- 
lucită si cu ropotul lin al mării, care-ţi leagănă somnul. 
Duduia devine din ce în ce mai pasionată pentru mare, 
ceea ce îmi face bine, căci și mie îmi place așa de mult. 
Desigur că aci ne vom face un coltisor care să ne placă si 
sà ne priasca.“? 

Slavă Domnului, Duduia găsise totul pe gustul ei. 

La 29 octombrie 1938, în ziua când Maria ar fi îm- 
plinit 63 de ani, inima ei, aşezată într-o casetă mica de 
argint, si aceasta, la rândul său, într-o casetă mai mare 
de argint aurit încrustată cu pietre preţioase (dar al „fe- 
meilor române“ la căsătoria ei cu Ferdinand), este adusă 
la Balcic, pe distrugătorul „Regina Maria“, și depusă 
într-o urnă de marmură albă în bisericuţa Stella Maris. 
Regele participă la ceremonie și, alături de el, marele 
voevod Mihai, principele Nicolae, Elisabeta, fosta regină 
a Greciei, si Ileana, împreună cu Anton de Habsburg. In 
suită se afla si generalul Zwiedinek.* 

Mare forfotă la Tenha Juvah si pe întreg domeniul în 
cursul anului 1939; se repară, se renoveazà...° Regele prin- 
sese gustul Balcicului: „Ce loc de vis este acest Balcic si 


3. Carol II, Între datorie si pasiune. Însemnări zilnice, op. cit., 
vol. I, p. 291 (7-9 august 1938). 

4. „Pioasa ceremonie de la Balcic“, în Universul, 31 octombrie 
1938. 

5. A.N.R.-A.N.I.C., Casa Regală, Castele si palate, 55/1939-1940. 

ce se mai poate face încă.“ Revine în aprilie 1939, se în- 
telege, tot împreună cu Elena Lupescu. „Ne-am dus până 
la Stella Maris, la inima Mamei.“ Soarele strălucește, 
însă vremea e cumplit de rece. Brusc, domeniul a devenit 
neprimitor. „Duduia, răcită, suferă de frig, mai ales în 
casă, nu doarme noaptea, pe mine mă doare braţul si mă 
împiedică de la anumite mişcări.“ „O zi deprimantă, 
atmosfera încărcată şi nervoasă.“ Iar ca încheiere: „Din 
nou o zi grea, care a si însemnat terminarea acestei 
chinuite vacante de Pasti.“ Simplu capriciu al vremii, 
sau semn că nu sunt bine-veniti? Cert e că nu vor mai 
avea prilejul să pună piciorul la Balcic. 


6. Carol II, op. cit., vol. I, pp. 326-329 (9-12 aprilie 1939). 

O loviturà din senin: 
neasteptatul sfarsit 


Balcicul merge înainte si fara regina... si fara Fotino. 
Anii 1938-1940 sunt ani de modernizare si, în si mai mare 
màsurà, de multiple intentii, de tot felul de proiecte, ca- 
rora le-a lipsit timpul pentru a se materializa. 

Sunt si intrebari, nedumeriri privind modalitatea mo- 
dernizàrii. Cat de departe se putea merge în chip rezona- 
bil? Faima Balcicului o fàcuse tocmai absenta modernului, 
absenta, de fapt, a civilizatiei de facturà europeana. Un 
colt de Orient, miraculos instalat pe un tarm european. 
Intransigenţii considerau că si asa se mersese prea 
departe. Pana si casele Henrietei Delavrancea-Gibory, 
care se doreau perfect integrate in structurile traditio- 
nale, pareau unora prea revolutionare. ,,Vilele moderne 
ce s-au ridicat în ultimii zece ani sunt, fiecare în parte, 
foarte frumoase. Toate la un loc însà au ajuns sà modifice 
peisajul. Este în aceste cuburi si paralelipipede albe ceva 
care contrazice linia lenesà a dealurilor Balcicului. Se 
vede atàt de bine cà aceste case nu au crescut, ci cà au fost 
aduse. Ele nu aderă cu peisajul.“ 


1. Mihail Sebastian, „Notă despre Balcic“, op. cit., p. 645. 

Oricum, întrebarea, singura întrebare, rămânea „cum 
se va face?“. Nimeni nu-şi imagina că în realitate, într-o 
realitate care se apropia vertiginos, nu mai era nimic 
de făcut. 

Ne reîntâlnim cu o mai veche cunoştinţă. În decem- 
brie 1938, Octavian Mosescu revine în funcţia pe care o 
mai exercitase: este numit primar, pe un termen de şase 
ani, al staţiunii balneare Balcic.? Şase ani, până la sfâr- 
situl anului 1944; s-ar fi putut realiza multe în acest 
intervai, mai ales într-o Românie aflată într-o etapă di- 
namică de dezvoltare. 

„Balcicul se modernizează“, sub acest titlu, ziarul Ră- 
săritul din Constanţa își informa cititorii, la 30 octom- 
brie 1939, despre numeroasele proiecte edilitare iniţiate: 
„D. prof. Oct. Mosescu, actualul primar, spirit creator, 
muncitor și bun gospodar, bucurându-se de înaltul și 
pretiosul sprijin al d-lui Nic. Ottescu, ministru de interne, 
a obținut aprobarea realizării unui întreg plan de lucrări 
edilitare. Pavajul, lumina electrică, instalatiunile de băi 
de mare și nămol, hotel turistic și alimentarea cu apă a 
orașului sunt câteva din programul lucrărilor ce se vor 
executa, parte din ele fiind începute și avansate.“ 

O lună mai târziu, același ziar constata că primarul 
Mosescu „calcă hotărât pe urmele fostului primar Fotino“, 
în sensul „modernizării Balcicului în cadrul pitorescului 
lui oriental“. Fotino avusese însă un avantaj: „mare încu- 
rajare de la centru“, „putea smulge... sporite mijloace 


2. Dobrogea Nouă, 22 decembrie 1938; 4 ianuarie 1939 („Noul 
primar al Balcicului“). 


O loviturà din senin: neasteptatul sfarsit 161 


materiale“. ,Actualul primar al Balcicului, om de gust si 
de acțiune, a venit în fruntea primăriei cu un plan de rea- 
lizàri vast, dar s-a izbit de la început de lipsa mijloacelor 
financiare.“ Două proiecte cel putin ar fi fost pe cale de 
realizare: „un stabiliment de bai de nămol pe lacul Tuzla“ 
şi „un spital modern“.* 

Ce urma să se întâmple cu celelalte? 

Până una-alta, Mosescu nu uită să cioplească în plan 
simbolic: maniera lui preferată. Decide să bată două me- 
dalii comemorative, una închinată regelui Carol II, cea- 
laltă reginei Maria. Și apoi, în cadrul programului de 
alimentare cu apă a orașului, se gândește că n-ar prinde 
rău două fântâni de piatră, una în piata primăriei, alta în 
port, cea dintâi purtând chipul reginei Maria, cealaltă, 
al regelui.“ 

Semne rele n-au fost până în ultimul moment. Sau, 
poate, atâtea dispariţii... După regina Maria, urmează 
seria neagră a pictorilor Balcicului: în 1939, mor I. Theo- 
dorescu-Sion si P. Iorgulescu-Yor, iar la 27 februarie 1940 
se incheie si lungul chin al lui Tonitza. 

Intre timp, Ion Pillat e definitiv cucerit de vraja Bal- 
cicului. Marturiseste cà 1 s-a implinit pana la capat trans- 
latia geografică si spirituală dinspre „dealurile, viile și 
zăvoaiele argesene de la Florica“ si „stepa unduiată din 
Miorcanii de pe Prutul moldovenesc“ (cele două moşii ale 


3. Răsăritul, 30 octombrie 1939 („Balcicul se modernizează“); 
20 noiembrie 1939 („Mari lucrări edilitare la Balcic“). 

4. Răsăritul, 15 aprilie 1940 („Duios si simbolic omagiu al Bal- 
cicului*); Dobrogea Nouă, 20 iunie 1940 („Problema apei la Balcic“). 

familiei) spre Balcicul „hărăzit ca incununarea dragostei 
mele pentru mările sudice şi cerul mediteraneean“. Să-l 
ascultăm: 


„Copilăria mea privea pe raul 
Rodit cu cerul toamnei argesene, 
Copilăria mea privea pe grâul 

De aur greu din lanuri moldovene. 


Acum privesc la marea ce rodeste 
În umbră si lumină, doar cu spume, 
La pescarusi, la pânza ce albeste 
Pe ţărmul vrăjii regăsit în lume. 


Copilăria mea era lăstunul 

Din cuibul! prins sub stresini de colină, 
Copilăria mea era cătunul 

De pe câmpii cu unduire lină. 


Acum sunt valul nesfârşit ce tună 
Purtând pe spate ceruri schimbătoare 
Sunt pasărea ce ţipă prin furtună 

Cu aripi arcuite peste mare. 


Volumul de poezii Balcic, ilustrat de soția poetului, pic- 
torita Maria Pillat-Brates, iese de sub tipar in luna iulie 
a anului 1940. Exact în momentul când Balcicul românesc 
își încheia istoria. 


5. lon Pillat, Balcic, Scrisul Românesc, Craiova, 1940, pp. 9-10 
si 15-16. 

Sfârșitul României Mari a fost ca o lovitură de trăsnet. 
Totul s-a petrecut atât de neașteptat și atât de repede, 
încât a putut să pară ireal. Năruirea sistemului de ia Ver- 
sailles — echilibrul european impus de învingători după 
1918 — n-avea cum să nu afecteze România. Inghitirea Aus- 
triei, apoi a Cehoslovaciei, de către Germania lui Hitler, 
încheierea pactului germano-sovietic si noua împărțire a 
Poloniei, începutul celui de-al Doilea Război Mondiai, au 
apropiat, pas cu pas, pericolul de frontierele României. 
Ofensiva germană în vest a dat lovitura decisivă. În câteva 
săptămâni (mai-iunie 1940), Franţa e zdrobită, armata 
britanică se retrage precipitat de pe continent. Întreaga 
construcție europeană pe care se baza și România se pră- 
busise. Europa se afla acum la cheremul Germaniei (si al 
Uniunii Sovietice, în zona de influenţă care îi fusese 
recunoscută). Tariie care, aidoma Germaniei, suferiseră 
de pe urma tratatelor de pace, mai precis Ungaria şi Bul- 
garia, puteau fi sigure de susținerea ei. Și fiecare se pre- 
gàteste să smulgă câte ceva din România Mare, dintr-o 
Românie pe care o considerau „prea mare“. În urma unui 
ultimatum, Uniunea Sovietică primeşte Basarabia (care 
aparținuse Rusiei imperiale) si, pe deasupra, si Bucovina 
de Nord (28 iunie 1940). Ungariei avea să-i revină aproape 
jumătate din Transilvania (30 august 1940). 

Pentru Bulgaria, e momentul să ceară Cadrilaterul. 
Ceea ce se petrece în luna iulie, odată cu asigurarea dată 
de Hitler că va susţine în acest punct, întru totul, poziția 
bulgară. Din acest moment, autorităţile române consideră 
Cadrilaterul ca fiind deja pierdut, încearcă doar să salveze 

o mică parte: Silistra si Balcicul (cu porţiunea de țărm 
corespunzătoare: Coasta de Argint). De fapi, fără prea 
mare convingere: dacă s-a cedat atât de ușor Basarabia și 
nord-estul Transilvaniei, Cadrilaterul reprezenta, oricum, 
o miză mai mică și implica drepturi româneşti, etnice sau 
istorice, mai greu de susţinut. De n-ar fi fost Balcicul și 
inima reginei Maria! 

Trimis la Sofia, în zilele de 3-4 august 1940, Victor 
Cădere, diplomat şi om politic experimentat, n-a putut 
face altceva decât să prezinte ministrului de externe 
Popov, apoi și prim-ministrului Filov, punctul de vedere 
românesc: renunţarea la Cadrilater, cu păstrarea, totuși, 
a Silistrei si Balcicului. Bulgarii au replicat, cum era de 
aşteptat, că vor întreaga regiune. Romànii se mulțumesc 
să ia act si să schimbe sensul demersului, într-un mod 
aproape penibil. La 12 august, prim-ministrul Gigurtu 
și ministrul de externe Mihail Manoilescu îl convoacă pe 
ambasadorul Bulgariei la Bucuresti, pentru a-i spune că 
„formulăm acum problema invers, și anume dacă bul- 
garii înțeleg sà ne dea un gaj de prietenie, să lase Româ- 
niei Silistra si Coasta până la Balcic, preferința noastră 
mergând spre această din urmă soluţie. În caz contrar, 
atitudinea atât de binevoitoare a homâniei se va schimba“. 
Totul rămânea la mila părţii bulgare. În zilele urmă- 
toare, soluția „gajului de prietenie“ a fost testată de 
ministrul plenipotenţiar ai României la Sofia, Eugen Fi- 
lotti, pe lângă ministrul Popov si, în final, într-o audienţă 
la regele Boris. Bulgarii erau însă hotărâți să reincorpo- 


6. Cu privire la demersurile diplomatice românești, vezi M.A.E.- 
A.D., fond 71/România, vol. 55, ff. 186-189 („Dare de seamă bilunară“, 

reze întreg Cadrilaterul, fie si cu pretul pierderii prie- 
teniei vesnice promise de romAni. Au avut sutà la sutà 
câştig de cauză. A cântărit si faptul cà în aceleaşi zile 
românii erau incurcati si în problema, mult mai gravă, 
a Transilvaniei; un argument în plus ca să nu-i supere 
prea tare pe germani. Până la urmă s-a pierdut Cadrila- 
terul, fără să se obţină o soluție mai putin defavorabilă 
în Transilvania. La 7 septembrie 1940, prin tratatul de 
la Craiova, se punea cruce celor două decenii şi jumătate 
de stăpânire românească. S-ar fi putut păstra măcar 
Balcicul printr-o atitudine intransigenta sau prin tara- 
gănarea discuţiilor? Greu de spus; merita poate să se 
încerce. Ar fi fost și o justificare nu lipsită de temei: prin 
tot ce se investise si se construise (îndeosebi la Balcic), 
Cadrilaterul retrocedat la 1940 depășea în valoare Ca- 
drilaterul anexat la 1913. 

Pe lângă cedarea de teritoriu, tratatul prevedea și 
schimbul de populație. Ceva mai mult de 100 000 de 
români au părăsit Cadrilaterul si putin peste 60 000 de 
bulgari, Dobrogea românească. O purificare etnică radi- 
cală, menită să pecetluiască rezolvarea definitivă a liti- 
giului teritorial. Mai favorabilă Bulgariei, până la urmă, 
fiindcă românii nevoiți să se expatrieze erau mai multi, 
iar bunurile abandonate considerabil mai mari. 

A părăsit Balcicul și inima reginei Maria (după numai 
doi ani). Povesteste principesa Ileana: „Cu câteva ore 
înainte ca Bulgaria să ia în posesiune acel pământ pe 


1-15 august 1940), şi, mai detaliat, 71/Bulgaria, vol. 77, diversele 
mesaje diplomatice, în principal ff. 300, 325-327, 331-333, 376-378, 
403-406, 408-409. 

care România fusese santajata atât de nedrept să îl 
cedeze, credinciosul aghiotant al mamei, generalul Zwie- 
dinek, a luat caseta în care se găsea inima mamei și a 
dus-o la Bran, unde am asezat-o in mica noastră biserică 
de lemn. Mai târziu a fost săpată o capelă chiar în stânca 
din spatele bisericii. O cărare întortocheată cu scări urcă 
până la ea. Acolo am așezat caseta care conţinea inima.“ 
În faţa dezastrului ţării, Carol II nu are altă soluţie 
decât să renunţe la tron (6 septembrie 1940), în favoarea 
fiului său Mihai (pe care tot el îl înlăturase cu 10 ani în 
urmă). România Mare isi încheie istoria; odată cu ea, se 
destramă si visul micului paradis de la Balcic. 


7. Ileana, principesă de Romania, arhiducesă de Austria, Tră- 
iesc din nou, Humanitas, Bucuresti, 2010, pp. 189-190. 

Tratatul de la Craiova prevedea un dublu regim pen- 
tru proprietàtile romanilor evacuati din Cadrilater, ca si 
pentru cele ale bulgarilor evacuati din Dobrogea roma- 
nească. Bunurile rurale erau pur si simplu trecute în 
proprietatea statelor respective, fiecare stat luându-și în 
sarcină despăgubirea propriilor cetăţeni. Bunurile ur- 
bane, dimpotrivă, au rămas în proprietatea privată a 
proprietarilor respectivi, fireşte, în conformitate cu legile 
tării unde se aflau situate. Casele, terenurile de la Balcic 
continuau, așadar, să aparțină românilor care le cumpă- 
raseră sau le construiseră.! Dar în ce condiţii: impozite 
mari, dificultatea de a se ocupa de ele, de a le întreţine... 

O sumară inspecţie românească efectuată între 26 
si 30 iunie 1945 pune în evidenţă starea avansată de 


1. Sunt menţionate, în Balcic, 356 de proprietăţi româneşti, în 
majoritate locuinţe, restul construcţii cu alte destinații sau terenuri 
virane. Locuinţele se impart în „case“ (cele mai numeroase: 180) si 
„vile“, acestea din urmă în număr de 57 (desi, în anumite cazuri, 
distincţia dintre cele două categorii e neciară). Vezi „Tablou de pro- 
prietàti românești din oraşul Balcic“, M.A.B.-A.D., 71/Tratatui de 
la Craiova, vol. 47, ff. 532-540. 

degradare (după numai cinci ani) a mai multor vile: ne- 
îngrijite, vandalizate, probabil și construite cam la re- 
pezeala...* La vila Iunian, de pildă, au dispărut ușile, 
ferestrele... „Populaţia, când are nevoie de diferite ma- 
teriale, se duce și ridică ceea ce are nevoie de la această 
vilă.“ Vila Nae Ionescu (Popovici-Lupa): stare deplora- 
bilă, înclinată într-o parte, ameninţă sà se prăbuşească, 
uși, ferestre lipsă... (avea să fie de altfel în curând demo- 
lată, Lucia Popovici-Lupa primind o oarecare despăgu- 
bire din partea statului bulgar).? În stare ceva mai bună, 
vila Pillat (de care se ocupă un îngrijitor plătit de pro- 
prietar), dar și aceasta prost întreţinută si murdară. Vila 
Mosescu are noroc cu familia bulgărească a soţiei: un 
frate al ei s-a instalat în casă (rechizitionata partial de 
armata sovietică). Și vila Cancicov are noroc (deși nu e 
prea bine întreţinută); locuieşte în ea nici mai mult, nici 
mai puţin decât secretarul organizaţiei Balcic a parti- 
dului comunist. Vila Stelian Popescu, unde sunt cazați 
copii din lugoslavia, dă si ea semne vizibile de „îmbă- 
trânire“: ziduri crăpate, tencuiala căzută... Pàràsità com- 
plet, vila Satmary: „merge spre dărâmare cu pași repezi“. 
Rezista bine vila Elizei Brătianu, graţie unei îngrijitoare 
turcoaice. Si, de asemenea, cele două mari vile aşezate una 
lângă alta: Smărăndescu si Cutescu-Storck, tot prin con- 
știinciozitatea unui ingrijitor turc care se ocupă de ambele. 


2. „Tablou de vilele româneşti aflate la Balcic şi vizitate de 
Const. N. Cosma si starea actuală in care se găsesc“, M.A.E.-A.D., 
71/Tratatul de la Craiova, vol. 47, ff. 543-544. 

3. A.N.R.-A.N.LC., Casa Regală, Castele si palate, 67/1946, f. 128 
(Gh. Stavăr către Lucia Popovici-Lupa, 8 ianuarie 1947). 

La 17 septembrie 1947 se semneaza un protocol ro- 
mâno-bulgar destinat să usureze, de ambele parti, relația 
proprietarilor cu casele lor părăsite. Se prevedea acordarea 
unor vize (gratuite), de cel mult cinci ori pe an (20 de zile, 
de fiecare dată), „pentru a organiza și supraveghea admi- 
nistrarea și exploatarea bunurilor lor, a încheia contracte, 
a încasa chiriile sau a dispune de bunurile lor“. 

Reglementare destul de repede anulată prin alt 
protocol, mai corespunzător principiilor regimului co- 
munist, care se instalase deja, pe deplin, în ambele ţări. 
Noua înţelegere, din 19 mai 1949, prevede, pur si sim- 
piu, lichidarea proprietăţilor individuale prin trecerea 
lor în proprietatea statelor pe teritoriul cărora se află. O 
comisie mixtă s-a constituit pentru verificarea tuturor 
bunurilor și a avut de lucru, nu glumă, fiindcă erau 
multe si mai ales într-un raport disproporționat între ce 
aveau şi urmau să piardă românii, respectiv bulgarii. 
Potrivit calculului românesc, valoarea bunurilor româ- 
nesti era de două ori mai mare decât a celor bulgărești. 
Bulgarii numărau altfel, socotind drept rurale (așadar, 
supuse pur si simplu nationalizàrii) multe dintre pro- 
prietatile considerate de români ca fiind urbane: de 
pildă, vilele situate la marginea Balcicului, în special în 
direcţia Ekrene. În plus, unele vile fuseseră deja natio- 
nalizate sau vândute de foștii proprietari unor cetăţeni 
bulgari. Una peste alta, românii considerau că au de 
primit de la bulgari suma de 503 917 890 de lei, în timp 
ce bulgarii socoteau doar 16 385 408 lei (de vreo treizeci 
de ori mai putin!). Discuţiile s-au tărăgănat până în 1953, 
când, în disperare de cauză, partea românească a renunţat 

la tot.‘ Statul român n-a mai primit nimic, în timp ce pro- 
prietarii, atât români, cât și bulgari, au rămas fără case. 
Castelul de la Balcic (cu întregul domeniu). având alt 
statut și o cu totul altă valoare, a constituit între cele 
două tari o problemă aparte.” Formal, rămăsese proprie- 
tatea fostului rege Carol II, trecând sub controlul Admi- 
nistratiei bunurilor acestuia, reprezentată de colonelul 
Gh. Stavăr. La fata locului, a mai rămas o vreme fostul 
administrator al reginei Maria, Carol Gutman; excedat 
de atâtea dificultăţi, acesta s-a retras în 1941; au urmat 
alții, care nici ei n-au stat prea mult. Un singur om pune 
într-adevăr suflet până la capăt, încercând să salveze ce 
se mai putea salva: este consulul general al României 
din Varna, Mihail Oncescu-Bestelei. Informările si ra- 
poartele lui, adresate atât Ministerului de Externe, cât 
si colonelului Stavăr, sunt nesfarsite — si inutile — sem- 
nale de alarmă. Mai întâi de toate, lipsesc banii. Dome- 
niul producea cate ceva (vin, fructe, legume), dar inghitea 
incomparabil mai multi bani. Ca si în cazul vilelor, tactica 
autorităţilor bulgare a fost de a strivi proprietățile româ- 
nesti sub impozite. Acestea cresc spectaculos: de la 6 000 de 
leva la 553 000, raportează Oncescu-Bestelei in aprilie 
1941; în 1944 se ajunsese la suma considerată „fantastică“ 
de 1 400 000 de leva, redusă în urma insistențelor româ- 


4. MAE.-A.D., 214/Bulgaria 6, „Bunurile urbane din Dobrogea 
de Nord şi de Sud“, note, referate, 1947-1955 (filele nenumerotate). 

5. A.N.R.-A.N.I.C., Casa Regală, Castele si palate, 67/1946 si 
68/1947; M.A_E-A.D., 214/Bulgaria 20, „Situaţia juridică a 
castelului Balcic, 1940-1956“. 

nesti la 700 000, ceea ce însemna tot foarte mult; în 1945, 
prin aplicarea noului impozit progresiv, sare din nou de la 
700 000 la 4 milioane, dupà care — nouà dovadà de bunà- 
vointà — se reduce la 400 000. Grea încercare a nervilor! 

Dacà abia se gàsesc bani pentru impozite, pentru lu- 
crări curente nu mai sunt practic deloc. Domeniul se de- 
tericreazà văzând cu ochii. Oamenii si natura contribuie 
deopotrivă. Paza, mult redusă, e cu totul ineficientă, așa 
că publicul colindă prin pare, culege flori, aruncă resturi 
de mâncare. Personalul nefiind plătit, sunt sistate lucră- 
rile la vie si în grădini. Raport al lui Oncescu-Bestelei 
către Mihai Antonescu (28 iunie 1944): ,Situatiunea 
Palatului Balcic a devenit tragică... ruinà, jaf, paragină, 
dezolare... Grădinile cad în paragină, pavilioanele se dă- 
rama, produsele se vând pe sub mâini; via si arborii fruc- 
tiferi se sălbăticesc şi dau rod putin si de proastă calitate. 
Totul, totul cade în dezolare.“ Tot Oncescu-Bestelei îi 
comunică lui Gh. Stavăr, la 23 iulie 1946, că numeroase 
pavilioane, aflate pe terenuri alunecoase, nereparate de 
șase ani, fie s-au dărâmat complet, fie sunt pe cale să se 
prăbușească. „Palatul şi grădinile stau să moară în cea 
mai neagră mizerie.“ 

Urmările iernii 1946-1947 s-au dovedit deosebit de gra- 
ve. La 28 februarie 1947, Oncescu-Bestelei se adresează 
din nou colonelului Stavăr: „Aflându-mă în Balcic am con- 
statat că efectul iernii din acest an a fost catastrofal pentru 
grădinile si clădirile acestui palat. Din cauza cantităţii 
enorme de zăpadă căzute şi care se menţine până acum, 
s-au petrecut alunecări de teren si eroziuni ale măru 

care, dacă nu vor fi reparate în câteva luni, vor face inu- 
tilă întreţinerea mai departe a acestui domeniu.“ Apa s-a 
infiltrat si sub acoperişul de la toaleta și biroul reginei: 
„tavanele din aceste camere au căzut“. Si, într-o alta scri- 
soare, din 18 martie 1947: „Pavilionul Cara Dalga [salo- 
nul de ceai al reginei], cel mai elegant si pitoresc, a rămas 
un schelet sinistru.“ 

La 1 august 1947, după ce, ieşit la pensie, isi înche- 
iase misiunea de consul general, Oncescu-Bestelei e nu- 
mit administrator al domeniului Balcic. N-a apucat 
însă să se instaleze acolo, că a si fost expulzat de auto- 
ritatile bulgare. 

Odată cu proclamarea republicii, la 30 decembrie 1947, 
toate bunurile monarhiei trec în proprietatea statului 
român. Inclusiv Balcicul. Era însă o proprietate greu de 
întreţinut, greu de suportat. „Clădirile palatului sunt 
astăzi în bună parte deteriorate“, se specifica într-un 
referat datat 2 februarie 1948. Așa stând lucrurile, se 
ajunge la convenția semnată la 29 mai 1948, prin care 
guvernul român punea la dispoziţia guvernului bulgar, 
spre folosinţă gratuită, Castelul, cu toate anexele sale, 
„pentru a fi utilizat la înființarea unei case de odihnă și 
creație pentru oamenii de ştiinţă, artă și cultura din Bul- 
garia“. În conducerea acesteia, s-ar fi aflat şi doi repre- 
zentanti ai Societății Bulgaro-Romfne si un reprezentant 
al ambasadei române din Sofia; de asemenea, cinci locuri 

permanente ar fi fost rezervate pentru „odihnă“ oame- 


6. A.N.R.-A.N.LC., Casa Regală, Castele si palate, 68/1947, ff. 
5 șI 9. 

nilor de culturà romani. Valabilitatea acordului era de 
doi ani, cu posibilitatea prelungirii automate, la fiecare 
termen de doi ani. Bulgarii se angajau, în schimb, sà 
intreprinda reparatiile necesare. 

Trec anii, acordul se prelungește, o data, de două ori, 
de mai multe ori, dar românii constată că bulgarii nu fac 
nimic din ceea ce ar fi avantajat, cât de cât, si pe parte- 
nerul român. „Partea bulgară nu a respectat nici una din 
prevederile convenției“, se arată într-o notă din 14 au- 
gust 1957. Nici vorbă de reparaţii. Si nici de vreo co- 
laborare ,fràteascà“ în funcționarea „casei de odihnă“, 
căreia nici un român nu-i calcă pragul pentru a se „odihni“. 
Cum tot nu profita deloc de această „proprietate“, guver- 
nul român ajunge ia concluzia că cea mai bună soluţie 
ar fi să o vândă, soluţie pe care, încă din 1953, o propune 
partenerilor bulgari.” Ideea era ca în schimbul comple- 
xului de la Balcic si a alte câteva proprietăți (localurile 
Institutului Român din Sofia, al consulatului din Ruse, 
al unei foste școli romAnesti...), guvernul bulgar să asi- 
gure fondurile necesare construirii unui nou local pentru 
ambasada României din Sofia (cuprinzând și locuinţe 
pentru personalul acesteia). La propunerea din 1953 bul- 
garii răspund abia în 1956 și din nou apare o problemă 
de evaluare. Potrivit calculului românesc, proprietățile 
în discuție valorau 13 765 704 de leva. Bulgarilor le ie- 
sise însà doar suma de 3 672 000 de leva (diferenta pro- 
venind în special de la castelul din Balcic, apreciat de 


7. M.A.E.-A.D., 214/Bulgaria 20, „Situaţia juridică a castelului 
Balcic“ (negocierile si acordurile de până în 1953). 

români la 11 164 800 de leva si de bulgari la 2 190 000 de 
jeva).® Asa că românii ar fi trebuit sà mai plătească vreo 
4 milioane de leva, pentru a completa suma destinată lo- 
calului ambasadei. Negocierile au mai durat câţiva ani, 
până în 1961. S-a ajuns, în cele din urmă, la o cifră agreată 
de ambele parti: 6 milioane de leva. La 18 octombrie 1961, 
Ministerul Afacerilor Externe de la Sofia comunica părții 
române decizia guvernului bulgar de a accepta să plă- 
teazcă respectiva sumă pentru castelul din Balcic, plus 
alte patru proprietăţi românești, urmând ca aceasta să fie 
folosită pentru ridicarea noii clădiri a ambasadei romane.” 

A fost ultimul episod al transferului de proprietate 
dinspre Romania spre Bulgaria. De la început până la 
sfârşit — si cu vilele, si cu domeniul reginei — românii au 
fost trasi pe sfoară. De fapt, statul comunist român, fiindcă 
adevărații proprietari tot își pierduseră proprietăţile. Pe 
de altă parte, ce e drept, e drept: la orice repros li s-ar face 
pe această temă, bulgarii ar fi îndreptàtiti să răspundă: 
„Dar voi ce ati căutat în Cadrilater?“ 

Pe lângă cedarea „materială“ a tot ce fusese românesc 
în Balcic, regimul comunist, mergând mai departe, își 
propune ştergerea Balcicului si de pe harta spirituală a 
României, eliminarea lui din memoria colectivă a oame- 
nilor. Nu era o excepţie. Asa s-a întâmplat cu toate teri- 
toriile pierdute: Basarabia, Bucovina, Cadrilaterul... Au 
fost izgonite si din istorie, iar cuvintele respective au 


8. M.A.E.-A.D., 214/Bulgaria 6, „Valorificarea bunurilor statu- 
lui român aflate în R.P. Bulgaria“, ff. 43-45. 
9. M.A.E.-A.D., 214/Bulgaria 6, ff. 223-225. 

devenit tabu (abia in anii ’80, odată cu accentuarea 
tendinţelor naţionaliste, aveau să revină, partial, în 
vocabular si în istorie). Picturile — și nu erau puține, si 
nici nesemnificative pentru arta românească — reprezen- 
tând Balcicul și intitulate în consecinţă, au primit titluri 
anodine. Nu era greu până la urmă. „Marea la Balcic“ 
putea foarte bine să devină „Peisaj maritim“. Când Petru 
Comarnescu publică o monografie Tonitza (şi cum să vor- 
besti de Tonitza fara Balcic), relaţia pictorului cu Bal- 
cicul este evocată, şi nici nu se putea altfel, doar că 
Balcicul se ascunde sub expresia „pitoreasca așezare de 
la mare“. Iar când tot lui Tonitza i se editează un volum 
cu Scrieri despre artă, articolul său omagial despre Ștefan 
Dimitrescu este „ușor“ cenzurat, „Balcicul fantastic“ de- 
venind „fantasticul oraş dobrogean“!!! 


10. Petru Comarnescu, N.N. Tonitza, Editura Tineretului, 
Bucureşti, 1962, p. 277. 

11. N. Tonitza, Scrieri despre artă, ediţia a II-a, Editura Meri- 
diane, București, 1964, p. 148. 

Memoria, memoria Balcicului românesc, se estom- 
pează treptat, pe măsura dispariţiei oamenilor săi, pur- 
tători, fiecare dintre ei, ai unui segment de amintiri. 
Fiecare iasă în urmă câte ceva, dar prea putin in compa- 
ratie cu ceea ce duce cu sine. 

Dispăruseră, mai înainte, Alexandru Satmary (1933), 
regina Maria (1938), N. Tonitza (1940). li urmează Ion 
Piliat, în 1945, iar în 1946, Emanoil Bucuta si Gh.D. 
Mugur. Cella Delavrancea, dimpotrivă, avea să bată un 
record de longevitate, trăind până în 1991: aproape 103 
ani. A predat un timp pianul la Conservator și a lăsat 
numeroase pagini de amintiri. Câte n-ar fi avut de po- 
vestit despre regina Maria și despre Balcic! Subiectele 
fiind însă prohibite, despre regină nu spune nici o vorbă, 
iar Balcicul îl pomeneşte în treacăt (bineînțeles, fără să-i 
spună Balcic). Astfel, într-un medalion dedicat lui Ion 
Pillat: „Mi-aduc aminte de lectura poeziilor scrise la mare, 
în casa albă clădită de sora mea, arhitecta Henrieta De- 
lavrancea-Gibory, cu terase întinse ca aripile pescăru- 
silor, cu portita mică deschisă la malul valurilor, care îi 
sopteau ritmul potrivit creaţiei unor pasteluri suave. El, 

în peisajul lunar al orășelului catàrat pe deal, privea 
infinitul in fata lui si se desfàta — fiind un vizual — de bo- 
gàtia nuantelor luminii care arunca curcubee pe pànza 
lichidă a orizontului.“* Unde să fie acest loc aproape ireal? 

Henrieta Delavrancea a trait si ea pana la o varsta ina- 
intata; avea 92 de ani cand a murit, in 1987. A continuat 
sà lucreze in anii comunismului, în cadrul impus al diver- 
selor institute de proiectari: departe de arhitectura Balci- 
cului. In ultimii ani si-a adus contributia la restaurarea 
bisericii Sfântul Gheorghe Nou, ctitoria lui Constantin Bran- 
coveanu. Dinamica si optimista, a avut satisfactia de a fi fost 
admiratà, venerata chiar de noile generatii de arhitecti.? 

În anii care au urmat cedării Balcicului, Iosif Iser îi 
cultivă amintirea la el în atelier, posibilităţile de a se 
deplasa si de a expune fiindu-i limitate atât prin con- 
strângerile războiului, cât și, în ce-l privește, ca evreu, 
din pricina legislației antisemite. Revine, obsedant, la 
teme orientale; pictează odalisce, în serie. Modelele nu 
mai sunt autentic orientale, ca pe vremuri, ci bucureștene 
get-beget, deghizate însă suficient de convingător. De oda- 
lisce, îl va lecui comunismul. Apreciat de autorităţi, 
academician, artist al poporului, isi încearcă talentul în 
altfel de personaje feminine, mai îmbrăcate si mai moti- 
vate: taranca răsucind firul, agitatoare, femei semnând 
Apelul păcii de la Viena...’ 


1. Cella Delavrancea, Dintr-un secol de viață, ediţie îngrijită 
de Valeriu Râpeanu, Editura Eminescu, București, 1988, p. 486. 

2. Henrieta Delavrancea-Gibory, arhitectură 1930-1940, op. cit. 

3. Ionel Jianu, Iser, Editura de Stat pentru Literatură si Artă, 
București, 1957. Sensul comunist al cuvântului „agitator“, azi ieșit 

Cecilia Cutescu-Storck n-a reușit să se adapteze decât 
în mică măsură noilor cerinţe ideologice. A desenat totuși 
(în 1952) o „proclamaţie de la Padeș“ alegând, prin Tudor 
Vladimirescu, cel mai putin compromitàtor dintre su- 
biectele revolutionare la ordinea zilei. Si, cum tot era 
obișnuită cu marea, a mai adăugat doar puţină munca, 
si au lesit compoziţii precum „munca în port“ sau aspecte 
din munca pescarilor... Chiar așa, stând mai retrasă, a 
fost răsplătită în 1957 cu titlul de maestră emerită a 
artei (un grad mai jos decât cel de artist al poporului, o 
recunoaștere cu oarecare rezerve...).* Tot adunând anii, 
de câte ori nu-şi va fi reamintit de loggia ei din Balcic? 

Doar cu amintirile a rămas Eliza Brătianu. Dată afară 
din casă (în 1948), a avut „norocul“ să-i ofere cineva o ca- 
meră, unde a stat până la moarte (în 1957), alături de o 
bătrână menajeră credincioasă. Soţia prim-ministrului 
care făcuse România Mare isi câştiga existenţa confectio- 
nând papuci; spre sfârșit, aproape în deriziune, a primit 
o pensie de 189 de lei (jumătate din pensia de 378 de lei 
care — după aprecierea autorităților — s-ar fi cuvenit prim- 
ministrului Ionel Brătianu, dat fiind că acesta îndeplinise 
criteriul de a se fi aflat 25 de ani în „câmpul muncii ).9 


din uz: „persoană care duce muncă de agitaţie politică, de lAmurire, 
convingere si mobilizare a maselor în vederea unei acțiuni“. Ar fi de 
văzut dacă aceleaşi modele pozau pentru odalisce și agitatoare! 

4. Angela Vrancea, Cecilia Cutescu-Storck, Editura de Stat pen- 
tru Literatura si Arta, Bucuresti, 1957. 

5. Decizia de acordare a pensiei, din 25 octombrie 1956, în ar- 
hiva doamnei Stanca Fotino-Ciobanu, de la care am preluat si unele 
informaţii orale privitoare la ultimii ani ai Elizei Brătianu. 

Generalul Zwiedinek lăsase si el o mica vilă la Balcic, 
invecinata cu domeniul reginei.® Cativa ani mai tarziu, in 
guvernarea Antonescu, ocupà un timp (din aprilie pana 
in decembrie 1941) functia de subsecretar de stat pentru 
„românizare, colonizare şi inventar“. E arestat si deținut 
în închisoarea din Sighet din 1950 până în 1955. Bolnav, 
moare la scurt timp după eliberare. 

Si acum, o ultimă întâlnire cu două personaje-cheie: 
cei doi „mari primari“ ai Balcicului. 

Octavian Mosescu, „refugiat“ la Bucuresti, trăiește din 
improvizatie in improvizatie. Are mai întài — din ann 
razboiului si pana prin 1947 — un laborator de produse 
cosmetice si de parfumuri. Înscris, în 1945, în asociatia 
Amicii Statelor Unite, da suficiente motive Securitàtii ca 
să-l pună sub urmărire”, câţiva ani mai târziu. Aflăm din 
dosarul lui de securitate că era „apreciator“ de picturi 
pentru Fondul Plastic. Potrivit amintirilor de familie, 
într-o vreme vindea bilete la hipodromul din Ploieşti. Se 
întâlnea des — tot Securitatea ne informează — cu Adrian 
Maniu, Ion Frunzetti, K. Zambaccian, Jean Al. Steriadi; 
preocuparea comună: operele de artă, tablourile. ,,Reactio- 
nar și zvonist“, ar fi avut unele „manifestări dușmănoase“, 
tot după rapoartele Securităţii. Se detaliază: „Moşescu 
vorbeşte rar și fără convingere despre problemele politice. 


6. Declaraţii date la 22 septembrie si 20 octombrie 1940 de gene- 
ral-adjutant Eugen Zwiedinek; casa se afla într-o vie de cca 3 500 de 
metri pătraţi, la ieșirea din Balcic spre Ekrene (M.A.E.-A.D., 71/Tra- 
tatul de la Craiova, vol. 47, ff. 504-505). 

7. A.C.N.S.A.S., Octavian Mosescu, I 263470. 

Din când în când suspină însă după vremurile trecute, 
când putea călători în străinătate, organizând excursii 
colective si când el trăia mai bine decât azi.“ In 1965, 
Securitatea constată că „manifestările dușmănoase“ au 
dispărut (încă din 1955), aşa că îi închide dosarul. La 
Balcic, se apropiase de pictori, devenind bun prieten cu 
Steriadi și Lucian Grigorescu. A fost punctul de plecare al 
unei importante colecţii de artă (picturi, desene; Steriadi, 
Pallady, Lucian Grigorescu), pe care a donat-o în 1960 ora- 
sului Râmnicu Sărat, punând astfel bazele muzeului local; 
în aceeași perioadă se stabileşte și el tot acolo. Reușește 
să ajungă în Bulgaria, în 1961, când, în cadrul relațiilor 
culturale româno-bulgare, dăruiește muzeului din Balcic 
lucrări ale pictorilor români reprezentând Balcicul. Pu- 
blică volume de amintiri, sub titlurile Vitralii (trei volume, 
1971-1973) si Din jurnalul unui colecționar (1974). Ce ne 
spune despre Balcic fostul primar al Balcicului? Prea puţin, 
atât cât îi îngăduia cenzura. Sunt mici întâmplări cu scrii- 
tori şi artiști, având în fundal „golful“, „orășelul“, „orășelul 
de pe litoral“, niciodată numite. 

Si viata lui George Fotino cunoaște multe întorsături, 
dar la un nivel mai înalt de notorietate (şi de risc). După 
încheierea mandatului său la Balcic (ca şi a mandatului 
parlamentar), se retrage un timp din prima linie a poli- 
ticii. Refuză astfel, în noiembrie 1939, propunerea (agrea- 
tă de rege) de a prelua Ministerul Propagandei („face 
nazuri din cauza cenzurii“, notează Carol II°; va fi cântărit 


8. A.C.N.S.A.5S., Octavian Mosescu, I 263470, f. 22. 
9. Carol II, Intre datorie si pasiune, op. cit., vol. II, p. 57. 

si tot ce-1 spusese regina Maria despre fiul sau). La 1 au- 
gust 1938 fusese numit profesor titular de istoria drep- 
tului la Facultatea de Drept din Bucuresti (cam ,,peste 
rand“, dat fiind cà nu avusese pana atunci cariera univer- 
sitara). Cu privire la calitatile lui universitare, aprecierile 
sunt foarte diferite. „Cursul său — notează un informator 
(anonim) — nu avea nici sistematizare si nici profunzime 
științifică, aceste lipsuri fiind completate de inutile inflo- 
rituri stilistice.“1% Dimpotrivă, pentru poetul și eseistul 
Ștefan Baciu, profesorul Fotino a fost marea revelaţie de 
la Facultatea de Drept, „o personalitate fascinantă“, „un 
pasionat și pasionant cercetător al spiritului românesc, 
indiscutabil cel mai original dintre toţi profesorii din cei 
patru ani de studiu“.!! În 1939 publică, sub titlul Din 
vremea renașterii nationale a Țării Românești. Boierii 
Golești, patru mari volume de documente privitoare la o 
perioadă crucială a istoriei românești; se afirmă astfel și 
ca istoric într-un sens mai larg, nu doar ca istoric al drep- 
tului. După 23 august 1944, se relansează în politică; este 
ministru al cooperatiei în guvernele Sănătescu si Rădescu 
(noiembrie 1944—februarie 1945) si unul dintre liderii 
Partidului National Liberal, în același timp (1944-1947) 
decan al Facultăţii de Drept. Urmarea, odată instaurat 
regimul comunist, nu putea fi decât închisoarea. O cu- 
noaste din plin, de la arestarea sa, la 30 octombrie 1948, 
vreme de aproape șapte ani, până în iulie 1955. Urmează 


10. A.C.N.S.A.S., G. Fotino, P 000438, vol. 1, ff. 29-33. 
11. Ştefan Baciu, Praful de pe tobă, Editura Eminescu, Bucu- 
resti, 1995, pp. 125-127. 

o lungă traversare a deșertului. Pentru a-și găsi o înde- 
letnicire si cât de cât o sursă de venit, omul acesta, super- 
ficial după unii, dar uluitor prin câte se pricepea să facă, 
își mai descoperă o neașteptată competenţă: aceea de 
traducător în româneşte al Tragediilor lui Sofocle (ediţia 
integrală avea să apară în 1969). În sfârşit, oarecum 
„reabilitat“, este încadrat în 1964 în calitate de cerce- 
tător principal la Institutul de Istorie „Nicolae Iorga“. 
Amintirea cea mai luminoasă, care l-a însoțit până la 
moarte, a rămas aceea a Balcicului si a reginei Maria. 
În martie 1969, cu câteva luni înainte de a muri, se destăi- 
nuia unui cunoscut; iarăşi, Balcicul, regina... „Mă sim- 
team foarte apropiat... si nu voi uita toată viata mea 
invitaţia reginei la o plimbare pe marea liniștită.“ Si 
această informatie — ca atâtea alteie — a luat prompt 
drumul Securitàtil. 

Între timp, inima reginei Maria şi-a continuat pere- 
grinarea. După Bran, a ajuns — în 1969 — la București, 
trecând în grija Muzeului Naţional de Istorie. Multă vreme 
părăsite într-un depozit, cele două casete sunt acum ex- 
puse în sala Tezaurului. După atâta neodihnă, va avea 
parte si de o destinație finaiă? Pentru pretioasele casete, 
Muzeul e locul potrivit, dar nu neapărat și pentru o biată 
inimă (fie ea si de regină). 


m — 


12, A.C.N.S.A.S., G. Fotino, 1 3077, vol. 2, ff. 12-15. 

Reintoarcerea reginei: 
gadgeturi si legende urbane 


Ce a mai rămas astăzi din Balcicul, cândva, românesc? 

În primul rând, castelul si întreg domeniul reginei 
Maria, care până la urmă au scăpat de distrugere.! In- 
troduse în circuitul turistic, sunt bine întreţinute și repre- 
zintă, în mod cert, principala atracţie a locului. 

Din ce a construit Henrieta Delavrancea, se păstrează 
primăria (devenită muzeu al orașului), dar mai puţin de 
jumătate dintre locuinţe. Au dispărut „Vânturile, valu- 
rile“ a generalului Rasoviceanu, vila Nae Ionescu-Popo- 
vici-Lupa, vila Grigore lunian, vila Stelian Popescu... Se 
păstrează vilele Cancicov, Eliza Brătianu, Mosescu, ca 
si, într-o stare precară, „Turnul [fara turn] al lui Mugur“. 
Vila Pillat a fost cea mai „norocoasă“: devenită restau- 
rant, așezată chiar pe malul mării, arată cât se poate de 
bine (deși nu asta îi fusese menirea). Vila Smărăndescu 
e de asemenea bine întreținută, în schimb stă părăsită 
majestuoasa vilă Cutescu-Storck; pare de neconceput de- 
molarea ei... dar atât de uşor e să dărâmi. 

Pe țărm s-a deschis un drum, inexistent mai înainte, 
când de la „Cuibul liniştit“ sau de la celelalte vile, terase 


1. A dispărut doar „Pavilionul de ceai“. 

si scari de piatra coborau direct spre mare. Au aparut 
hoteluri moderne, care ar fi starnit cu sigurantà indig- 
narea reginei, dar nu i-ar fi displăcut, poate, lui Camil 
Petrescu; cerinţele lui minimale: apă curentă, lumină 
electrică și o fata de masă curată sunt acum asigurate. 

Regina Maria se bucură de toate onorurile... de ono- 
ruri „turistice“ îndeosebi. A redevenit patroana locurilor. 
Cel mai modern dintre hoteluri îi poartă numele. Peste 
tot se vând gadgeturi de tot felul cu chipul ei. 

Se petrece şi un fel de „recuperare“ românească. După 
ce fusese complet pierdut și dat uitării, printr-o mişcare 
de balans a istoriei, Balcicul parcă vrea să se reîntoarcă 
„puţin“. Se aude din nou vorbindu-se româneşte, fenomen 
explicabil, fiindcă cei mai mulţi dintre vizitatori sunt 
români. E în curs o recucerire „pașnică“ a litoralului bul- 
găresc. Pe când Balcicul era românesc, mulţi bulgari nu 
vorbeau românește. Nu-i nimic, învaţă acum. Cel puţin 
cei care lucrează în hoteluri, restaurante și magazine cu 
„suvenire“. 

Înfloresc legende urbane în jurul perioadei „româ- 
nești“, cu atât mai mult cu cât tot ce se petrecea atunci 
în zona românească si cu deosebire pe domeniul reginei 
era rupt de viaţa localnicilor și, implicit, avea un aer de 
mister. „Prin Balcic — se scrie într-un ghid turistic — cir- 
culă multe legende despre viaţa reginei Maria. Ea orga- 
niza recepții somptuoase la care aduna multi artisti si 
reprezentanţi iluștri ai aristocrației române. Zvonul 
spune că de ea a fost îndrăgostit prinţul Kiril, fratele 
regelui bulgar de atunci, Boris III. Maria însă şi-a dăruit 
dragostea unui frumos negustor turc, care a salvat-o de 

la înec pe fiica ei Ileana. Multe zvonuri umblà si despre 
salonul de fumat, unde este o micà piscinà cu pernute 
galbene si vitrali din sticlà. Regina Maria dàdea oaspe- 
tilor ei să fumeze opium și apoi, ascunsă după vitralii, le 
asculta pe furiș conversațiile. Totul, remarcabil de 
neadevărat. 

Nu numai la Balcic, ci şi — mai întâi — în mediile ro- 
mâneşti, a circulat zvonul potrivit căruia deteriorarea 
sănătăţii şi în cele din urmă moartea reginei ar fi fost 
provocate de un glonţ care a lovit-o în toiul unei încă- 
ierări dintre regele Carol si prinţul Nicolae; varianta din 
folelorul locai aduce noi detalii (ar fi fost un duel între 
cei doi frați) și plasează incidentul chiar în castelul din 
Balcic.* Mai recent, o altă legendă tinde să capete credi- 
bilitate: pe domeniul din Balcic s-ar fi petrecut o crimă; 
a fost asasinat un print înrudit îndeaproape cu familia 
regală, unchi al Mariei sau al lui Carol, sau cam așa ceva. 
Cine să fi fost oare, numărul unchilor fiind totuşi limitat, 
iar identitatea lor cunoscută? Mai clară decât identitatea 
celui ucis pare a fi cea a asasinilor: suspiciunile merg 
spre membri ai Gărzii de Fier. Episodul e relatat în toate 
amănuntele într-o brosura al cărei autor își propune să 
restabilească purul adevăr cu privire la istoria Balci- 
cului.* Spre marele folos al unui scriitor german, Jan 


2. Balcic (text: Radostina Encheva, Petya Ovcharova), ghid tu- 
ristic, p. 11. 

3. Rosita Malaeva-Zlatkova, Balcic, Avangard Print, Ruse, f.d., 
p. 231. 

4. Aleksandăr Lambov, Castelul la Balcic, cunoscut și necunos- 
cut, Slavena, Varna, f.d., pp. 34-36. 

Koneffke, care a preluat cu delectare subiectul în ro- 
manul Cele şapte vieți ale lui Felix K.° (E drept că un ro- 
mancier nu e ținut să spună adevărul; pentru a fi cu 
adevărat romancier, e chiar recomandabil să povestească 
si lucruri neadevarate. ) 

Istorie, legenda, cine mai stie unde e adevarul? De fapt, 
translatia spre legendà e un semn bun, un simptom de vi- 
talitate. Rămâne cu noi doar acea parte a trecutului sus- 
ceptibilă să stârnească imaginaţia. Balcicul este Balcic 
tocmai fiindcă peste Balcicul real, si transfigurandu-l, 
s-a aşezat un Balcic imaginar. 


5. Traducere românească, Humanitas Fiction, 2013. 

1 Vedere a Balcicului. Sursa: Arhiva Balcica si Constantin 
Măciucă. 2 Altă vedere a Balcicului. Sursa: B.A.R. Cabinetul 
de stampe. 3 Strada din Balcic. Sursa: B.A.R. Cabinetul de 
stampe. 

1 Portul: noul dig si primul vapor de mare tonaj care 
acostează la Balcic (7 aprilie 1937). Sursa: Arhiva Stanca 
Fotino-Ciobanu. 2 Spre centrul oraşului (la stânga, o fântână 
caracteristică). Sursa: B.A.R. Cabinetul de stampe. 3 Plaja 
din Balcic. Sursa: B.A.R. Cabinetul de stampe. 

1 Regina Maria. Portret cu dedicație către George Fotino: „A 
notre tres precieux maire de Balcic“. Sursa: Arhiva Stanca 
Fotino-Ciobanu. 2 Tenha Juvah — „Cuibul liniștit“. Sursa: 
Arhiva Baicica și Constantin Măciucă. 

1, 2 Camera reginei. Sursa: Arhivele Naţionale ale României. 
3 Spre Stella Maris. Sursa: Arhiva Stanca Fotino-Ciobanu. 

1 În „Paradis“. Sursa: Arhivele N ationale ale României. 2 Pri- 
vind spre mare, din studioul Ilenei, alături de Crag. Sursa: 
Arhivele Naţionale ale României. 3 Înconjurată de fiori. 
Sursa: Arhivele Naţionale ale României. 

1 Vila prințului Nicolae (Mavi Dalga). Sursa: Arhivele Na- 
tionale ale României. 2 La izvor. Sursa: Arhivele Nationale 
ale României. 3 Visând, printre coloane. Sursa: Arhivele 
Naţionale ale României. 

1 Regina şi principesa Ileana. Sursa: Arhivele Nationale ale 
României. 2 Cei doi frati: Carol si Nicolae (la Sinaia). Sursa: 
Arhivele Naţionale ale României. 3 Regina călare, alături de 
Eugen Zwiedinek. Sursa: Arhivele Naţionale ale României. 

1 Paul Morand (în halat de baie). Sursa: Arhivele Naţionale 
ale României. 2 Cella Delavrancea (dreapta), alături de 
principesa Ileana. Sursa: Arhivele Nationale ale României. 
3 Eugen Zwiedinek si Gaetan Denize. Sursa: Arhivele Natio- 
nale ale României. 

Ciobanu. 2 Împreunà cu Sefica. Sursa: Arhivele Nationale 
ale României. 

1 Grupul Tinerimea Artistică (fotografie din martie 1916). 
În picioare, de la stânga la dreapta: G.D. Mirea, Gheorghe 
Petrașcu, Camil Ressu, Ary Murnu, M. Teisanu, D. Hârlescu, 
Jean Al. Steriadi, I. Theodorescu-Sion, C. Artachino, Th. Cor- 
nescu, Kimon Loghi. Asezati, de la stanga la dreapta: Cecilia 
Cutescu-Storck, Alexandru Satmary, N. Vermont. Sursa: 
B.A.R. Cabinetul de stampe. 2 Lucian Grigorescu (stanga) 
siJean Al. Steriadi. Sursa: Arhiva Balcica si Constantin Ma- 
ciucà. 3 N. Tonitza (al treilea din stânga) si Francisc Șirato 
(primul din stânga) într-o fotografie de grup. Sursa: Arhiva 
Balcica şi Constantin Măciucă. 

1, 2 Octavian Mosescu și Penca Mosescu. Sursa: Arhiva 
Balcica si Constantin Maciuca. 3 Octavian Mosescu, alaturi 
de Penca si Camil Petrescu (al treilea din stânga) într-o ex- 
cursie (probabil la Constantinopol). Sursa: Arhiva Balcica și 
Constantin Măciucă. 

1 La cafenea: actorul Ion (Puiu) Iancovescu (al doilea din 
stânga) și pictorul Lucian Grigorescu (al treilea din stânga) 
împreună cu Ali-cafegiul. Sursa: Arhiva Balcica şi Constantin 
Màciucà. 2 Octavian Mosescu, alături de N. Iorga. Sursa: 
Arhiva Balcica și Constantin Măciucă. 

1 George Fotino. Sursa: Arhiva Stanca Fotino-Ciobanu. 2 Pri- 
marul si regina. Sursa: Arhiva Stanca Fotino-Ciobanu. 

1 Henrieta Delavrancea-Gibory (pe terasa vilei Pillat). Sursa: 
Arhiva Monica Pillat. 2 Noua primărie din Balcic (arhitect 
Henrieta Delavrancea-Gibory). Sursa: Arhiva Stanca Fotino- 
Ciobanu. 

1 Vila Pillat (arhitect Henrieta Delavrancea-Gibory). Sursa: 
Arhiva Monica Pillat. 2 Ion Pillat si Maria Pillat-Brates, pe 
terasa vilei lor. Sursa: Arhiva Monica Pillat. 

